Sun Tzu — Umijeće Ratovanja 


PREDGOVOR 


Novi prijevod ove knjige svakako je koristan upravo u ovo nemirno vrijeme. Gotovo tri tisuće 
godina stari tekst preveden je za ovo izdanje s engleskog jezika, što ne umanjuje vrijednost knjige. 
Štoviše, čitalac se iz predgovora engleskom izdanju može uvjeriti da je prijevod rezultat vrlo 
savjesnih studija dosadašnjih prijevoda na engleski jezik, kao i na druge evropske jezike. 
Prevođenje s engleskoga mnogo je lakši posao od prevođenja s kineskog originala na bilo koji 
evropski jezik, pa se ovaj tekst na našem jeziku indirektno koristi svim onim minucioznim 
studijskim radom na kojem se osniva englesko izdanje ove knjige. Malo je vjerojatno da bismo 
neposredni prijevod s kineskoga mogli u našim prilikama osnovati na tako opširnim studijama i 
komparacijama, što iziskuje i mnogo truda i novca. Sve ove tvrdnje osnivaju se na poznatoj 
činjenici da se kineski jezik i način izražavanja bitno razlikuju od evropskih jezika i načina 
izražavanja. Naime, evropski jezici razvili su se zahvaljujući izumu alfabeta, značajnog doprinosa 
Fenićana općoj kulturi i razvoju ljudske misli. Time je stvoren instrumentarij pomoću kojeg se 
svaka riječ, dakle svaki simbol i najapstraktnije misli i pojma može zapisati. Raniji oblici pismenosti, 
tj. slikovno pismo koje se razvilo u hijeroglife na raznim kontinentima, a posebno u starom Egiptu i 
u Kini, sastoje se od zapisivanja pojmova, i to znakovima koji su evoluirali iz slika danih 
predmeta. 

U jezicima osnovanim na takvoj pismenosti javljaju se teškoće pri zapisivanju apstraktnih 
pojmova. Jedini način da se to učini, na primjer u kineskom jeziku, jest upotreba znakova proizašlih 
iz slika konkretnih predmeta, što dovodi do simbolične aproksimacije pri zapisivanju općih ili 
apstraktnih pojmova, a ona se može na više načina prenijeti u našu mnogo precizniju metodu 
zapisivanja. Budući da pisani tekstovi služe kao baza za obrazovanje i za prenošenje iskustava i 
intelektualnog blaga ranijih generacija, takav način zapisivanja istodobno i odsudno djeluje na 
formiranje samog jezika. To znači da se taj utjecaj putem jezika širi i na način mišljenja, jer je 
jezik instrument kojim se služimo pri formiranju naših misli. 

Ukratko možemo reći da je svaki pokušaj prevođenja s kineskog, isto tako i s japanskog, na bilo 
koji evropski jezik samo vrlo približna aproksimacija i da su mogući vrlo ozbiljni nesporazumi. 
Prema tome prevođenje s tih jezika iziskuje izvanredno duboko i temeljito poznavanje dane 
literature i uopće literature danog vremena. To i objašnjava potrebu opširnog lingvističkog 
predgovora koji je napisan za englesko izdanje. 

Ostajući još za trenutak na ovoj temi, dodajmo i to da je ovo djelo, kao sva djela tog vrlo ranog 
perioda ljudske pismenosti uopće, pisano u vrlo kratkim i sažetim sentencama, pa je preciznost 
nalaženja pravih /zraza u prijevodu i te kako potrebna. Kada bi djelo bilo pisano u naše vrijeme 
uobičajenim narativnim načinom, najčešće bi relativno lako iz konteksta razabrali koja je 
najbolja riječ za prevođenje danog pojma. Istina, ponekad, kao što i prevodilac na engleski ističe, 
moglo se doći do preciziranja nijanse u značenju pojedinih hijeroglifskih znakova pomoću 
analogije u tekstovima kojima je kasnije komentiran ili dopunjavan originalni tekst. Ipak, to nije 
uvijek dovoljno, jer su i ti naknadni tekstovi također vrlo stari, vrlo sažeti, pa nekada samo još 
povećavaju teškoće prevodioca. 


Ova najstarija knjiga o ratnoj vještini, odnosno 0 strategiji u širem smislu te riječi, bez sumnje je 
imala velik utjecaj na zbivanja, a posebno u nemirna vremena rata, u vrijeme kada je izašla prvi 


put. Međutim, kako saznajemo iz komentara uz ovaj tekst, nakon temeljitog studiranja uz 
originalni tekst prvog autora pojavljuju se tokom vremena dopune ili razjašnjenja. Svi ti kasniji 
dodaci prvobitnom tekstu samo potvrđuju njegovu vrijednost tokom vremena. Ova je knjiga 
vjerojatno dala povod za pisanje kasnijih knjiga o istoj temi, ali nam je ipak upravo ovaj 
originalni tekst s dopunama ostao sačuvan tokom milenija. 

Najveća vrijednost ovog teksta svakako je u tome što nije ograničen tadašnjim stanjem ratne 
tehnike. Autor, svakako, misli na postojeće stanje naoružanja, sredstva transporta, komunikacije i 
prijenosa naredbi i direktiva, kao i na sve ostale tehničke mogućnosti koje su postojale u vrijeme 
kada se on i teoretski i praktično bavio vođenjem vojske. Međutim, on se izdiže iznad pojedinosti i 
u svakom aspektu svoje teme, kao i u svakom sredstvu i instrumentu, vidi ono što je trajno, ono što 
je bitno. Zato promjene koje su se događale tokom vremena nisu oduzele smisao i vrijednost 
njegovim zaključcima. 

Naravno, kao i u većini starih tekstova, izlaganje je veoma sažeto i čitalac dobiva uglavnom samo 
zaključke autora, a ne i opširnu argumentaciju na koju smo navikli u suvremenim knjigama i 
raspravama. Ponegdje su prisutni i razlozi, pa čak i neke vrste argumentacija konačnog zaključka, 
ali 1 to je tako sažeto da se može smatrati samo kao sumiranje izvornog toka misli i suprotstavljanje 
pojedinih teza i podataka. Dopunske tekstove donekle možemo smatrati kasnijim interpretacijama 
onog misaonog procesa koji sam Sun Zi ne iznosi pred čitaoca. 

Drugim riječima, autor je duboko razmišljao i u sebi suprotstavljao razne moguće teze i 
argumente, pa poslije toga, nama nepoznatog misaonog procesa, pismeno oblikovao samo njegove 
rezultate ili najosnovnije elemente na kojima se osnivaju ti konačni zaključci. Na taj način 
izazvan površni dojam o jednostavnosti teksta je varljiv. To nisu na brzinu zabilježene 
generalizacije prvih dojmova ili reakcija na zapaženo zbivanje, već se između takvih prvih 
dojmova i onog što je zapisano nalazi golemi napor argumentacije i eliminacije sporednog, kao 
što ih nalazimo u najizrađenijim znanstvenim tekstovima našeg vremena. 

Najbolji dokaz za to je prije svega i sama sistematizacija materijala u knjizi. Ona ne polazi od 
rasporeda osnovanog na bilo kakvom konkretnom prikupljanju materijalnih Činjenica koje su 
podloga za prvobitno zapažanje. Ona prelazi dalje na ekstrahiranje najopćenitijih karakteristika, 
do kojih je nemoguće doći bez vrlo savjesnog i metodološki dobro fundiranog procesa 
argumentacije. Tako su naslovi pojedinih poglavlja najbolji indikatori autorova postupka. Tu 
nalazimo isključivo do kraja pojednostavljene i na bitno svedene pojmove. Kako bismo se u to 
uvjerili, dovoljno je da pregledamo sadržaj knjige. 

Zbog ovakvoga temeljitog obrađivanja i prodiranja u bit, zaključci izvedeni na toj osnovi 

ostaju trajni, ako su sam proces prodiranja u bit i argumentacija na osnovi toga bili pravilni, dakle, 
logički dobro osnovani. Činjenica što se ova knjiga i danas upotrebljava kao stručna literatura za 
vojno obrazovanje u Kini i izvan Kine, najbolje to pokazuje. Zaključci u knjizi, uspoređeni sa 
zaključcima danas suvremenih vojnih teoretičara, počevši s Clausewitzom, također potvrđuju 
njezinu vrijednost. 
Naravno, autori devetnaestog i dvadesetog stoljeća cijeli proces argumentiranja otvoreno i 
detaljno prezentiraju u samom tekstu i kroz reference. Tako je postupak od prvobitnog zapažanja 
konkretnih činjenica, preko pronica-nja u njihovu bit pa onda zaključivanja, otvoren, pristupačan i 
podložan kritici. No takav postupak nije bio uobičajen u vrijeme nastajanja ove knjige. Uostalom, 
i u devetnaestom stoljeću pojedini nam autori na području teoretskog mišljenja i filozofije ne 
otvaraju cijeli proces svog razmišljanja, već daju zaključke i ostavljaju nam da sami 
rekonstruiramo ono što u tekstu nije izričito zapisano. 

Svi navedeni razlozi čine knjigu o ratu Sun Zia i danas aktualnom. Golemi razvoj tehnike u 
toku proteklih stoljeća i milenija, pa ni ono što su moderna tehnika i nauka stvorile na polju 
naoružanja i vojne opreme u najnovije vrijeme, nije umanjilo njezinu važnost. Ako je točno da 
Čitalac upoznat sa suvremenim radovima iz ovog područja ne nalazi ništa novo u ovoj knjizi, 
onda to samo znači da je njen autor toliko godina prije naše ere već mogao formulirati zaključke 
slične onima na koje navodi današnje stanje tehnike. 


Bez umanjivanja trajnosti i dubine knjige Sun Zia o vještini ratovanja, moramo ipak napomenuti 
da je tokom vremena, a posebno u vrijeme drugoga svjetskog rata u nas, došlo do nekih 
fundamentalnih promjena u vezi s vođenjem rata. Kod autora riječ je o sukobu između dvije 


društveno-političke jedinice koje se tretiraju kao cjeline, kao kolektivni akteri u ratnom sukobu i 
u konfrontaciji na polju međunarodnih odnosa uopće. Istodobno se razlikuje između te društveno- 
političke jedinice i njene oružane snage, koja je posebna organizacija i instrument za izražavanje 
njene volje u međunarodnim odnosima i posebno u slučaju ratnog sukoba. 

Ta distinkcija između oružanih snaga i ostalog stanovništva, pa i oružanih snaga i političkih 
institucija dane društveno-političke jedinice, odnosno države, postoji i kod svih suvremenih 
autora. Štoviše, i međunarodno ratno pravo, kako je formirano konvencijama početkom 
dvadesetog stoljeća, naglašava tu distinkciju. U ratovima do drugoga svjetskog rata, pa i u 
spomenutom ratu, ta je distinkcija ostala jasna i, pored kršenja tih načela, slična situaciji iz 
vremena kada je Sun Zi prvobitno formulirao svoje zaključke. 

Novost u obrambenom ratu jest gerilsko ratovanje, koje se u moderno vrijeme prvi put uvelike 
primjenjivalo protiv Napoleona u Španjolskoj pod nazivom gerila, a u Rusiji pod nazivom 
partizani. Na toj osnovi stvarani su pokreti otpora i u periodu drugog svjetskog rata protiv 
Hitlerovih okupatora i njihovih pomagača kao što je i na toj osnovi počeo partizanski rat u nas 
1941. godine. Međutim, ta se pojava javlja kao podređeno i pomoćno sredstvo uz djelovanje 
redovnih vojnih snaga i time se još uvijek ne dira u osnove onoga što je Sun Zi postavio još 
davno u svojoj knjizi o ratnoj vještini. 

Novost nastaje onda kada gerilski rat prerasta u teritorijalni rat i kada djelovanje tih jedinica, vrlo 
različitih od redovne vojske, postaje samostalan vojni faktor, a ne više pomoćna akcija ili 
diverzija u neprijateljskoj pozadini. Štoviše, ova inovacija u vođenju rata kod nas prelazi još dalje 
okvire dotad poznate gerilske akcije i sama partizanska vojska pretvara se na kraju svojih vojnih 
djelovanja u redovnu vojsku. Ta pojava i taj proces više ne pripadaju po tim posljedicama u 
dopunu taktike, već ulaze u same osnove vojne vještine kao nova kategorija. To je zaista novo 
i tone možemo naći ni kod Sun Zia ni kod Clausewitza. 

Važnost te inovacije za vojnu vještinu, uostalom, možemo najbolje procijeniti po posljedicama do 
kojih je ona dovela u daljem razrađivanju iskustava teritorijalnog rata u nas u drugoj polovini 
drugoga svjetskog rata. Naime, naša sadašnja postavka, i ne samo postavka, nego i realnost 
oslonca na dva oružana faktora, na redovne oružane snage i na teritorijalnu obranu, potvrđuje 
fundamentalnu važnost inovacije u razvoju gerile kod nas za vrijeme drugoga svjetskog rata. 


No ova inovacija i stvaranje dvojnosti koja je temelj naše narodne obrane nije tehnička inovacija. 
To nije rezultat razvoja ni prirodnih nauka ni tehnike ili oblikovanja instrumenata i oružja, 
sredstava koje služe oružanim snagama od oružja do transporta i komunikacije. To je nešto novo 
što izrasta iz društvenih promjena, dakle iz mijenjanja one dosad nepromjenjive strukture društva 
na kojoj se osniva podjela na vojne i civilne organizacije. 
Sasvim je razumljivo da nikakvo pronicanje u dubinu jedne društvene realnosti i izvođenje općih 
zaključaka iz tog procesa ne može poslužiti u potpuno različitoj društvenoj situaciji. Tu, naravno, 
nije riječ o modifikaciji odnosa unutar pojedinih kategorija društva, jer je takvih promjena u toku 
posljednjih dvije tisuće godina bilo u izobilju ne samo u Evropi. Riječ je o tome da se pojavljuje 
naoružani narod kao kategorija koja briše onu distinkciju na kojoj se dotad osnivala sva teorija i 
vještina ratovanja. 
Drugim riječima, promjene koje bilježimo u nas nisu izmjene u odnosima i u tehnici ratovanja, već 
mijenjanje karakteristika samog nosioca vojnih akcija, a to je inovacija koja nužno dovodi do 
potrebe novih osnovnih prilaza problemu ratovanja. To, naravno, ne možemo očekivati ni od 
autora iz nedavne prošlosti, a još manje od Sun Zia, autora iz tako davnih vremena. 
Uz to moramo i upozoriti da ove promjene i nove okolnosti ne čine ovu knjigu zastarjelom, kao 
što time nisu zastarjele ostale novije pa i najnovije knjige o strategiji i uopće o vještini ratovanja. 
Ovaj rad, uostalom, upravo zato što je tako sažeto pisan i što ne ulazi u tehničke aspekte i 
detalje, interesantan je ne samo za vojne stručnjake, nego i za najširi krug čitalaca koji žele da se iz 
prve ruke upoznaju s osnovama vojne misli uopće, a naročito s intelektualnim djelovanjem u tako 
stara vremena, i to posebno u Kini. Taj je interes danas još aktualniji zato što živimo u vrijeme 
nemirno, u vrijeme u kojem je jedan od najvažnijih problema izbjegavanje i eventualno 
definitivno ukidanje rata. 

To može zvučiti paradoksalno, međutim, da bismo se borili protiv rata, moramo ga poznavati. 
Osim toga, kod Sun Zia kao i kod svakog intelektualno briljantnog autora naći ćemo mnoge 


mudrosti i spoznaje koje prelaze okvire same uže definirane teme o vještini vođenja ratova. Nema 
sumnje da ova knjiga kao i djelo Tukidida O peloponeskom ratu ili druga velika djela vojne i 
političke literature, među kojima valja istaknuti Machiavellija, imaju mnogo veću važnost za 
Čitaoca od stručnih rasprava o određenom problemu ili historiji određenog razdoblja. 


Leo Mateš 


Sun Ziovi (Sun Zi, trad. Sun Cu, odn. Sun Cu Vu) eseji o ratnom umijeću najranije su 
poznate rasprave o tome, ali nikad ih nitko nije nadmašio obuhvatnošću i dubinom 
razumijevanja. Mogu se slobodno nazvati bit mudrosti o ratovanju. Od svih vojnih 
mislilaca u prošlosti, sa Sun Ziom može se uspoređivati samo Clausewitz, ali čak i on podli- 
ježe vremenskim ograničenjima više od Sun Zia i djelomično je zastario iako je pisao više 
od dvije tisuće godina poslije njega. Sun Zi je jasnije gledao na to umijeće, razmotrio ga 
je dublje i na način koji ostaje zauvijek svjež. 

Civilizacija bi manje stradala od svjetskih ratova u ovom stoljeću da je utjecaj 
Clausewitzeva veličanstvenog djela O ratu, koji je uobličio evropsku vojnu misao u 
vremenu neposredno prije prvoga svjetskog rata, bio pomiješan i uravnotežen znanjem 
koje je Sun Zi iznio u Umijeću ratovanja. Sun Ziov realizam i umjerenost suprotnost su 
Clausewitzevoj tendenciji isticanja ideala logičkog 1 »apsolutnog«, što su njegovi 
sljedbenici prenijeli i razvili u teoriju i praksu »totalnog rata« iznad svih granica smisla. 
Taj fatalni razvoj počiva na Clausewitzevoj izreci: »Bilo bi apsurdno u filozofiju rata 
unijeti načelo umjerenosti, jer je rat akt nasilja dotjeranog do krajnjih granica.« Ipak 
poslije ublažava tu tvrdnju priznanjem da »politički cilj, kao osnovni motiv rata, treba 
da bude standard za određivanje cilja vojničkih snaga i napora koji će se poduzeti«. 
Štoviše, njegov konačni zaključak je bio da bi slijediti logiku do krajnosti imalo za 
posljedicu da »sredstva izgube svaku vezu s ciljem«. 


Negativne posljedice Clausewitzeva učenja izazvane su uglavnom preplitkim i ekstremnim 
tumačenjem njegovih sljedbenika koji su zanemarivali rečenice u kojima je on davao 
objašnjenja, a 1 sam je kriv za takva pogrešna tumačenja jer je svoju teoriju iznosio 
previše apstraktno i zakučasto za vojnike ukrućenih umova koji nisu mogli pratiti tok 
njegovog iznošenja, budući da je on često skretao s putanje kojom se činilo da je pošao. 
Pod dubokim dojmom njegovih misli vodilja oni su ostajali previše zbunjeni da bi spoznali 
ono što se Čitalo između redova, a što se nije toliko razlikovalo od Sun Ziovih zaključaka 
koliko se to činilo na prvi pogled. 

Jasnost Sun Ziove misli mogla je popraviti nejasnost Clausewitzeve. Na žalost, Zapad je 
upoznao Sun Zia u sažetom prijevodu nekog francuskog misionara tek neposredno prije 
francuske revolucije, pa iako je on nalazio odjeka u racionalno usmjerenoj misli 
osamnaestog stoljeća o ratu, potisnula ga je emocionalnost revolucije i, nakon toga, 
pogubni utjecaj napoleonskih pobjeda nad staromodnim protivnicima i njihovom previše 
ukalupljenom taktikom. Clausewitz je počeo svoja razmatranja o ratu pod tim utjecajem i 
umro je prije nego što je mogao dovršiti ispravak svojeg djela, tako da je ono podložno 
»beskrajnim pogrešnim tumačenjima« koje je i sam predvidio u svojoj oporučnoj bilješci. 
Do vremena kad su se na Zapadu pojavili drugi prijevodi Sun Zia, vojnički svijet je bio 
u vlasti klauzevicevskih ekstremista 1 glas kineskog mudraca nije naišao na znatniji odjek. 
Ni vojskovođe ni državnici nisu marili za njegovo upozorenje: »Nikad ni jedna zemlja nije 
imala koristi od dugotrajnog rata.« 


Dugo se već osjećala potreba za novim i potpunijim prijevedom Sun Zia, potreba da se 
na primjereniji načinprotumače njegove misli. Ta potreba je postajala sve veća s razvojem 
potencijalno samoubilačkih i sveubilačkih nuklearnih oružja. To je postajalo sve važnije s 
obzirom na to da se Kina pod Mao Zedongom (Mao Ce Tungom) ponovno pojavila kao 
velika vojna sila. Zato je dobro da je taj posao obavljen i potreba zadovoljena i da je to 
učinio general Sam Griffith, čovjek koji s toliko sposobnosti proučava rat te kineski jezik i 
misao. 

Osobno sam se počeo zanimati za Sun Zia u proljeće 1927. kad sam dobio pismo od sira 
Johna Duncana, koji je tada zapovijedao obrambenim snagama koje je Ministarstvo rata 
poslalo u Shanghai kad su armije iz Guangzhoua (Kantona) pod komandom Jiang Jieshia 
(Čang Kaj Šeka) pošle na vojne diktatore na Sjeveru. (Masovni pokret za okončanje 
stranog utjecaja u Kini, nepovjerenje prema politici Guomindanga, koji je surađivao s 
KP, i razbuktavanje socijalne revolucije naveli su britansku vladu da početkom 1927, 
još dok je Shanghai bio u vlasti vojnih diktatora, u međunarodnu koncesiju u Shanghaju 
pošalje jak vojni garnizon. Podrška zapadnih sila i prisutnost trupa ohrabrit će Jiang 
Jieshia da u gradu, oslobođenom 22. ožujka ustankom radnika predvođenih 
Komunističkom partijom, na čelu desnog krila Guomindanga 12-13. travnja izvrši 
kontrarevolucionarni prevrat u interesu krupne i kompradorske buržoazije). 


Duncanovo pismo je počinjalo ovako: 

Upravo Čitam jednu očaravajuću knjigu - Umijeće ratovanja - napisanu u Kini 500 
godina prije naše ere. Ima u njoj jedna misao koja me podsjeća na tvoju teoriju 
bujice koja se širi. »Vojska se može usporediti s vodom: voda ostavlja suhima visoka 
mjesta i traži šupljine; vojska se umiče snazi i napada praznine. Protok vode je reguliran 
oblikom zemljišta; pobjeda se postiže djelujući u skladu sa stanjem kod neprijatelja.« 
Današnji kineski generali postupaju po drugom načelu iz ove knjige: »Najviše ratno 
umijeće je savladati neprijatelja bez borbe.« 

Čitajući knjigu i sam sam našao mnoga druga mjesta koja su se poklapala s mojim 
smjerovima razmišljanja, pogotovu ono, koje se stalno ističe, da treba postupati onako 
kako neprijatelj ne očekuje i ne pristupati izravno. Ona mi je pomogla da spoznam kako 
temeljne vojne misli, pa čak i one o taktici, uopće ne zastarijevaju. 


Nekih petnaest godina kasnije, usred drugoga svjetskog rata, više puta me posjetio kineski 
vojni izaslanik, sljedbenik Jiang Jieshia (Čang Kaj Šeka). Rekao mi je da su u kineskim 
vojnim akademijama moje knjige i djela generala Fullera bili glavni udžbenici, nakon čega 
sam ga pitao: »A Sun Z1?« On je odgovorio da se Sun Ziova knjiga štuje kao klasično djelo, 
ali da je mnogi mlađi oficiri smatraju zastarjelom i jedva vrijednom proučavanja u eri 
mehaniziranog oružja. Na to sam mu rekao da je vrijeme da se vrate Sun Ziu, jer je u toj 
rnaloj knjizi sadržano gotovo jednako onoliko osnova strategije i taktike koliko sam ja 
obuhvatio u više od dvadeset knjiga. Ukratko, Sun Zi je bio 1 ostaje najbolji kratki uvod u 
proučavanje ratovanja i, dok proširujemo svoje znanje o tom predmetu, valja mu se 
uvijek nanovo vraćati. 


B.H. Liddell Hart 


UVODNA NAPOMENA 


SIMA QIAN, čije je monumentalno djelo SZiji (Povijesni zapisi ili Zapisi povjesničara) završeno 
nedugo nakog 100. godine prije naše ere, kazuje nam da je Sun Wu, rodom iz države Qi, svoje djelo 
Umijeće ratovanja darovao Heluu, kralju polubarbarske države Wu, posljednjih godina šestog 
stoljeća prije naše ere. Ali stotinama godina su se kineski naučenjaci pitali je li ta biografija 
pouzdana; većina se složila da knjiga vjerojatno nije bila napisana u vrijeme koje navodi Sima 
Qian. Proučavajući tekst došao sam do zaključka da su oni u pravu i da je mogla biti napisana u 
četvrtom stoljeću prije naše ere. 

Taj niz Sun Ziovih eseja ne zaslužuje našu pažnju samo kao antičko djelo. Umijeće ratovanja je 
mnogo više od toga. To je ozbiljan i obuhvatan rad koji se odlikuje opažajima i maštom 
zahvaljujući kojima mu je bilo stoljećima osigurano najistaknutije mjesto u kanonu kineske vojne 
literature. 

Djelo ovoga prvog »klasika rata« proučavalo je nekoliko stotina kineskih i japanskih vojnika i 
naučenjaka. Medu najistaknutijima bili su Cao Cao (155-220. godine naše ere), veliki general iz 
razdoblja Triju kraljevstava i osnivač dinastije Wei. U jedanaestom stoljeću njegovo tumačenje 
teksta, zajedno s napomenama deset cijenjenih komentatora iz doba Tang i Song dinastije uvezano 
je u »službeno« izdanje. U posljednoj četvrtini osamnaestog stoljeća to izdanje je bilo 
prerađeno i popraćeno bilješkama Sun Xingyana svestranog naučenjaka i proslavljenog kritičara. 
Otada se u Kini njegovo izdanje smatra standardnim i moj prijevod se temelji na njemu. 


Djelo Sun Zia prikazano je zapadnom svijetu prvi put 1772. godine u Parizu. Jezuit J. J. M. Amiot, 
misionar u Pekingu, objavio je svoje tumačenje Umijeća ratovanja u vrijeme kad je mašta 
francuskih umjetnika, intelektualaca i obrtnika umnogome bila pod utjecajem tek otkrivenog i 
uzbudljivog svijeta kineske umjetnosti i književnosti. Tadašnje novine su objavljivale povoljne 
recenzije i Amio-tova knjiga se mnogo čitala. Ponovno je objavljena u nekoj antologiji 1782. 
godine. Vjerojatno je to izdanje čitao Napoleon, što je nedavno potvrdio neki kineski izdavač. 
Kao mladi oficir budući je car vrlo mnogo čitao; malo je vjerojatno da su ovi jedinstveni eseji 
promakli njegovoj pažnji. 

Pored Amiotova prijevoda knjiga je četiri puta prevedena na ruski i bar jedanput na njemački. Ni 
jedan od pet prijevoda na engleski jezik ne zadovoljava; čak bi i onaj Lionela Gilesa (1910) mogao 
biti bolji. 


Sun Zi je spoznao da rat, »koji je od životne važnosti za državu«, treba proučavati i analizirati; on je 
učinio prvi pokušaj za koji se zna da formulira promišljenu osnovu za planiranje i vođenje ratnih 
operacija. Za razliku od većine grčkih i rimskih autora, Sun Zi nije bio prvenstveno zainteresiran za 
razradu ratnih varki ili za površne i prolazne tehnike vođenja rata. On je želio razviti sistematičnu 
raspravu koja bi vladarima i generalima pomogla da rat pametno privedu uspješnom završetku. 
On je vjerovao u to da vješt strateg mora biti u stanju svladati neprijateljevu vojsku i ne 
napadajući je, zauzeti njegove gradove neopsjedajući ih i srušiti vlast u njegovoj zemlji ne 
prljajući mačeve krvlju. 

Sun Zi je vrlo dobro znao da borba nije sraz naoružanih ljudi. »Samo brojke«, govorio je on, 
»nisu nikakva prednost.« Smatrao je da su moral, um i okolnosti u ratu važniji od fizičkih 


elemenata i upozoravao je vladare i zapovjednike da se ne uzdaju samo u vojnu snagu. On nije 
shvaćao rat samo kao klanje i rušenje; mislio je da je pravi cilj strategije da se sve zauzme 
nedirnuto ili gotovo nedirnuto. 

Sun Zi je vjerovao da pažljivo planiranje temeljeno na pouzdanim informacijama o neprijatelju 
ubrzava vojno rješenje. Uvažavao je učinak rata na privredu i bez sumnje prvi je zapazio da vojne 
pothvate neizbježno prati povećanje cijena. - Ni jedna zemlja - pisao je - nije nikad imala koristi od 
dugotrajnog rata, 

' Pravilno je procijenio utjecaj opskrbe na vođenje operacija, a među ostalim činiteljima 

raspravlja i o vezi između vladara i zapovjednika njegove vojske; o moralu, emocionalnim i 
intelektualnim kvalitetama dobroga generala; o organizaciji, manevru, kontroli, zemljištu i 
vremenu. 
Prema Sun Ziu, armija je instrument kojim se prethodno oslabljenom neprijatelju zadaje 
posljednji udarac. Prije nego što počnu neprijateljstva, tajni agenti treba da izoliraju 
neprijatelja od njegovih saveznika i razviju Široku podrivačku djelatnost. Među njihove 
zadatke spadalo je širenje lažnih glasina i zbunjujućih informacija, podmićivanje i pridobivanje 
činovnika, izazivanje i raspirivanje unutrašnjih neslaganja i stvaranje pete kolone. U 
međuvremenu bi špijuni, koji bi radili na svim razinama, davali točne podatke o situaciji 
kod neprijatelja. Na njihovim bi se izvještajima temeljili »pobjedonosni« planovi. Maršal 
Šapošnikov nije prvi koji je spoznao da je preduvjet pobjede »provođenje dobrih priprema u 
neprijateljskom taboru, tako da rezultat bude određen unaprijed«. Na taj način, nastavlja 
nekadašnji načelnik Generalštaba Crvene armije parafrazirati Sun Zia, »pobjednička armija 
napada demoralizirani! i već potučenu vojsku«. 


Umijeće ratovanja je ostavljalo dubok trag u toku cijele kineske povijesti, a znatno je utjecalo 
i na japansku vojnu misao; to je izvor Mao Zedongovih strategijskih teorija i taktičke doktrine 
kineskih armija. Preko Mongola - Tatara stigle su Sun Ziove ideje do Rusije i postale sastavni 
dio njezine orijentalne baštine. Stoga Umijeće ratovanja treba da čita svatko tko želi bolje 
upoznati današnju strategiju tih dviju zemalja. 


S.B.G. 


PRIZNANJA 


Ova knjiga je znatno prepravljena verzija teze podnesene Oxfordskom sveučilištu u listopadu 1960. 
kao dio rada potrebnog za postizanje doktorata filozofije. 

Dok sam je pripremao za objavljivanje, pomagali su mi svojim poticajima i savjetima neki 
prijatelji koji su pročitali koncept i dali svoje opširne opaske. Među njima najviše kapetan bojnog 
broda B. H, Liddell Hart, kojem sam duboko zahvalan i za predgovor. Želim zahvaliti pukovniku 
Savilleu T. Clarku i pukovniku Robertu D. Heinlu, iz američke mornaričke pješadije, i kapetanu 
bojnog broda Robertu B. Asprevu na vrijednim kritičkim napomenama. 

Zahvalan sam pukovniku Susumi Nishiuri, načelniku Odjela za ratnu povijest Carskog 
ministarstva obrane u Tokiju, koji mi je pomogao da nabavim kopije raznih japanskih izdanja 
Sun Zia i The Japan Quarterlyza dopuštenje da reproduciram sliku »Sun Zi i konkubine«. 
Konačni koncept moga rada pročitao je profesor Norman Gibbs i moj oksfordski mentor dr. Wu 
Shih-ch'ang, čije su mi opaske svakako pomogle. Njegovo enciklopedijsko znanje klasičnoga 
kineskog jezika te poznavanje i povijesti i književnosti njegove zemlje pomogli su mi u 
razjašnjavanju mnogih konstrukcija 1 aluzija koje bi inače ostale neobjašnjene. 

Želim zahvaliti: profesoru Dirku Boddeu i Princeton University Pressu za dopuštenje da 
citiram iz njegovog prijevoda Feng Youlanove (Fung Yu-lan) History of Chi-nese Philosophy; 
profesoru Robertu Hightoweru i Harvard University Pressu za dopuštenje da citiram njegov 
prijevod Han Shi Wai Zhuana; dr Lionellu Lanciottiju s Rimskog sveučilišta i listu »East and 
West« za upotrebu jednog paragrafa iz njegovoga znanstvenog eseja Lijevanje- mačeva i kineske 
legende u vezi s tim; i profesoru C. P. Fitzge-raldu i Cresset Pressu za dopuštenje citata iz China: 
A Short Cultural History. 


Gospoda Kegan Paul, Trench, Trubner & Company ovlastili su me da citiram iz Chinese 
Political Thought autora Liang Ch'i-ch'aoa; dr Homer Dubs, umirovljeni profesor kineskoga s 
Oxfordskog sveučilišta, dopustio mi je da upotrebim nekoliko paragrafa iz Hsun Tzu, The Moul- 
der of Ancient Confucianism i The Works of Hsun Tzu, što je jedno i drugo objavio Arthur 
Probsthain, London, a dr Arthur Waley i gospoda George Allen & Unvin, Ltd, dopustili su 
reprodukciju jednog paragrafa uspjelog prijevoda dra Waleya The Anaiects of Confucius. Ovdje 
oda-jem priznanje i izdavačima Imprimerie Nationale (Pariz) za odobrenje citata iz najnovijeg 
izdanja Masperoova klasičnog djela La Chine Antigue. 


Dr Joseph Needham s Cambridgeskog sveučilišta je u nekoliko navrata odvojio vrijeme od 
svog ozbiljnog posla da bi me uputio u tehnička pitanja u vezi sa starim kineskim oružjem i 
metalurgijom. On mi je omogućio da uspostavim vezu s drom Guo Moruoom (Kuo Mo Džo) i 
drom Gu Jiegangom s Kineske akademije u Pekingu. Ti su učenjaci ljubezno odgovorili na moja 
razna pitanja u vezi s datumom nastanka Umijeća ratovanja. 

Profesor Homer Dubs i A. L. Sadler dali su mi brojne sugestije u vezi s vođenjem vojničkih poslova 
u staroj Kini i srednjovjekovnom Japanu, i sa zahvalnošću im odajem priznanje za njihovo 
praćenje napredovanja ove knjige. 

Pogrešno izvođenje zaključaka i greške u prijevodu treba pripisati isključivo meni. 


S. B. Griffith 


Norcross Lodge 
Mt. Vernon Maine, U.S.A. 


AUTOR 


Stoljećima su bezbrojni kineski kritičari posvećivali veliku pažnju ispitivanju pisanih djela 
pripisivanih »klasičnom« razdoblju, vremenu od 551. godine pr.n.e. kada se vjeruje da je rođen 
Kong Fuzi (Konfucije) pa do 249. godine pr.n.e. kada je kralj Zhao iz dinastije Qin (Čin) 
likvidirao dinastiju Zhou (Ču). 

Jedan od glavnih rezultata truda koji su uložili ti učeni ljudi bio je ili da potvrde autentičnost djela 
koje ispituju ili da pobiju (što je bilo češće) tradicionalno vjerovanje o autentičnosti određenog 
djela. Tako su deseci tih učenih analitičara podvrgli ispitivanju i Umijeće ratovanja. Uopće uzevši 
oni su se složili u mišljenju da Trinaest poglavlja nije moglo biti sastavljeno oko 500. godine prije 
naše ere kako je tvrdio veliki povjesničar Sima Qian, nego da djelo pripada kasnijem razdoblju. 


U pouzdanost Sima Qianove biografije Sun Wua prvi je posumnjao Ye Zhengze, učenjak koji je 
živio u jedanaestom stoljeću za vladavine dinastije Song (Sung). On je zaključio da Sun Wu nije 
nikad postojao i da su Umijeće ratovanja što se pripisuje njemu »vjerojatno napisali polemičari« iz 
razdoblja Zaraćenih država (453—221. prije naše ere. — Suvremeni kineski učenjaci misle da 
razdoblje nazvano Zaraćene države počinje 453. prije n. e. kad je nestalo kraljevstvo Jin. Stari 
učenjaci su mislili da je to 403. god. pr.n.e., godina u kojoj je kralj Wei Lie iz dinastije Zhou 
ozakonio ono što su prije pedeset godina poduzeli klanovi Wei, Zhao i Han. Novija istraživanja 
često mijenjaju raniju periodizaciju, te se ovdje dani datumi mogu razlikovati od onih u ranije 
ili kasnije objavljenim djelima o Kini.). Kao dokaz da je u pravu, napomenuo je da Sun Wu(koji 
je prema Sima Qianu bio general u državi Wu u vrijeme vladavine kralja Helua) nije spomenut u 
Zuo Qiumingovu komentaru Analima Proljeća i jeseni države Lu. 


Napomenuo je i da su vojskama iz razdoblja Proljeća i jeseni (771-481. prije naše ere) stalno 
zapovijedali vladari, članovi njihovih obitelji, moćni vazali ili povjerljivi ministri, a profesionalni 
generali su dobili komandu tek u razdoblju Zaraćenih država (Kad je vojvoda Wen 636. pr. n. e. 
reorganizirao armije države Jin, zapovjedništvo nad svakom kolonom povjerio je jednom 
moćnom vazalu. U državi Qi trima su kolonama zapovijedali vladar, prijestolonasljednik 1 drugi 
sin. Kad je vojska kralja Heiua zauzela Chu 506. pr. n. e., njome je zapovijedao prvi ministar, 
Wu Zixu. Sve do razdoblja Zaraćenih država nije bilo generalskih činova. Ovaj kritičar se 
spominje u Weishu Tongkao, str. 939. (Podaci o izvorima iz kojih se citira nalaze se u 
Bibliografiji na kraju knjige, op. ur.) Prema tome, kaže on, »teškoće« koje nastaju zbog toga što 
se operativno rukovodi iz glavnoga grada, »nisu postojale u Proljeću i jeseni i počele su tek u 
vrijeme Zaraćenih država«. Njegov suvremenik Mei Yaochen (jedan od tumača Umijeća 
ratovanja) tvrdi: »Ovo je knjiga teorija razdoblja Zaraćenih država kada je svatko želio nadmudriti 
svog protivnika.« Na takvo shvaćanje se oborio drugi učenjak iz vremena dinastije Song, Song 
Lian, koji prihvaća tradicionalnu biografiju, ali nije uvjerljiv kad je brani. 


Kritičar iz vremena dinastije Qing (Čing), Yao Qiheng (rođen 1647. godine) u svojoj Studiji starih 
i suvremenih apokrifnih knjiga naveo je dva razloga zbog kojih sumnja u autentičnost Sun Zia. Prvo 
ističe (kao što je to već ranije učinio Ye Zhengze) da se ni autor ni knjiga koja mu se pripisuje ne 
spominju u Zuovu komentaru. Ako je Sun Wu uistinu »potukao (državu) Chu, ušao u njenu 
prijestolnicu Ying i postigao velike zasluge« kako se onda dogodilo, pita on, da autora takvih 


»zapanjujućih uspjeha« ne »spomene« Zuo Qiuming koji je »bio tako detaljan pišući o svemu iz 
države Wu«? On se slaže s Yeom da je priča o Sun Ziovu eksperimentu s konkubinama kralja 
Helua »fantastična« i da ne treba u nju vjerovati (Isto. Ta priča i nije toliko »fantastična« da 
vrsta kritike nije objektivna i i ne treba je uzimati u obzir.), i s odobravanjem navodi ono šo Ye 
kaže o izvršenju vojničke zapovijedi, a što on smatra »dubokom« opaskom. Napokon: rata, 
taktici vođenja bitaka i planiranju odnosi na Proljeće i jesen.« 


U Povijesti kineske filozofije Feng Voulan (po Wadeo-voj transkripciji Fung Yu-lan) više puta 
skreće pažnju na problem autorstva ranih radova. U jednoj raspravi o Moziu (479-381 pr. n. e.) 
on piše: 


Koliko danas znamo, najranije djelo od svih ikada napisanih, i to više u privatnom nego u 
službenom svojstvu, jest Zunyu najjednostavniji i najkraći zapis Kong Fuziovih (Konfucije) 
izreka. Kasnije ... vidan je napredak od nepovezanih razgovora te vrste do zapisa razgovora 
znatne duljine iznesenih u obliku pripovjedaka. To je prvi veliki razvoj u stilu pisanja filozofa 
Zaraćenih država. Kasnije su ti zapisi poprimili oblik pravih eseja (Fung Yu-lan, History of 
Chinese Philosophy, I, str. 80-81. (Kod nas je prevedena kraća verzija djela: Fung Ju-lan, 

Istorija kineske filosofije, Nolit, Beograd, 1971, op. ur.) 


Stoga je struktura odnosno oblik kazivanja nekog djela važan pokazatelj njegove starosti. Način 
na koji Sun Zi razvija temu prvi put se susreće u kineskoj literaturi razdoblja Zaraćenih država. 
Kako kaže Feng Voulan, u razdoblju Proljeća i jeseni nitko »nije pisao knjige pod svojim imenom 
izražavajući svoje mišljenje koje bi se razlikovalo od povjesnih ili drugih radova koji su nastali 
u izravnoj vezi sa službenim položajem«. I raniji učenjaci su došli do istog zaključka; Feng citira 
istaknutog povjesničara osamnaestog stoljeća Zhang Xuechenga kao potvrdu svojim pogledima: 
U ranom razdoblju nije se uopće znalo za (privatno) pisanje knjiga. Službene osobe i učitelji 
čuvali su književne zapise, a povjesničari su zapisivali tok događaja... Tek kad su vremena 
postala nesređena, učitelji i učenjaci su počeli (privatno) podučavati ono što su htjeli... 


Oni koji su se slagali sa Song Lianom da je biografija Sun Zia u djelu Shiji vjerodostojna, polazili 
su prije svega od onih mjesta u tekstu koja se odnose na neprijateljstvo između država Wu i Yue i 
zaključili su da je Sun Zi morao živjeti prije nego što je država Yue uništila državu Wu 474. pr.n.e. 
U VI poglavlju Sun Zi kaže da, iako su trupe države Yue bile brojne, njihova brojnost ne bi ništa 
doprinosila »rezultatu«. Zatim opet u XI poglavlju, kad govori o usaglašenom djelovanju svih 
sastavnih dijelova jedne armije, kaže da su ljudi države Wu i Yue, iako neprijatelji, u čamcu koji 
ljuljaju valovi surađivali »jednako kao što desna ruka usklađuje svoj rad s lijevom«. 

Bez obzira na sve, mjesta na koja se oni pozivaju ne potvrđuju neophodno tradicionalno 
prihvaćeno vrijeme nastanka djela. Ona su možda namjerno ubačena da bi se navelo čitaoce na 
pomisao kako je knjiga mnogo starija nego što zapravo jest. Takve povijesne aluzije spadaju u 
tehniku falsificiranja književnosti koje je cvalo pogotovu u razdoblju Zaraćenih država kad su 
anonimni pisci često željeli svojim radovima dati ugled starine. 


U prvoj izreci u XIII poglavlju kaže se da se u toku rata »prekida posao sedam stotina tisuća 
obitelji«. Po tome je sovjetski sinolog N. Konrad zaključio da je autor živio u vrijeme 
poljoprivrednog sistema poznatog kao jingtian_a koji Konrad poistovećuje s pretežno »robov- 
skom« privredom. Isto tako Konrad se poziva na ona mjesta iz XI poglavlja koja govore o 
kraljevima hegemonima kao na potvrdu svoje teorije da ovog klasika treba smjestiti u razdoblje wu 
ba ili »pet gospodara zaštitnika«, odnosno u sedmo ili najkasnije rano Šesto stoljeće prije naše 
ere. To su površinski najjači argumenti u prilog tradicionalnom datumu, a ako se prihvati 
Konradova pretpostavka, onda čak i nekom ranijem. 

Učenjaci se nisu složili u tome je li uopće postojao poljoprivredni sistem opisan izrazom jingtian 
(doslovno»dobro polje«). Neki smatraju da je na odvojenim područjima postojao od ranog 
razdoblja dinastije Zhou (odnosno kasnog dvanaestog stoljeća prije naše ere) dok ga nije ukinuo 
Shang Yang ubrzo nakon 340. prije naše ere. Hu Shi je tvrdio da je to zapravo bila jedna ratarska 
utopija u snovima kroničara-idiličara. Maspero, koji je vjerovao da je postojala, rekao je da je u 
Jinu bio taj sistem ukinut prije nego što je ta država propala. On piše: 


...Tako je Jin bila prva zemlja u kojoj je nestao stari komplicirani sistem jing - Zamijenio ga je 
jednostavniji sistem dodjeljivanja zemlje obiteljima, a ne više grupama Mak lako taj sistem 
još nije seljacima davao zemlju u vlasništvo, ipak je značio korak naprijed (Maspero, La Chine 
Antigue, str. 267. 

Duyvendak misli da je takav sistem uistinu postojao. Vidi Book of Lord Shang (prev. 
Duyvendak, v. Bibliografiju, op. ur.)- stranice 41-42 i bilješku I. 

Profesor Dubs opisuje sistem u o of the Former Han Dynasty (III, stranice 519-21) i 
kaže: »Konfucijanska predaja govori da je taj sistem bio uobičajen u vrijeme dinastije Zhou u 
svim ravničarskim predjelima te da su i druge vrste zemljišta bile proporcionalno isparcelirane.« 
On dodaje da je to izvrsno izgledalo »na papiru«, ali čini se da je bio sumnjičav u vezi s 
elastičnošću u praktičnoj primjeni. Postoji oo i da je autor Umijeća ratovanja svoje 
informacije o tom sistemu izvukao iz Mengziovih radova. 


I Hu Hanmin i Liao Zhongkai smatraju da je sistem jingtian postojao. Akademski rat koji se 
vodio u stručnim Casopisima i koji je izazvao Hu Shi trajao je nekoliko godina, ali pitanje je 
ostalo neriješeno). 


Mengzi (Mencije, 398-314. prije naše ere) opisuje takav sistem, ali neki kritičari misle da je to 
plod njegove bujne mašte, i jedan učenjak je pisao: »Mora biti da je to neki idealni sistem koji je 
izmislio sam Mengzi. Nije vjerojatno da je mogao postojati sistem tako oštro određen.« Pa ipak, 
Sun Zi se neizravno poziva na takav način brade zemlje, što znači da je ili vidio tako nešto na 
djelu ili da je Citao o tome. U sistemu jingtian zemlja se oko nekog središnjeg dijela koji su 
obrađivali za feudalca dijelila na osam seljačkih obitelji (vidi znak jing). (Seljaci nisu bili robovi 
već strogo nadzirani i organizirani kmetovi: 
Sav život kmeta, javni i privatni, bio je izrežiran, ali režiser nije bloon, nego zajednica, vladar i 
svaki od funkcionara te zajednice posebno. Svake godine je posebnim agentima predavao 
kulture koje je morao uzgajati i prinos sjetve i žetve; posebno su bili oni koji su mu zapovijedali 
kada će napustiti zimsku nastambu i otići raditi na polja i opet kada će napustiti polja i zatvoriti 
se u kuću; neki treći su se opet bavili njegovom ženidbom; Cetvrti su parcelirali zemlju i 
dodjeljivali je seljacima prema broju djece. (Maspero, La Chine Antique, str. 95 


Protiv Konradove hipoteze o »robovskoj privredi« govore i Sun Ziova briga o blagostanju 
naroda i spoznaja da za uspješno vođenje rata treba održavati moral naroda i vojske; to je 
nespojivo s društvom u kojem se način proizvodnje temelji na robovlasništvu. (Pitanje nije 
riješeno. O tzv. azijskom načinu proizvodnje v. »Marksizam u svetu«, br. 7, IC Komunist, 
Beograd, 1980, op. ur.) Ono što bi proizveli na dodijeljenoj im osmini, bilo je vlasništvo seljaka. 
Ako bi neki fizički sposoban mladi čovjek iz nekog od tih kućanstava bio pozvan u vojsku, bilo je 
normalno da njegov posao na obradi zemlje obavljaju ukućani iz onih ostalih sedam kućanstava iz 
kojih nitko nije uzet u vojsku. Tako kad je bilo mobilizirano stotinu tisuća ljudi, bio je »narušen 
red« u radu sedam stotina tisuća obitelji. Ali ako je takav sistem uistinu postojao stotinama godina 
prije 350. godine prije naše ere, očito je da uopćeno pozivanje na takve prilike ne može biti od 
velike vrijednosti za utvrđivanje točnog datuma dokumenata. 


Isto tako ni izraz »kralj hegemon« ne mora obavezno biti dokaz da je Umijeće ratovanja 
sastavljeno u povijesnom razdoblju »gospodara zaštitnika« (wu ba). Još oko 250. prije naše ere 
nalazimo da Han Feizi kaže kako je »najviši zadatak 'gospodara ljudi 'da postane Vladar hege- 
mon'«. Izraz »kralj hegemon« upotrebljen je u Umijeću ratovanja u smislu u kojem je Han Feizi 
upotrebio izraz »vladar hegemon«.U staroj Kini na rat se gledalo kao na viteško nadmetanje. Stoga 
se odvijao po kodeksu kojega su se obično držale obje strane. U Zuozhuanu su nađene mnoge 
ilustracije toga. Na primjer, 632. prije naše ere je zapovjednik države Jin nakon Što je potukao 
državu Chu kod Chengpua dao pobijeđenom neprijatelju hrane za tri dana. Tu ljubaznost mu je 
kasnije uzvratila armija Chua koja je pobijedila kod Bija. Ali u vrijeme kad je pisano Umijeće 
ratovanja toga kodeksa se već dugo nitko nije pridržavao. 


U razdoblju Proljeća i jeseni vojske su bile malene, nedjelotvorno organizirane, obično nestručno 
vođene, bijedno opremljene, loše obučene i neredovito opskrbljivane. Mnogi pohodi završili su 
porazom samo zato jer vojska nije mogla naći ništa za jelo. Invazija države Chu koju je poduzela 
država Wu 506. godine pr. n. e. i koja je krunisana zauzimanjem i rušenjem Yinga, prijestolnice 
države Chu, jedan je od rijetkih primjera uspješne duge kampanje u cijelom razdoblju Proljeća i 
jeseni, kad su se problemi obično rješavali u jednom danu (Jednostavno je nemoguće iznositi 
općevažeće tvrdnje u vezi s kineskom vojnom povijesti. Često su pohodi bili prekidani zbog 
pobune u zemlji, zbog pokušaja puča, ili zbog nekoga iznenadnog napada poduzetog dok je 


vojska bila odsutna.). Jasno, ponekad su gradovi bili opsjedani dulje vrijeme i vojske držane na 
bojnom polju. Ali takve operacije nisu bile normalne, prvo stoga jer su bile nepraktične, a drugo 
jer se smatralo kršenjem morala ako bi se vojska držala u vrijeme poljskih radova. 


Autor Umijeća ratovanja živio je u vrijeme kada se i velike vojske znalo dobro organizirati i 
obučavati i kad su njima zapovijedali profesionalni generali. U početnoj izreci II poglavlja u 
raspravi o problemima ratnih financija, opskrbe i popune, govori se o »stotinu tisuća naoružanih 
vojnika«. U Kini nisu postojale tako velike vojske prije 500. godine prije naše ere. Vojske o 
kojima raspravlja Sun Zi bile su sastavljene od taktičkih elemenata sposobnih za nezavisne i 
koordinirane manevre i koji su se, uz upotrebu zvona, gongova, bubnjeva, zastava i barjaka, nalazili 
pod kontrolom. Neuv-ježbani seljaci-regruti u razdoblju Proljeća i jeseni sigurno nisu mogli biti 
sposobni za takve manevre. 


Sun Ziova određenja svojstava koja mora imati dobar general pokazuju da on nije smatrao 
obaveznim da visoke dužnosti u vojsci budu povjerene pripadnicima nasljedne aristokracije, kao 
što je ranije bio običaj. Pažnja koju je posvetio odnosu između zapovjednika na terenu i vladara 
pokazuje da je želio uspostaviti autoritet profesionalnog generala. U III poglavlju navodi načine 
kako sve vladar može unesrećiti vojsku ako se miješa u njezine operacije i administraciju. A u 
poglavlju VIII uvjerava da general kojemu se povjeri zapovjedništvo ne mora slijepo slušati 
zapovijedi vladara, nego mora postupati prema okolnostima. Takvo shvaćanje sasvim odudara od 
tradicionalne misli. 


U XIII poglavlju Sun Zi opisuje organizaciju, financiranje i rukovanje tajnim operacijama. U vezi s 
tim kaže da će prosvijećeni vladar i mudar general postići rezultate koji ih uzdižu iznad prosječno 
sposobnih ljudi ako budu znali predviđati razvoj događaja. Uvjerava da se to ne može postići po 
nekom duhu svetom, zahvaljujući nadnaravnim bićima, niti na osnovu iskustva iz prošlosti, nego 
samo uz pomoć ljudi koji znaju prilike kod neprijatelja. Njegovo preklinjanje da se ne vjeruje u 
gatanje i proricanje (koje, kako je smatrao, treba strogo zabraniti) suprotno je običajima u 
razdoblju Proljeća i jeseni kad se općenito vjerovalo u duhove i nije se poduzimao nikakav korak 
koji bi mogao utjecati na sudbinu vladarske kuće prije nego Što bi se na kornjačevini i stolisniku 
gatanjem »pogledalo« što je sudbina predvidjela (Kong Fuzi (Konfucije) bio je već izrazio svoj 
skepticizam kad su ga pitali o svijetu duhova. Očito je on bio jedan od prvih koji su io učinili.). 
Sun Ziova teorija rata 1 strategije i njegova nauka o taktici povezane su, naravno, s problemom 
datiranja djela. Budući da je rat od životne važnosti za državu i da o njemu ovisi njeno održanje ili 
propast, mora se temeljito istražiti. Tako ovaj klasik svojim početnim izrekama iznosi metodu 
analize Činitelja vojne moći. Taj je proces, opisan kao »procjena situacije«, racionalan i jedva da 
bi se mogao uklopiti u način razmišljanja iz razdoblja Proljeća 1 jeseni kada su se vladari upuštali u 
vojne pothvate da zadovolje neki svoj hir, da se osvete zbog omalovažavanja ili uvrede, ili radi 
pljačke. 


Kad je Sun Zi pisao svoje djelo, rat je postao opasan posao, sredstvo kojem se pribjegavalo kad bi 
druga sredstva bila iscrpljena. On je govorio da je najbolja politika »napasti neprijateljske 
planove«; zatim ostaviti ga bez saveznika, jer »vrhunac umijeća je pokoriti neprijateljsku vojsku 
bez borbe«. To pokazuje da je on spoznao kako rat nije vise podesna razbibriga dokoličara, nego 
osnovni instrument državništva. 

Strategijske i taktičke doktrine razvijene u Umijeću ratovanja temelje se na obmani, stvaranju 
privida radi dovođenja neprijatelja u zabludu, neizravnom pristupu, prilagođavanju situaciji u kojoj 
se nalazi neprijatelj, elastičnom i koordiniranom manevru pojedinačnih borbenih elemenata i brzoj 
koncentraciji protiv slabih točaka. Da bi se takva taktika mogla s uspjehom primjenjivati, 
potrebne su vrlo pokretne i dobro obučene jurišne i elitne trupe. Takve formacije nisu bile 
uobičajene sve do razdoblja Zaraćenih država. U, II i ponovo u V glavi na specifičan se način 
spominje samostrel. Najprije se kaže: »troškovi koje vlada ima zbog polomljenih kola. iscrpljenih 
konja, dotrajalih štitova i šljemova, strijela i samostrela...«; a zatim: »njegova moć je kao kod 
dokraja zategnutog samostrela; a izbor pravog trenutka (za napad) je kao otpuštanje otponca.« Nije 
točno određeno kad je uveden samostrel koji je revolucionirao kineski način vođenja rata; mnogi 


učenjaci kažu da je to bilo oko 400. godine prije naše ere. Prvi put se spominje u Sima Qianovu 
opisu borbe koja se vodila kod Mafinga 341. godine prije naše ere kad je Sun Bin, glavni strateg 
Qija, potukao vojsku Weja kojom je zapovijedao njegov nekadašnji prijatelj Pang Juan. Sun Bin je 
postavio u zasjedu deset tisuća strijelaca i oni su praktično satrli neprijatelja. Ponovo u XI 
poglavlju Sun Zi upotrebljava izraz »otpuštanje otponca«, kao figuru kojom opisuje naglo 
oslobađanje potencijalne moći neke vojske. 

Izraz jin u značenju »novac« ili »kovani novac«, počeo se upotrebljavati u razdoblju Zaraćenih 
država. Iako se novac kovao u raznim oblicima u vrijeme kasnog Proljeća i jeseni, ipak je njegovo 
prihvaćanje kao sredstva razmjene neizbježno bilo postupan proces. Izvjesno je da se izraz koji 
izričito opisuje kovani novac ne bi mogao u tekstu upotrebiti pet puta da taj novac tada nije bio u 
općenitoj upotrebi. 

Izraz koji znači »oklopljena vojska« ili »vojska koja nosi oklope« nalazi se u prvoj izreci II 
poglavlja.U razdoblju Proljeća i jeseni nije bilo »oklopljene vojske«. U ono vrijeme su samo 
shi-I (Jedino su shi smjeli u bitku odlaziti bojnim dvokolicama, a to je bila povlastica koju su 
imali i u miru.) - plemstvo koje se vozilo na dvokolicama - i njihovi najbliži pratioci nosili 
primitivne oklope od lakirane kože ili preparirane kože nosoroga. Pješadija je imala podstavljene 
kaputiće; tek mnogo kasnije opskrbili su je i zaštitnom opremom od preparirane kože morskog psa 
ili od životinjske kože. Sun Zi je jedanaest puta upotrebio znak zhu u smislu »vladar«. U razdoblju 
Proljeća i jeseni to je bio znak za »gospodara« i upotrebljavao se pri oslovljavanju ministara. Tek 
kasnije se njegovu značenju priključio i pojam »vladar«. Taj anakronizam zapazio je Yao Nai, 
učenjak iz vremena dinastije Qing. 

U VII poglavlju nalazimo: »Na usiljenom maršu od pedeset lija stradat će zapovjednik 
prethodnice (shang ariny)«. Upotreba izraza shangjiang., zhongjiang i xiajiang za označivanje 
generala koji su zapovijedali tradicionalnim »trima vojskama« (prethodnicom, glavninom i 
začeljem) nije bila rasprostranjena sve do razdoblja Zaraćenih država. Dva izraza koji se nalaze u 
XIII poglavlju, nazvanom »Upotreba tajnih agenata«, nisu imala ono specifično značenje u 
kom su upotrebljena u svom kontekstu sve do razdoblja Zaraćenih država. To su yezhe, što znači 
»komornik«, »prihvatitelj« ili »vratar« i sheren što znači »pratilac« ili »stražar«. 

Sun Zi je vjerovao da je u ratu stalna jedino mijena 1 da bi to pokazao, upotrebio je nekoliko 
govornih figura, medu kojima i onu o tome da »od pet elementa, ne prevladava neprestano jedan«. 


Teorija stalne mijene pet »sila« ili »elemenata«, tj. zemlje, drva, vatre, metala i vode, nije se 
razvila kao filozofski koncept sve do razdoblja Zaraćenih država. Čini se da su u ranijim 
razdobljima na njih gledali kao na pet elementarnih supstancija. 

Nije bez značenja da Sun Zi ne govori o konjici. Konjica i nije bila sastavni dio kineske 
vojske do 320. godine pr.n.e. kad je kralj Wu Ling iz države Zhao uveo nju i — hlače. Logično je 
pretpostaviti da bi Sun Zi spomenuo konjicu da je znao za nju. To je zanimljivo 
negativnosvjedočanstvo da Umijeće ratovanja nije napisano u trećem stoljeću prije naše ere, kao 
što je to tvrdio Maspero (Maspero je pretpostavljao da je Umijeće ratovanja — koje je on 
opisivao kao »djelce« (La Chine Antigue, str. 328) i »onaj mali rad« (isto, opaska 1) - 
falsifikat iz trećeg stoljeća prije naše ere i da se ne može sigurno pripisati ni Sun Binu 
ni njegovu »legendarnom pretku«.). 

Tako se za utvrđivanje datuma nastanka djela oslanjamo na ono što nam ono samo pruža, a to 
je najbolji izvor, dokaz koji gotovo izvan svake sumnje pokazuje da je djelo napisano bar stoljeće 
(a najvjerojatnije stoljeće i pol) poslije no što kaže Sima Qian. Stoga prvoga od vojnih klasika 
možemo smjestiti otprilike u razdoblje između 400. i 320. godine prije naše ere. 

Gdje je dakle izvor legende o Sun Ziu koju je veliki povjesničar učvrstio? Kako objasniti vezu 
između toga Sun Zia iz legende i države Wu? Profesor Gu Jiegang iznio je ovu oštroumnu teoriju: 


Može se pretpostaviti da je Tian Ji bio general, a Sun Bin strateg u vrijeme kad je država Qi, 
341. godine prije naše ere, poslala kaznenu ekspediciju protiv države Wei da bi se Han 
oslobodio opsade. Kasnije je Tian Ji pobjegao k Chuu i Chu ga je proizveo u svog vazala u 
Jiangnanu, a to je teritorij države Wu. Mora biti da je Sun Bin slijedio Tian Jija u područje 
Jiangnana i ondje napisao Sun Zi Bingfa. Kasnije su svi pravili kronološku grešku i pisali kao 
da je on živio u razdoblju Proljeća i jeseni i uz to su stvorili legendu o Sun Wuu koji je 
pomagao Heluu prilikom invazije na Chu, a tu priču prihvatio je i Sima Qian (Osobna 
prepiska). 


U vrijeme kada je, prema toj pretpostavci, Sun Bin pisao Trinaest poglavlja, nije se smatralo 
povredom etike pripisati djelo nekome za koga se tvrdilo da je živio stoljeće i pol ranije. Ili su, kao 
što smatra profesor Gu Jiegang, jednostavno »ljudi« počinili »kronološku grešku«? Doktor Guo 
Moruo piše: »Biografija Sun Wua nije pouzdana; ona je izmišljena. Sun Zi Bingfa je djelo pisano 
u razdoblju Zaraćenih država; ne zna se tko je autor. Teško je utvrditi je li autor Sun Bin.« 
Možda je ovo djelo bilo sažet prikaz učenja nekoga nepoznatog stratega iz razdoblja 
Zaraćenih država. Kong Fuziovi Analekti upravo su takva kompilacija. Kao što ističe 
Feng Youlan, teško je odrediti autorstvo za stara književna djela: 


Očito je da u staroj Kini pojam autorstva nije bio dokraja razjašnjen, pa kad nađemo 
neko ime iz razdoblja Zaraćenih država ili nekoga ranijeg vremena, to ne mora 
obavezno značiti da je prvotno tu knjigu napisao baš taj čovjek. Prema ondašnjim 
shvaćanjima nije bilo važno što je djelo izvornoga autora, a što su dodavali njegovi 
sljedbenici, tako da danas to više i nije moguće odrediti (Fung Yu-lan, History of 
Chinese Philosophy, str. 20. Ali Sun Xingyan, čije je izdanje klasika bilo 
standardom gotovo dva stoljeća, bio je uvjeren da je Sun Zi napisao ovo djelo. 
Kad bi filozofi napustili ovaj svijet, njihovi bi sljedbenici i učenici od svojih bilješki 
složili knjige. No ovu je knjigu Sun Zi pisao svojom rukom. Ona, štoviše, prethodi 
Lieziu. Zhuangziu (Čuang Ce), Mengziu i Xunziu i uistinu je stara knjiga. 

(Wcishu Tongkao, str. 941. Tvrdi se da su navedena djela napisana kako slijedi: u 
trećem stoljeću prije naše ere; između 369. i 286 (?) prije naše ere; između 372. i 
289 (2) prije naše ere; sredinom trećeg stoljeća prije naše ere.) 


I tako smo se napokon i mi našli u istom ćorsokaku kao i Yao Qiheng prije tri stoljeća. Ne 
znamo je li taj Sun Wu postojao; ne znamo je li on napisao djelo koje mu se pripisuje i 
stoga smo prisiljeni, kao i istaknuti učenjak iz vremena dinastije Qing, svrstati Sun Zi u 
kategoriju »neutvrđeno autorstvo«. Ali originalnost, postojanost stila i razvijanje teme 
navode na zaključak da Trinaest poglavlja nisu kompilacija, nego da je to napisao 
pojedinac koji je imao stvaralačke maste i mnogo praktičnoga ratničkog iskustva. 


I - PROCJENA SITUACIJE 


(Naslov ovog poglavlja može se protumačiti i kao »ratni plan« ili »proračuni«. U izdanju 
Sedam vojnih klasika nazvan je »Prethodni proračuni«. Tema o kojoj on najprije raspravlja 
ovdje je nazvana »Procjenom situacije«.) 


Sun Zi kaže: 

1. Rat je od životne važnosti za državu; to je područje u kojem se rješava biti ili ne biti; to 
je staza koja vodi u sigurnost ili propast. (Ili »jer je (bojno polje) mjesto gdje se rješava pitanje 
života i smrti (a rat) put da se ostane živ ili propadne«.) Stoga je nužno dobro ga proučiti. 

Li Quan: »Oružje je alat zlog znamenja.« Rat je ozbiljno pitanje koje ne možemo shvatiti 
ako u nj ulazimo bez potrebnog razmišljanja. 

2. Ratnu situaciju moramo razmatrati uzimajući u obzir pet temeljnih činilaca i uspoređujući 
sedam elemenata koje ćemo kasnije nabrojiti. Tako spoznajemo ono što je 
bitno. 

3. Prvi od tih činilaca je moralni utjecaj (Ovdje je dao (uvriježeno /no) preveden kao 
»moralni utjecaj«. Obično se prevodi kao »put« ili »ispravan put«. U knjizi se odnosi na 
moral vlade, < pogotovo — suverena. Ako suveren — vlada — pravedno, = dobro 
hotno i ispravno, on ide »pravim putom« ili »pravom  stazom« i tako vrši 
veliki moralni utjecaj; drugi vrijeme; treći, zemljište; četvrti, zapovjedništvo; peti, doktrina. 


Zhang Yu: Takva sistematizacija je savršeno jasna. Kad se digne vojska radi kažnjavanja 
napadača, hramsko vijeće najprije razmotri primjerenost ponašanja onih koji su na 
vlasti i analizira da li im njihov narod vjeruje; zatim je li godišnje doba povoljno za rat 
i, na kraju, koje teškoće će stvarati samo zemljište na kojem će se ratovati. Kad se 
temeljito razmotre te tri okolnosti, onda se određuje general koji će povesti ljude u 
napad (Va kineskom jeziku postoje mnogo točniji izrazi koji se ne mogu jednoobrazno prevoditi 
našom riječju »napad«. Zhang Yu ovdje upotrebljava izraz koji doslovno znači: »radi 
kažnjavanja zločinaca«, a to je izraz koji se primjenjivao za napad na pobunjenike. Drugi 
znakovi imaju veoma određena značenja kao »radi potajnog napadanja«, »radi iznenadnog 
napadanja«, »radi ugušenja pobune«, »radi potčinjavanja«, itd.). Kad jedinice pređu granice, 
odgovornost za poštivanje zakonitosti i poretka prelazi na generala. 

4. Kad _ govorim _ o moralu, mislim na izvor sklada između naroda i njegovih vođa, 
odnosno je li narod spreman slijediti ih u život 1 u smrt ne plašeći se smrtne opasnosti (ili 
»Moralni utjecaj je ono zahvaljujući čemu narod živi u skladu sa svojim nadređenima «... Cao 
Cao kaže da ljude treba »poučavajući ih«voditi kako da se pravilno ponašaju.) 


Zhang Yu: Kad s narodom postupamo dobrohotno, pravedno i ispravno i zadobijemo njegovo 
povjerenje, vojska je jednodušna i svi su sretni da služe svojim vodama. Knjiga mijena (Yijing, 
Knjiga mijena, jedno od »pet klasičnih djela«, prvotno priručnik za gatanje, kasnije osnova 
filozofskih razmatranja, svjedočanstvo o temeljnim duhovnim preokupacijama starih Kineza. 
Prevedeno kod nas.) kaže: »U sreći koju osjete zbog prevladanih teškoća, ljudi zaboravljaju na 
opasnost od smrti.« 


5. Činilac vrijeme moramo shvatiti kao uzajamno djelovanje prirodnih sila; kako će djelovati 
zimska hladnoća i ljetne vrućine i kako će se provoditi ratne operacije u 
skladu s godišnjim dobima. 

6. Pojam zemljište odnosi se na razdaljine, prohodnost terena, je li otvoren ili uzak, kakvi su 
izgledi da se na njemu izgine ili očuva život. 

Mei Vaochen:... Kad raspoređujemo vojsku, najvažnije je da unaprijed znamo uvjete na 

terenu. Ako znamo koliko je što udaljeno, možemo primijeniti izravni ili neizravni plan. Ako 

znamo koliko je teren prohodan, možemo ocijeniti je li bolje upotrebiti pješadiju ili konjicu. 

Ako znamo gdje se zemljište sužava, a gdje je otvoreno, možemo procijeniti koliko će naših 

jedinica biti potrebno. Ako znamo gdje ćemo se sraziti s neprijateljem, znamo kada ćemo 


koncentrirati ili podijeliti snage. (»Poznavajući tlo života i smrti ovdje je dano kao: »Ako 

znate gdje ćete se sraziti s neprijateljem«.) 

7. Pod zapovjedništvom — razumijevam = generalove — kvalitete: = mudrost, = iskrenost, 

čovjekoljublje, hrabrost i strogost. 
Li Quan: General mora imati tih pet vrlina. Zato se u vojsci o njemu govori »poštovani«. Du Mu:... 
Ako je mudar, zapovjednik će biti sposoban spoznati promjenu uvjeta i brzo prema tome postupiti. 
Ako je iskren, njegovi ljudi će uvijek biti sigurni da će za nešto biti nagrađeni, a za drugo 
kažnjeni. Ako je čovjekoljubac, on voli ljudstvo, suosjeća s njim i cijeni njegovu marljivost i trud. 
Ako je hrabar, on pobjeđuje iskorištavajući priliku bez oklijevanja. Ako je strog, njegove jedinice 
su disciplinirane, jer prema njemu osjećaju strahopoštovanje i boje se kazne. 

Shen Baoxu... je rekao: »Ako general nije hrabar, on neće moći pobijediti sumnje ili ostvariti 
velike planove.« 

8. Govoreći o doktrini, imam u vidu organizaciju, ostvarivanje nadzora, dodjelu 
odgovarajućih činova oficirima, utvrđivanje putova opskrbe i nabavke najvažnijih artikala 
potrebnih vojsci. 

9. Nema generala koji nije čuo za tih pet uvjeta. Pobjeđuju oni koji ih imaju; gube bitke oni 
koji ih nemaju. 

10. Stoga pri razradi planova uspoređujemo sljedeće elemente procjenjujući ih što brižljivije 
možemo. 

11. Ako kažeš koji vladar ima moralnog utjecaja, koji je zapovjednik najsposobniji, koja 
vojska ima prednosti zahvaljujući prirodnim uvjetima i terenu, u kojoj se jedinici bolje provode 
propisi i zapovijedi, koje su jedinice jače (u ovoj i u sljedećim dvjema izrekama navodi se sedam 
elemenata o kojima se govori u drugoj izreci); 

Zhang Yu: Brojne bojne dvokolice, konji brzi, jedinice hrabre, oružje oštro - tako da čim čuje 

kad bubanj označi napad, vojska osjeti radost, a bijesni kad čuje gongove koji obznanjuju 

povlačenje. Jak je onaj koji je takav. 

12. Čiji su oficiri i ljudstvo bolje obučeni; 

Du You:... Stoga je učitelj Wang rekao: »Ako oficiri nisu navikli na strogu obuku, oni će se u 

borbi zabrinuti i oklijevat će; ako generali nisu temeljito obučeni, oni će u sebi osjetiti strah kad 

se nađu pred neprijateljem.« 

13. I koji na prosvjećeniji način provode politiku na građivanja i kažnjavanja; 

Du Mu: Ni u jednom ni u drugom ne smije se pretjerati. 

14. Ja ću moći unaprijed reći koja će strana pobijediti a koja izgubiti. 

15. Ako upotrebimo generala koji prihvaća moju strategiju, on će sigurno pobijediti. Zadržimo 
ga! Ako upotrebimo generala koji se ne obazire na moju strategiju, on će sigurno izgubiti. 
Otpustimo ga! 

16. Imajući na umu prednosti moga plana, general mora stvoriti situacije koje će pospješiti 
njihovo oživotvorenje. Kad to kažem, mislim da on mora hitro postupati u skladu s prednostima 
koje ima, i tako uvijek održavati ravnotežu. 

17. Svaki se rat osniva na varkama. 

18. Stoga, kad smo jaki, moramo se pretvarati da smo nejaki; kad smo aktivni, praviti se da 
smo neaktivni. 

19. Kad smo blizu, nastojimo ostavljati dojam da smo daleko; kad smo daleko, kao da smo 
blizu. 

20. Navucimo neprijatelja na mamac i prevarimo ga; ponašajmo se kao da kod nas vlada 
nered, a onda ga napadnimo. 

Du Mu: Li Mu, general države Zhao, raspustio je stada stoke s njihovim pastirima; kad su 

Xiongnui malo napredovali, on se tobože povukao ostavivši za sobom nekoliko tisuća ljudi, 

kao da ih je napustio. Kan se obradovao kad su mu to saopćili i na čelu jakih snaga dojurio do 

tog mjesta. Li Mu je rasporedio većinu svojih jedinica na desno 1 lijevo krilo i napao u obliku 
klina, uništio Hune i pobio više od stotine tisuća njihovih konjanika. (Xiongnu su bili nomadi 

(Huni) koji su stoljećima bili napast za Kineze. Veliki zid je bio podignut da zaštiti Kinu od 

njihovih upada.) 

21. Ako neprijatelj koncentrira snage, pripremimo se da se borimo protiv njega; 
izbjegavajmo ga tamo gdje je jak. 


22. Razljutimo njegova generala i zbunimo ga. 
Li Quan: Ako je general razdražljive prirode, možeš ga lako uzrujati. Nije čvrsta karaktera. 
Zhang Yu: Ako je protivnički general tvrdoglav i lako se raspaljuje, vrijeđaj ga i razbjesni ga, 
tako da bude uzrujan i zbunjen, pa će bez plana nepromišljeno nasrnuti na tebe. 
23. Pretvarajmo se da smo nejaki i potičimo njegovu drskost. 
Du Mu: Potkraj dinastije Qin, Mo Dun je prvi iz plemena Xiongnu uspostavio svoju vlast. 
Istočni Hui (plemena Hu živjela su u staro doba na sjeveru i zapadu Kine) su bili jaki i poslali 
su ambasadore na pregovore. Rekoše: »Hoćemo Tou Maova konja od tisuću lija.« Mo Dun se 
posavjetovao sa svojim savjetnicima i oni svi uskliknuše: »Konja od tisuću lija? Najskuplju 
stvar u ovoj zemlji! Ne daj im to!« Mo Dun im odgovori: »Zašto ne dati susjedu konja?« I 
pošalje konja (Mo Dun ili Tou Ma ili Touman bio je prvi vođa koji je ujedinio narod Xiongnu. 
Konj od tisuću lija bio je ždrebac za kojega se pričalo da može prevalili tisuću lija ili oko tri 
stotine milja ili pet stotina kilometara, bez trave ili vode. Izraz označava konja izvanrednih 
kvaliteta, bez sumnje ostavljenog za rasplod). Ubrzo nakon toga Istočni Hui pošalju izaslanike 
koji rekoše: »Hoćemo jednu od kanovih princeza.« Mo Dun zatraži savjet od svojih ministara 
i oni svi rekoše ljutito: »Istočni Hui su nepravedni! Sada zahtijevaju čak i princezu! Molimo 
te da ih napadneš!« Mo Dun reče: »Kako Čovjek može ne dati svom susjedu mladu ženu?« I 
dade ženu. Istočni Hui se vrlo brzo vrate i reknu: »Imaš tisuću lija zemlje koju ne obrađuješ. 
Hoćemo da bude naša! Mo Dun opet upita za savjet svoje savjetnike. Neki rekoše da bi bilo 
pametno prepustiti im zemlju, a drugi da ne bi. Mo Dun se razbjesni i reče: »Zemlja je 
temelj države. Kako je čovjek može prepustiti drugome?« Dao je odrubiti glavu svima onima 
koji su mu savjetovali da prepusti zemlju. Tada Mo Dun skoči na konja, zapovjedi da se 
odrubiglava svima onima koji zaostanu, i iznenada napadne Istočne Hue. Istočni Hui su ga 
prezirali i nisu bili pripremljeni da ga dočekaju kao što se dočekuje neprijatelj. Kad ih je 
napao, uništio ih je. Onda Mo Dun krene prema zapadu i napadne Yuedi. Na jugu pripoji 
Loufan .. .i zauzme Van. Sasvim je povratio zemlju predaka Xiongnua koju je za dinastije Qin 
bio osvojio general Meng Tian (Meng Tian je za vrijeme dinastije Qin pokorio granične 
nomade i započeo izgradnju Velikog zida. Priča se da je on izmislio četkicu za pisanje. To 
vjerojatno nije točno, ali je možda poboljšao). 
Chen Hao: Dajmo neprijatelju dječake i žene da ga zasitimo, i nefrite i svilu da potaknemo 
njegove ambicije. 
24. Držimo neprijatelja u stalnoj napetosti i iscrpimo ga. 
Li Quan: Kad se neprijatelj opusti, zamorimo ga. 
Du Mu:... Potkraj razdoblja mlađe dinastije Han (Du Mu mlađom naziva istočnu dinastiju 
Han (25-220).), nakon što je Cao Cao potukao Liu Beja, Bei je pobjegao kod Yuan Shaoa, 
koji je onda poveo svoje jedinice s namjerom da napadne Cao Caoa. Ali Tian Fang, jedan 
od štabnih oficira Yuan Shaoa, reče: »Cao Cao je stručnjak za vođenje jedinica; ne smijemo mu 
se neoprezno suprotstaviti. Najbolje je otegnuti stvari i držati ga na udaljenosti. Ti, generale, 
treba da se utvrdiš duž planina i rijeka i držiš četiri prefekture. Izvan zemlje sklapaj saveze sa 
snažnim vladarima; unutar zemlje provodi agro-vojnu politiku (to se odnosi na poljoprivredne 
vojne kolonije u udaljenim područjima na koja su bili naseljavani vojnici sa svojim obiteljima. 
Dio vremena provodili su obrađujući zemlju, a ostatak u vojnoj obuci i borbama kad je to bilo 
potrebno. Takvu politiku su primjenjivali i Rusi kad su kolonizirali Sibir. I sada je na snazi u 
kineskim graničnim predjelima.). Kasnije, među udarnim trupama izaberi i sastavi izvanredne 
jedinice. Na mjestima na kojima tvoj protivnik nije spreman za borbu, treba da iskoristiš priliku 
i stalno upadaš i ometaš ga u području južno od rijeke. Kad on krene u pomoć desnom krilu, 
ti napadni slijeva; kad on pođe da spašava lijevo, ti napadni zdesna; iscrpljuj ga time što ćeš ga 
natjerati da stalno trčkara... Ako ti sada ne prihvatiš ovu strategiju koja će te dovesti do 
pobjede, i umjesto toga odlučiš da sve riskiraš vodeći samo jednu bitku, nećeš imati vremena da 
zažališ za tim.« Yuan Shao nije poslušao taj savjeti zato je bio potučen (u razdoblju poznatom 
kao »Tri kraljevstva« (220-265) za carstvo su se borile dinastije Wei na sjeverozapadu, Shu 
(Shu Han) na jugozapadu i Wu u dolini Changjianga / Jangcea). 
25. Kad je jedinstven, podijelimo ga. 


Zhang Yu: Ponekad ubacimo sjeme razdora između suverena i njegovih ministara, u drugim 
prilikama razdvojimo neprijatelja od njegovih saveznika. Izazovimo njihovu uzajamnu 
sumnjičavost da ih zavadimo. Onda možemo kovati zavjere protiv njih. 
26. Napadnimo ga tamo gdje je nepripremljen; iznenada napadnimo u trenutku kad nas ne 
očekuje. 

He Yanxi: Li Jing za dinastije Tang predloži deset planova koje treba primijeniti protiv Xiao 
Xiea i njemu bude povjereno zapovjedništvo nad cjelokupnom vojskom. U osmom mjesecu on 
sakupi jedinice u Kui-zhou (Kuizhou je u Sichuanu / Sećuan). 
Kako je to bilo u vrijeme jesenskih poplava, vode rijeke Changjiang (Jangce) su se razlile i 
ceste koje su vodile kroz uske klance bile su opasne. Stoga je Xiao Xie mislio da ga Li Jing 
neće napasti, pa se nije ni pripremao. 
U devetom mjesecu Li Jing preuzme zapovjedništvo nad jedinicama i obrati im se riječima: 
»Izvanredna hitrost je u ratu od najvećeg značenja; ne smije se propuštati prilika. Mi smo 
se sada koncentrirali, a Xiao Xie još ne zna ništa o tome. Iskorištavajući situaciju što se rijeka 
razlila, mi ćemo se neočekivano pojaviti pod zidinama njegova glavnog grada. Znate kako se 
ono kaže: «Kad grom udari, više nema vremena da se pokriju uši.» Čak ako nas i otkrije, ne 
može iz istih stopa smisliti plan za protunapad i mi ga sigurno možemo zarobiti.« 
On krene prema Vilingu, a Xiao Xie se uplaši. Pozove pojačanja s juga, ali ona nisu mogla stići 
na vrijeme. Li Jing opsjedne grad i Xie se preda. »Iznenada napadnimo u trenutku kad nas ne 
očekuje« znači kao ono kad je potkraj vladavine dinastije Wei vladar poslao generale Zhong 
Huja i Deng Aja da napadnu Shu. (taj pohod je poduzet oko 255. godine naše ere). U zimu, 
u desetom mjesecu, Ai napusti Vinping i krene kroz nenaseljene predjele gazeći više od 
sedam stotina /ija, usijecajući ceste kroz planine i gradeći viseće mostove. Gore su bile visoke, 
doline duboke, a cijeli je pothvat bio do krajnosti težak i opasan. Vojska je također bila na rubu 
propasti, jer je bila iscrpla gotovo sve zalihe. Deng Ai se spuštao niz strme litice kotrljajući se, 
umotan u meke sagove; generali i oficiri su se mučno uspinjali hvatajući se za grane drveća. 
Uz klisure su se verali i niz klisure spuštali kao ribe nanizane na konopcu. Tako je vojska 
napredovala. 
Deng Ai se najprije pojavio pod Jiangvouom u državi Shu gdje mu se predao Ma Mou, general 
zadužen za obranu grada. Deng Ai posiječe Zhuge Zhana koji mu je pružio otpor u Mianzhuu 
i pođe dalje na Chengdu. Liu Shan, kralj dinastije Shu, također se preda. 
27. To su ključevi pobjede u rukama stratega. O njima ne možemo unaprijed raspravljati. 

Me; Vaochen: Kad se nađemo pred neprijateljem, prilagodimo se promijenjenim prilikama 

i pribjegnimo lukavštinama. Kako o tome možemo raspravljati unaprijed? 
28. Dakle, ako proračuni pokazuju da su naše snage nadmoćnije, u hramu će se procijeniti da 
je u izgledu pobjeda; no kad smo prema proračunima slabiji od neprijatelja, to ukazuje na poraz. 
Čineći mnoštvo proračuna, možemo pobijediti; s malo ne možemo. Koliko tek manje izgleda za 
pobjedu ima onaj tko ih uopće ne radi! Tim sredstvima analizirajmo situaciju i rezultat će biti 
očit! (Ova izreka zbunjuje i teška je za prevođenje. Prilikom preračunavanja upotrebljavale su 
se i neke računske sprave. Jedan znak ukazuje da se upotrebljavalo i primitivno računalo. Ne 
znamo koju su u tom postupku težinu imali razni »faktori« i »elementi«, ali očito je da su se 
racionalnim putem uspoređivale odgovarajuće snage. Može se zaključiti i da su se odvojeno 
na dva načina proračunavali izgledi, prvi put na nacionalnoj razini, a drugi put na 
strategijskoj. Prvi način je obuhvaćao usporedbu pet osnovnih elemenata navedenih u izreci 
broj 3; možemo pretpostaviti da su - u slučaju da su ti rezultati bili povoljni - vojni stručnjaci 
uspoređivali jačinu, obučenost, dosljednost u primjeni politike nagrađivanja i kažnjavanja i 
tako dalje (sedam činilaca). 


II POGLAVLJE: VOĐENJE RATA 


Sun Zi kaže: 


1. Uopće uzevši, za ratne operacije potrebno je tisuću brzih četvoroprežnih bojnih kola, 
tisuću ćetvoroprežnih kola pokrivenih kožom i sto tisuća oklopnika. 


Du Mu:... U staro doba bojna kola, 1 teška i laka, bila su pokrivena kožom. Teška su služila za 
prijevoz oštro-peraca, oružja, vojne opreme, vrijednosti i uniformi. Sima Fa kaže: »Jedna 
dvokolica prevozila je tri oklop-ljena oficira; sedamdeset i dva pješaka su je pratila. Uz to je bilo 
deset kuhara i slugu, petorica koji su vodili računa o uniformama, pet konjušara koji su brinuli 

o stočnoj hrani i petorica za skupljanje ogrjevnog drveta i donošenje vode. Sedamdeset i pet 

ljudi na jednu laku dvokolicu, dvadeset i pet na teška kola, što je jedno s drugim stotinu ljudi 

koji sačinjavaju četu.« (Odnos borbenih jedinica i administrativnog ljudstva iznosio je 

dakle 3:1.) 

2. Kad namirnice za opskrbu vojske prenosimo na razdaljinu od tisuću /ija, onda će 
troškovi — što kod kuće Što na bojnom polju, te ugošćavanje savjetnika i posjetitelja, 
uz cijenu materijala kao Što su ljepak i lak te cijenu dvokolica i oklopa, iznositi i do 
tisuću komada zlatnog novca na dan. S toliko novca u ruci možete podići vojsku od sto tisuća ljudi. 
(Zlatni novac kovao se u Chuu već 400. godine prije naše ere, ali Sun Zi zapravo ne 
upotrebljava izraz »zlatni«. Riječ koju navodi znači »kovani novac«.) 

Li Quan: To znači da će izlazak vojske izvan granica isprazniti riznicu kod kuće. 

Du Mu: U vojsci postoji običaj da vazalni vladari dolaze u prijateljsku posjetu. Na to je Sun 

Zi mislio kad je govorio o troškovima za savjetnike 1 posjetitelje. 

3. Pobjeda je glavni cilj koji se želi postići ratom. Ako se ratovanje otegne, oružja otupe i 
moral popušta. Kad jedinice budu napadale gradove, neće imati — dovoljno 
snage. 

4. Kad se pohodi vojske vremenski otegnu, država više ne može podmirivati potrebe iz svojih 
izvora. 

Zhang Yu:... Pohodi cara Wua iz dinastije Han vukli su se i vukli bez rezultata, i kad je državna 

blagajna bila ispražnjena, on je izdao proglas o žalovanju. 

5. Kad naše oružje otupi, a žar utrne, naša snaga se istroši, a blago potroši, susjedni vladari 
će nasu nevolju zloupotrebiti i dignuti glave. Pa čak i ako budemo imali dobre savjetnike, ni 
jedan nam neće moći predložiti dobre planove za budućnost. 

6. Dakle, ako smo i čuli da je brzina u ratu ponekad bila pogrešna, ipak nismo nikad čuli da 
je neka operacija koja se otegla unedogled uspjela. 

Du You: Ne mora napad biti izvanredno oštroumno izveden, ali mora se izvesti nadnaravnom 

brzinom. 

7. Nikad se nije dogodilo da je dugotrajan rat donio koristi zemlji koja ga je vodila. 

Li Quan: U Analima Proljeća i jeseni kaže se: »Rat je kao 1 vatra: oružje će samo uništiti one koji 
ga ne odbace.«,. 

8. Stoga oni koji nisu u stanju spoznati opasnost ratovanja, ne mogu spoznati ni što je 
najbolje činiti. 

9 Oni koji znaju ratovati, neće zahtijevati drugu mobilizaciju za popunu niti drugi 
kontingent hrane. (Komentatori su dugo raspravljali o količini zaliha hrane. Po ovoj 
verziji stoji »oni ne zahtijevaju tri«. To bi značilo da zahtijevaju samo dvije, tj. jednu kad 
odlaze i drugu kad se vraćaju. U međuvremenu žive na račun neprijatelja. U verziji Taiping 
Vulan (prema Cao Caou) stoji: »Oni ne zahtijevaju da budu ponovno opskrbljeni«, 
odnosno u toku samog pohoda.) 

10. Oni nose ratnu opremu iz svoje domovine; a hranu nalaze kod neprijatelja. Tako se 
vojska obilato opskrbljuje hranom. 

11. Kad neka zemlja osiromaši zbog ratnih operacija, onda je to zato jer na velike 
razdaljine prenosi robu; narod osiromašuje kad se tovari namirnica šalju daleko. 

Zhang Yu: ... Ako vojsku treba opskrbiti žitom na razdaljini većoj od tisuću lija, ona će 

izgledati izgladnjelo.? 

12. A tamo gdje se kreće vojska, rastu cijene; kad se cijene dižu, iscrpljuje se bogatstvo 
naroda. Kad se bogatstvo iscrpi, na seljake se svaljuju veliki nameti. (Ili »u blizini područja 


na kojem je vojska«, (Odnosno, na području ratnih operacija: »skupo se plača sve što se 
kupuje ...« »Veliki nameti«, misli se na posebne poreze, oduzimanje stoke i žita i nošenje 
tovara.) 

Jia Lin: ... Na području gdje je okupljena vojska, cijene svim robama skaču, jer svatko 

nastoji prigrabiti što više. 

13. Kad snaga tako oslabi, a bogatstvo se potroši, domaćinstva na središnjoj zaravni 
će ogoljeli, jer će biti spiskano sedam desetina njihove vrijednosti. 

Li Quan: Ako se rat vuče i vuče bez prestanka, muškarci i žene će biti nezadovoljni jer se ne mogu 
vjenča-vati i jer će biti izmoreni od prenošenja robe. 

14. Državni izdaci za slomljene dvokolice, iscrpljene konje, uništene oklope i šljemove, 
strijele i lukove (samostrele), koplja, štitove za ruke i tijelo, stoku za vuču i teška kola narastu do 
šezdeset posto nacionalnog bogatstva. 

15. Stoga će se pametni general pobrinuti da svoju vojsku opskrbljuje na račun neprijatelja, 
jer jedna mjerica hrane koju od njega uzme, vrijedi kao da potroši svojih dvadeset; jedan tovar 
stočne hrane uzete od neprijatelja vrijedi kao dvadeset tovara stočne hrane potrošenih iz 
vlastitih zaliha. 

Zhang Yu: ... ako na udaljenost od tisuću /ija prenosimo hranu, potrošimo dvadeset mjerica 
da bismo vojsci doturili jednu... Ako treba prijeći preko neprohodnog terena, potrošit ćemo još 
i više. 
16. Vojnici će ubijati neprijatelja, kad budu razjareni. 
He Yanxi: Kad je vojska Yana opkolila Jimo u državi Qi, odrezala je nosove svim 
zarobljenicima iz Qija. (Opsada o kojoj je riječ bila je 279. prije naše ere.) Tada_ su se 
stanovnici Qija tako razbjesnili, da su se počeli očajnički braniti. Tian Dan je poslao 
tajnog agenta s porukom: »Mi se zgražavamo pri pomisli na to da ćete vi, Yani, iskopati tijela 
naših predaka iz njiho vih grobova. Kako će to zalediti naša srca!« Vani odmah počnu 
pljačkati grobove i spaljivati trupla. Bra nioci Jimoa promatrali su to s gradskih zidina i sa 
suzama zahtijevali da navale na njih, jer je bijes udeseterostručio njihovu snagu. Tada je Tian 
Dan znao da su njegove jedinice spremne za borbu i tako je potukao Yane da se nisu više 
oporavili. 

17. Oni uzimaju ratni plijen od neprijatelja, jer žele biti bogati. 

DU Mu: ... U razdoblju mlađe dinastije Han, Du Xiang, prefekt Jinzhoua, napadne Bu 

Yanga, Pan Honga i druge odmetnike iz Guizhoua. Uđe u Nanhai, uništi tri njihova logora i 

zarobi mnogo blaga. Međutim, Pan Hong i njegovi sljedbenici bili su još jaki i brojni, dok su 

jedinice Du Xianga, budući sada bogate i drske, izgubile svaku želju da se bore. Xiang reče: 

»Bu Yang i Pan Hong bili su odmetnici deset godina. Obojica dobro vladaju umijećem 

napada-nja i obrane. Sada bi trebalo da ujedinimo snage iz svih prefektura i napadnemo ih. Za 

sada ćemo jedinice potaknuti da idu u lov.« Na to su sve jedinice išle zajedno da postavljaju 
stupice za divljač. Čim su one otišle, Du Xiang potajno pošalje ljude da im popale kasarne. 

Blago koje su nagomilali, potpuno je bilo uništeno. Kad su se lovci vratili, plakali su svi do 

jednoga. Du Xiang reče: »Bogatstvo Bu Yanga i onih koji su s njim, dovoljno je da obogati 

nekoliko generacija. Vi, gospodo, niste učinili sve što ste mogli. Što je ono što ste vi izgubili u 

usporedbi s onim čega ima tamo. Pa zašto se onda sekirate?« Kad su njegovi vojnici to 

Čuli, razbjesnili su se i svi su kao jedan željeli u bitku. Du Xiang zapovjedi da se nahrane konji, 

da svi ljudi jedu u postelji, i u rano jutro povede ih na odmetnički logor. (Možda su jeli suhu 

hranu da radi spremanja doručka ne bi morali paliti vatre.) Yang i Hong se nisu bili pripremili, 

i Du Xiangove jedinice žestoko navale i unište ih. Zhang Yu: ... U ovoj carskoj dinastiji, kad 

je poštovani osnivač zapovjedio svojim generalima da napadnu Shu, obznanio je: »U svim 
gradovima i prefekturama koje osvojite, u moje ime ćete isprazniti sve riznice i javna skladišta 
da pogostite oficire i vojsku. Država želi samo zemlju.« 
18. Prema tome, kad u borbi dvokolica zarobimo više od deset dvokolica, nagradit ćemo onoga 
koji zarobi prvu. Svoje zastave i barjake istaknimo na njima umjesto nepri-jateljevih, dvokolice 
pomiješajmo sa svojima i ukrcajmo ljude u njih. 
19. Sa zarobljenicima moramo postupati dobro i brinuti se za njih. 
Zhang Yu: O svim zarobljenim vojnicima treba voditi računa velikodušno i iskreno, da bismo ih 
mogli upotrijebiti za sebe. 


20. To se zove »dobiti bitku i postati jači«. 

21. Dakle, u ratu je bitna pobjeda, a ne otegnute operacije. Zato je general koji vlada 
ratnim umijećem gospodar sudbine naroda i od njega zavisi nacija. 
He Yanxi: Danas je jednako tako teško odrediti zapovjednika kao što je bilo i u stara vremena. (He 
Yanxi je to vjerojatno napisao oko 1050. godine naše ere.) 


III POGLAVLJE - OFENZIVNA STRATEGIJA 


Sun Zi kaže: 

1. Uopće uzevši, u ratu je najbolje nastojati neku zemlju zauzeti netaknutu; 
manje je korisno razoriti je. 

Li Quan: Ne smijemo nagrađivati ubijanje. 

2. Bolje je zarobiti neprijateljsku vojsku, nego je uništiti; bolje je preuzeti netaknutu 
bojnu, četu ili vod od pet ljudi, nego ih uništiti. 

3. Nije vrhunac umijeća zabilježiti stotinu pobjeda 1z stotine bitaka. Vrhunac umijeća 
je svladati neprijatelj a bez borbe. 

4. Prema tome, u ratu je najvažnije napasti neprijateljevu strategiju. 

Du Mu.... Veliki vojvoda je rekao: »Najbolje od svih, probleme rješava onaj koji to 

čini prije nego što iskrsnu. Najbolje od svih, neprijatelja pobjeđuje onaj koji ga 

preduhitri.« 
Li Quan: Napadni planove već na njihovu prvom stupnju. Za vladanja mlađe dinastije Han, 
Kou Xun opkoli Gao Zhuna. Zhun pošalje svoga oficira za planiranje Huangfu Wena na 
pregovore. Huangfu Wen je bio tvrdoglav 1 grub i Kou Xun ga ubije i javi Gao Zhunu: 
»Oficir vašega štaba je bio nepristojan. Dao sam mu odrubiti glavu. Ako se hoćete 
pokoriti, učinite to odmah. U protivnom, branite se.« Istog dana Zhun širom otvori 
svoje utvrde i preda se. Svi generali Kou Xuna rekoše: »Dopustite da pitamo, kako to 
da ste ubili njegova izaslanika, a ipak ga prisilili da preda grad?« Kou Xun reče: 
»Huangfu Wen je bio sve i sva Gao Zhunu, bio je njegov intimni savjetnik. Da sam 
ostavio na životu Huangfu Wena, Gao Zhun bi proveo svoje planove, ali budući da 
sam mu ubio pouzdanika, dezorijentirao sam ga. Kaže se: «U ratu je najvažnije napasti 
neprijateljeve planove.» « Svi su generali rekli: »Mi to ne razumijemo.« 
5. Sljedeće po redoslijedu važnosti je odvojiti ga od 
njegovih saveznika. 
Du You: Ne dopusti svojim neprijateljima da se spoje. Wang Xi: ... Razmotri s kim je 
sve tvoj neprijatelj u savezništvu i odvoji ih da se savezništva raspadnu. Velik je 
problem kad neprijatelj ima saveznike - njegov položaj je tada jak;, ako on nema 
nikakvih saveznika, problem je manji, a položaj mu je slab. 
6. Zatim treba napasti njegovu vojsku. 
Jia Lin: ... Veliki vojvoda je rekao: »Onaj tko se bori za pobjedu golim mačevima, 
nije dobar general.« Wang Xi: Bitke su opasni pothvati. Zhang Yu: Ako ne možeš u 
samom začetku onemogućiti njegove planove, ili raskinuti njegova savezništva prije 
nego što dođu do izražaja, naoštri svoje oružje. 
7. Najgori način ratovanja je napad na gradove. Napadamo gradove samo kad 
nemamo drugog izbora. 

8. Za pripremu kola s branicima i potrebnog oružja i opreme, potrebno je najmanje 
tri mjeseca; za podizanje zemljanih nasipa uz zidove bit će potrebna još tri mjeseca. 

9. Ako general ne može svladati svoje nestrpljenje i naredi svojim vojnicima da se 
razmile po zidovima kao mravi, trećina će izginuti a da se grad 1 ne zauzme. To je 
nevolja koju donose takvi napadi. 

Du Mu:... U vrijeme mlade dinastije Wei, car Tai Wu je predvodio stotinu tisuća 

vojnika da napadnu generala Song dinastije Zang Zhia u Youtaju. Car je najprije od 

Zang Zhia zatražio malo vina. Zang Zhi zapečati posudu napunjenu mokraćom i pošalje 

mu je. Tai Wu se razbjesni, odmah napadne grad zapovjedivši vojnicima da se popnu 

uza zidove i bore prsa o prsa. Trupla su se nagomilala sve do vrha zidova i nakon 
trideset dana smrt je odnijela više od polovice njegovih snaga. 

10. Ali će dobre vojskovođe pokoriti neprijateljevu vojsku bez borbe. Oni će 
zauzeti njegove gradove ne napadajući ih, i srušit će mu državu ne vodeći beskonačne 
bitke. 

Li Ouan: Oni osvajaju strategijom. U razdoblju mlađe dinastije Han je Zang Gong, 

markiz od Zana, opkolio vao pobunjenike u Yuanwuu, ali u toku narednih nekoliko 


mjeseci nije mogao zauzeti grad. Njegovi oficiri i vojnici su se razboljeli i tijela su im se 

prekrila čirevima. Tada kralj Donghaja reče Zang Gongu: »Ti si koncentrirao vojsku i 

opkolio neprijatelja koji je odlučio boriti se do kraja. To nije nikakva strategija! 

Prestani opsjedati grad. Daj im na znanje da si im otvorio put za bijeg i oni će pobjeći i 

raspršiti se. Tada će ih svaki seoski pandur moći zarobiti!« Zang posluša taj savjet i 

zauzme Yuanwu. 

11. Naš cilj mora biti da »sve pod kapom nebeskom« uzmemo netaknuto. Tako se 
naša vojska neće iscrpiti, a naši će ciljevi biti postignuti. To je bit umijeća ofenzivne 
strategije. 

12. U skladu s tim, vojsku treba ovako upotrebljavati: kad ih se nađe deset prema 
neprijateljevu jednom vojniku, opkolimo ga. 

13. Kad su naše snage pet puta jače od njegovih, napadnimo ga. 

Zhang Yu: Ako je moja vojska pet puta jača od neprijateljeve, ja ga uzbunjujem s čela, 

iznenadim ga u pozadini, dižem buku na istočnoj strani, a napadam sa zapada. 

14. Ako su naše snage dvostruko jače od njegovih, moramo ga podijeliti. 

Du You: ... Ako je nadmoć od dva prema jedan nedovoljna da bi se držala situacija u 

svojim rukama, jednim dijelom vojske privučemo pažnju neprijatelja i rastavimo ga. 

Zato je veliki vojvoda rekao: »Ako netko nije u stanju tako utjecati na neprijatelja da 

rastavi njegove snage, ne može ni razgovarati o posebnoj taktici.« 


15. Ako su nam snage podjednake, možemo zaratiti. 
He Yanxi: ... U takvim situacijama samo sposobni general može pobijediti. 

16. Ako smo brojčano slabiji, moramo znati odstupiti. 
Da Mu: Ako se naše jedinice ne mogu mjeriti s njegovima, privremeno ćemo izbjeći 
njegov početni juriš. 


Možda ćemo kasnije moći iskoristiti neku slabu točku. Tada treba stati na noge i 

odlučno izboriti pobjedu. 

Zhang Yu: Ako je neprijatelj jak, a ja sam slab, ja se privremeno povlačim i ne 

prihvaćam bitku. To se događa kad su sposobnost i hrabrost generala i djelo- 

tvornost jedinica podjednaki. 

Ako je moj poredak dobar, a neprijatelj je dezorganiziran, ako sam ja odlučan, 

a on nemaran, mogu zapodjenuti bitku pa makar on bio i brojniji. Ali ako 

smo u svim pitanjima neravnopravni, moramo ga znati prevariti, jer mala 

vojna snaga nije ništa drugo nego plijen jačeg neprijatelja. 

Zhang Yu: _Mengzi (Mencije) kaže: »Mali se sigurno ne mogu mjeriti s 

velikima, slabi s jakima, ni malobrojniji s brojnima. 

18. General je zaštitnik države. Ako je ta zaštita potpuna, država će sigurno 
biti jaka: ako je nepotpuna, država će sigurno biti slaba. 

Zhang Yu: Veliki vojvoda je rekao: »Napredovat će onaj vladar koji 

izabere pravu osobu. Propasti će onaj koji to ne uradi.« 

19. Tri su načina na koja vladar može nanijeti zlo svojoj vojsci. 

20. Kad ne shvaća da vojska ne smije nastupati, pa zapovjedi nastupanje, ili 
ne shvaća da ne smije odstupati, pa zapovjedi odstupanje. Drugim riječima kad 
»sputava vojsku«. 

Jia Lin: General može zapovjediti nastupanje ili odstupanje svoje vojske u skladu 

s prilikama. Najgore je kad to naredi vladar iz dvora. 

21. Kad se ne razumije u poslove vojne prirode, a bavi se njima. To zbunjuje 
oficire. 

Cao Cao: ... Armijom se ne može zapovijedati po pravilima bontona. 

Du Mu: U vezi s imovinom, zakonima i propisima vojska postupa po svojim 

načelima. Ako se primijene ista načela na osnovi kojih se upravlja državom, unijet 

će se nemir medu oficire. 

Zhang Yu: Dobrohotnost i pravednost mogu se primijeniti pri upravljanju državom, 

ali ne mogu pri zapovijedanju vojskom. Vojskom se zapovijeda brzo i elastično, ali 

tako se ne može upravljati državom. 


22. Kad ne shvaća da je odgovornost na onome tko zapovijeda vojskom. To 
dovodi oficire u nedoumicu. 

Wang Xi: ... Ako nekoga tko se ne razumije u vojna pitanja pošaljemo da sudjeluje 

u zapovijedanju vojskom, onda će se na svakom koraku pokazati neslaganje i 

uzajamno neshvaćanje i sva će vojska biti osakaćena. Stoga je Bei Du zamolio 

vladara da povuče vojnog nadglednika; tek je zatim pacificirao Caozhou. 

Zhang Yu: Ne tako davno dvorski su službenici bili upotrebljavani kao vojni 

nadglednici, a to ne valja. 

23. Ako je vojska zbunjena i u nedoumici, susjedni vladari će izazvati nevolje. 
Stoga se kaže: »Zbunjena voj ska donosi pobjedu drugome.« 

Meng:... Veliki vojvoda je rekao: »Onaj tko ni sam ne zna što hoće, ne može se 

suprotstaviti neprijatelju.« 

Li Quan: Pogrešna osoba ne smije doći na mjesto zapovjednika. Lin Xiangru, prvi 

ministar u državi Zhao, rekao je: »Zhao Gua jedva može pročitati knjige svoga oca, a 

da i ne govorimo o tome kako ne može dovesti u uzročno - posljedičnu vezu promjenu 

okolnosti. A sada, vaše veličanstvo, zbog svog imena on postaje zapovjednik. To je kao 

da slijepite čivije na lutnji i onda je pokušate uglasiti.« 

24. Na osnovi svega, vidi se da ima pet uvjeta kad se pobjeda može očekivati: 

25. Pobijedit će onaj koji zna kad se može tući, a kad ne smije. 

26. Pobijedit će onaj koji zna kako mora upotrijebiti velike i male snage. 

Du You: Stvore se tako prilike u ratu kad mnoštvo ne može napasti nekolicinu, a i one 

druge kad slabi može gospodariti jakim. Pobijedit će onaj koji se može snaći u takvim 

prilikama. 

27. Pobijedit će onaj čije redove prožima jednodušnost u pogledu cilja. 

Du You: Stoga je Mengzi rekao: »Cak ni odgovarajuće godišnje doba nije toliko važno 

koliko prednosti terena; ali ni one nisu toliko važne kao skladni međuljudski odnosi.« 

28. Pobijedit će onaj tko je oprezan i vreba trenutak kad neprijatelj to nije. 

Chen Hao: Stvori nepobjedivu vojsku i čekaj trenutak slabosti neprijatelja. 

He Yanxi: ... Neki otmjeni čovjek je rekao: »Najveći zločin je oslanjati se na prirodni 

tok stvari i ne pripre- mati se; najveća od svih kreposti je unaprijed se pripremati za 

svaki slučaj.« 

29. Pobijedit će onaj tko ima sposobne generale kojima se vladar ne miješa u zanat. 


Du You: ... Stoga je Učitelj Wang rekao: »Određivanje ljudi na položaje spada u 
nadležnost vladara; ali odlučivanje u vezi s bitkom spada u nadležnost generala.« 

Wang Xi: ... Vladar izrazita karaktera i istaknute inteligencije, mora umjeti da odabere 
pravog čovjeka, učini ga odgovornim i očekuje rezultate. Fe Yanxi: ... U samom ratu 
može se ukazati potreba za stotinom promjena na svakom koraku. Kad vidimo da 
možemo nastupati, mi nastupamo; kad vidimo da je situacija teška, mi odstupamo. Ako 
netko kaže da u takvim prilikama treba čekati na vladarovu zapovijed, to je isto kao da 
obavještavamo vladara kako želimo ugasiti vatru. Prije nego što stigne zapovijed da 
tako postupimo, pepeo će biti hladan. A kažu da u vezi s tim pitanjem treba zatražiti 
savjet od vojnog nadglednika; to je kao da pri zidanju kuće pokraj puta postupite po 
savjetu prolaznika. Dakako da posao nikad ne bi bio završen! 

Zauzdati sposobnoga generala, a u isto vrijeme od njega zahtijevati da pobijedi 
lukavog neprijatelja, bilo bi isto kao privezati Hanova crnog psa i onda mu zapovjediti 
da ulovi lukave zečeve. Ima li tu kakve razlike? 


30. To je pet uvjeta za pobjedu. 
Stoga kažem: »Moramo poznavati svoga neprijatelja i sami sebe, makar 1 stotinu bitaka 
vodili, nećemo biti ugroženi. 

32. Ako ne poznajemo neprijatelja, a znamo sami sebe, jednaki su nam izgledi za 
pobjedu i poraz. 

33. Ako ne poznajemo ni neprijatelja ni sami sebe, svaka bitka može biti kobna za 
nas.« 


Li Quan: Takve ljude nazivaju »ludi razbojnici«. Što drugo oni i mogu očekivati 
osim poraza? 


IV RASPORED SNAGA 


Sun Zi kaže: 

1. U stara su vremena sposobni ratnici najprije sebe pripremali da budu nepobjedivi, a 
onda su Čekali na trenutak neprijateljeve ranjivosti. 

2. Naša nepobjedivost ovisi o nama; ranjivost neprijatelja ovisi o njemu. 

3. Zaključak je, dakle, da umješni ratnici mogu sebe tako pripremiti da budu nepobjedivi, 
ali ne mogu utjecati na to da neprijatelj zasigurno bude ranjiv. 

Mei Yaochen: Možemo učiniti ono što ovisi o nama; neizvjesno je ono što ovisi o 

neprijatelju, 

4. Stoga se kaže da netko može i znati kako se pobjeđuje, ali ne mora zasigurno i 
pobijediti. 

5. Neranjivost se osniva na obrani, a mogućnost za pobjedu na napadu (neranjivost je 
(znači) obrana; sposobnost za osvajanje je (znači) napad). 

6. Branimo se kad nam snage nisu dovoljne; napadamo kad su nam više nego 
dovoljne. 

7. Oni koji se znaju braniti, kriju se kao ispod devet zemljinih kora; oni koji znaju 
napadati, jurišaju kao s devetog neba. Tako su jedni i drugi sposobni da se zaštite i da 
izvoje punu pobjedu (to je prastaro shvaćanje da se Zemlja i Nebo sastoje od »slojeva« 
ili »katova«). 

Du You: Oni koji znaju pripremiti obranu, misle da je najvažnije osloniti se na moć 
takvih prepreka kao što su planine, rijeke i podnožja brda. Ponašaju se tako da 
neprijatelj ne može spoznati gdje treba napasti. Oni se sakriju kao pod devet zemljinih 
kora. Oni koji znaju pripremiti napad, misle da je najvažnije osloniti se na godišnje 
doba i prednosti zemljišta; ovisno o situaciji, oni iskorištavaju poplave i vatre. Pona- 
šaju se tako da onemoguće neprijatelju spoznaju gdje treba da se priprema. Napadnu 
kao grom koji udari iz devetog neba. 

8. Nije — vrhunac umijeća predvidjeti pobjedu koju svaki običan čovjek može 
predvidjeti. 

Li Quan:... Kad je Han Xin uništio državu Zhao, krenuo je iz utvrde prije 
doručka. Rekao je: »Porazit ćemo vojsku države Zhao i onda ćemo se naći za 
doručkom.« Generali nisu vjerovali u to, ali su se pravili da vjeruju. Han Xin postroji 
svoju vojsku tako da rijeka ostane straga. Jedinice države Zhao se popnu na svoje 
grudobrane i prasnu u smijeh kad su to vidjele. Rugali su im se: »General Hana ne zna 
kako treba rasporediti vojsku!« Tada Han Xin produži i potuče vojsku Zhao, a nakon 
doručka odrubi glavu gospodaru Cheng Anu. To je primjer kako mnoštvo ne može 
sve shvatiti (Han Xin je smjestio svoju vojsku na »brisani prostor«. Spalio je 
svoje čamce i porazbijao lonce za kuhanje. Rijeka mu je bila iza njega, a vojska 
države Zhao ispred njega. Han Xin je morao ili pobijediti ili se utopiti). 

9. Nije vrhunac umijeća ni samo pobijediti i biti oglašen »poznavaocem« jer nije 

potrebna velika snaga da bi se podiglo jesenje paperje; nije dokaz oštrog vida kad neko 

razlikuje Sunce od Mjeseca; ne znači da ima oštar sluh onaj tko čuje grom (nije dokaz 

umijeća kad netko pobijedi u iscrpljujućoj bici ili zahvaljujući sretnim okolnostima). 
Zhang Yu: Kad kaže »jesenje paperje«, Sun Zi misli na paperje kunića koje je 
nailaskom jeseni izvanredno lagano. 

10. U staro su doba oni koje su smatrali dobrim ratnicima pobjeđivali neprijatelja 
kojega je bilo lako pobijediti (neprijatelja je bilo lako osvojiti jer su stručnjaci 
prethodno stvorili uvjete za to). 

11. Stoga iskusni vojskovođa nije zbog svojih pobjeda bio slavljen ni isticana mu 
mudrost i hrabrost. 

Du Mu: Običan čovjek ne razumije pobjedu postignutu prije nego što se situacija 
kristalizira. Stoga ni tvorac pobjede ne stekne slavu sa oštroumnosti. Pokori 
neprijateljsku zemlju još prije nego što okrvavi oštricu svoga mača. 

He Yanxi:... Kad pokorite neprijatelja bez borbe, tko će vas proglasiti hrabrim? 


12. Jer on pobjeđuje bez greške. »Bez greške« znači da bez obzira na to što radi, on 
sebi osigurava pobjedu; on osvaja već poraženog neprijatelja. 

Chen Hao: Nijednu nepotrebnu kretnju pri planiranju; u strategiji - nijedan 
nepotreban korak. 

13. Stoga dobar vojskovođa zauzima položaj na kojem ne može biti poražen i ne 

propušta priliku da zagospodari nad neprijateljem. 

14. Tako pobjednička vojska pobjeđuje prije nego što izazove bitku; vojska osuđena 

na poraz bori se u nadi da će pobijediti. 

Du Mu:... Li Jing, vojvoda od Weja, je rekao: »Za generala je najvažnije da jasno 
zapaža, da mu je vojska jednodušna, da mu strategija bude plod dubokog 
razmišljanja i da su mu planovi dalekosežni, da zna iskoristiti prednosti godišnjih 
doba i da bude sposoban analizirati ljudski faktor. Jer general koji ne može prosuditi 
svoje sposobnosti ili primijeniti brzinu i elastičnost kad se nađe u prilici da napadne 
neprijatelja, nastupat će posrćući i oklijevajući, tjeskobno gledajući najprije udesno 
pa ulijevo i neće biti u stanju izraditi plan. Lakovjerno će povjerovati nepouzdanim 
izvještajima i vjerovat će u jednom trenutku u jedno, u drugom trenutku u drugo. 
Plašljiv kao lisica u nastupanju ili odstupanju, postići će to da će se grupe njegove 
vojske raštrkati naokolo. Ima li razlike između toga i dovođenja nevinih ljudi u 
ključalu vodu i vatru? Zar to nije jednako kao voditi krave i ovce da bi se nahranili 
vuci i tigrovi?« 

15. Oni koji su ovladali ratnim umijećem njeguju Dao (tad) i poštuju zakone, i 
stoga znaju pripremiti put do pobjede. 

Du Mu: Dao je moral, tj. čovjekoljubivost i pravda; »zakoni« su propisi i instituti. Oni 
koji se ističu u ratu, najprije njeguju svoju čovjekoljubivost i pravednost i poštuju svoje 
zakone i institute. Na taj način njihove vlade postaju nepobjedive. 

16. U elemente ratnog umijeća spadaju: prvo - mjerenje prostora; drugo - procjena 

količina; treće - proračuni; četvrto - usporedbe; peto - izgledi za pobjedu. 

17. Mjerenje prostora je u vezi sa zemljištem. 

18. Količine su u vezi s mjerenjem, brojke su u vezi s količinama, usporedbe su u 

vezi s brojkama, a pobjeda je u vezi s usporedbama. 

He Yanxi: Pod »zemljištem« razumijevamo i razdaljine i vrstu zemljišta; »mjerenje« 
je proračun. Prije nego Što se vojska uputi na pohod, obavljaju se proračuni da bi se 
saznao stupanj neprohodnosti neprijateljeve zemlje; ravnost 1 vijugavost staza u njoj; 
broj neprijateljevih vojnika; količine njegove ratne opreme i stanje njegova morala. 
Proračune radimo da bismo vidjeli možemo li neprijatelja napasti 1 tek nakon toga 
stanovništvo mobiliziramo i dižemo vojsku. 

19. Kao što vidimo, pobjedonosna će biti ona vojska u kojoj se ono što je 
proračunato mjeri centama, a ono što nije, zrnima. Poražena će biti ona vojska u kojoj je 
tek zrna vrijedno ono što je proračunato, a centu ono što nije. 

20. Zato što sve dobro rasporedi, general koji pobjeđuje može navesti svoje ljude 
da se bore silinom zajaženih voda koje se, kad se oslobode brane, stropoštavaju u 
provalije bez dna. 

Zhang Yu; U prirodi vode je da izbjegava visine i žuri u doline. Kad se provali nasip, 

voda pada neodoljivom snagom. Vojska je isto takva. Moramo iskoristiti prednost 

što neprijatelj nije pripremljen; napadamo ga kad to ne očekuje; izbjegavamo ga 
tamo gdje je jak i napadamo gdje je šupalj, pa nam se - kao ni vodi — nitko neće 
moći suprotstaviti. 


V O SNAZI 


Sun Zi kaže: 

1. Uopće uzevši, rukovoditi s mnogo ljudi jednako je 
kao i rukovoditi s malo njih. Sve je stvar organizacije. Zhang Yu: Da bismo mogli 

rukovoditi vojskom, moramo najprije rasporediti dužnosti između generala i 

njihovih pomoćnika, pa onda odrediti koje jačine će biti naše jedinice... 

Jedan čovjek je jedinka; dva su par; tri su trojka; jedan par 1 jedna trojka čine petorku 

(moglo bi se zaključili da »par« i »trojka« nose različito oružje), a to je odjel; dva 

odjela čine desetinu; pet desetina, jedan vod; dva voda, jednu četu; dvije čete, jedan 

bataljon; dva bataljona, jedan puk; dva puka, grupu; dvije grupe, brigadu; dvije 
brigade, armiju (desetina se sastoji od deset ljudi, četa od stotine, bataljon od dvije 
stotine, puk od četiri stotine, grupa od osam stotina, brigada od tisuću šest stotina; 
armija od tri tisuće dvjesta. Vjerojatno je takva biia organizacija u vrijeme kad je 

Zhang Yu pisao. Naši termini za jedinice dani su prema engleskom ustrojstvu). Svaki 

je potćinjen višemu i nadzire nižega. Svaki je obučen kako treba. Na taj način može 

pojedinac rukovoditi i zapovijedati vojskom od milijun ljudi jednako kao s 

nekolicinom. 

2. Nadzirati mnogo ljudi, jednako je kao i nadzirati ih malo. Važno je samo 
organizirati jedinice 1 vezu među njima. 

Zhang Yu: ...Kad se upotrebljava mnoštvo jedinica, one su daleko jedna od druge, i 

veza se ne može održavati očima i ušima. Zato se oficirima i ljudstvu zapovjedi da 

nastupaju ili odstupaju na osnovi promatranja zastava i barjaka i da se kreću ili 

zaustavljaju kad čuju signale dane zvonima i bubnjevima. Na taj način hrabri neće 

nastupati sam, niti će kukavica bježati, 

3. Zahvaljujući akcijama manevarskih 1 klasičnih snaga vojska može biti sigurna 
da će bez poraza odoljeti neprijateljskom napadu (klasične (zheng) snage drže ili razvlače 
neprijatelja; manevarske snage djeluju ondje gdje se njihovi udari ne predviđaju. Ako 
neprijatelj pretpostavi da bi mogao uslijediti neki qi manevar i na njega tako odgovori da 
ga neutralizira, onda taj manevar automatski postaje zheng). 

Li Quan: S neprijateljem se sučeljavaju klasične jedinice, a manevarske ga napadaju s 

bokova. Nijedan vojni zapovjednik ne može uhvatiti neku prednost od neprijatelja, 

ako nema manevarske jedinice. He Yanxi: Trudim se da neprijatelj moje klasične snage 
shvati kao manevarske, a manevarske kao klasične. Štoviše, klasične mogu postati 
manevarske i obratno. 

4. Primjer čvrstog udara na šuplje mjesto jest kad jedinice bacimo na neprijatelja 
kao mlinski kamen na jaja. 

Cao Cao: Upotrijebi najjaču silu da napadneš najslabije mjesto. 

5. Općenito, upotrebom klasičnih jedinica ulazit ćemo u borbu; upotrebom 
manevarskih pobjeđivat ćemo. 

6. Oni koji znaju upotrebljavati manevarske snage, imaju beskrajne mogućnosti, kao 
što su nebo i zemlja beskrajni; neiscrpne kao tokovi velikih rijeka. 

7. Oni završe jedno da bi započeli drugo; ciklički, kao što se kreću Sunce i Mjesec. Oni 
nestanu i opet se pojave; neizbježno, kao što se smjenjuju godišnja doba. 

8. Muzičkih nota ima samo pet na broju, ali njihovih melodija ima toliko mnogo da ih ne 
možemo sve ni čuti. 

9. Osnovnih boja ima samo pet na broju, ali njihovih kombinacija ima toliko mnogo da ih 
ne možemo sve ni zamisliti. 

10. Okusa ima samo pet na broju, ali njihovih spojeva ima toliko da ih ne možemo sve ni 
okušati. 

11. U borbi postoje samo dvije vrste snaga; klasične i manevarske, ali mogu se kombinirati 
na beskrajno mnogo načina; nitko ih ne može sve obuhvatiti. 


12. Te dvije vrste snaga proizlaze jedna iz druge: isprepliću se beskrajnim kombinacijama 
kao prstenovi koji izlaze jedan od drugoga. Tko može odrediti gdje jedan prestaje a drugi 
počinje? 

13. Vodene bujice valjaju šljunak silinom svoga zamaha. 

14. Sokol lomi tijelo svog plijena jer ga proračunato zaskoči (proračunat je razmak 
između njega i žrtve u momentu napada. Tako kaže Du Mu). 

Du You: Neprijatelja moramo napadati strelovito kao što se sokol obrušava na svoju metu. On 

zasigurno lomi leđa svoje žrtve, jer proračuna točno trenutak napada. Njegovi su pokreti 

proračunati. 

15. Tako je i nalet onoga tko je vičan ratovanju neodoljiv, a njegov napad točno odmjeren. 

16. Njegova moć je kao kod dokraja zategnutog samostrela; određivanje vremena napada je 
kao otpuštanje otponca (ovdje je opet upotrebljen specifičan znak koji znači samostrel). 

17. U buci i kovitlacu stječe se dojam da je bitka kaotična, ali tu nema nereda; čini se 
da se vojska kreće neprestano u krugu, ali ne može biti poražena. 

Li Quan: Kad se vodi bitka, sve se doima u zbrci i kovitlacu. Ali zastave i barjaci imaju 

propisan raspored; zvukovi činela imaju utvrđena pravila. 

18. Prividna zbrka je rezultat dobrog poretka; prividni kukavičluk, razultat hrabrosti; 
prividna slabost, rezultat snage. 

Du Mu: Smisao ove izreke je da onaj tko želi ostaviti dojam da u njegovoj vojsci vlada nered, 

mora biti 1 te kako discipliniran. Samo tako može stvarati dojam da je u zbrci. Onaj tko želi 

ostaviti dojam da je kukavica i vreba na neprijatelja, mora biti hrabar, jer će samo tako moći 
oponašati strah. Onaj tko želi ostaviti dojam svoje nejakosti da bi izazvao neprijatelja da 
bude drzak, mora biti izvanredno jak. Samo tako može oponašati slabost. 

19. Red ili nered ovise o organizaciji; hrabrost ili kukavičluk o okolnostima; jakost ili 
nejakost o rasporedu snaga. 

Li Quan: Kad jedinice opet zauzmu povoljan položaj, kukavica je hrabar; kad gube položaj, 

hrabri postaju kukavice. U ratnom umijeću nema čvrstih pravila. Ona se mogu izraditi samo 

prema prilikama. 

20. Oni koji znaju natjerati neprijatelja da se kreće, to postižu stvarajući situaciju prema kojoj 
se on mora prilagoditi; oni ga namame nečim za čim će zacijelo posegnuti, a onda ga i dalje 
mameći navuku u zasjedu gdje ga čekaju u punoj snazi. 

21. Stoga će sposoban vojskovođa pobjedu zaraditi koristeći se situacijom, a neće je 
zahtijevati od svojih podređenih. 

Chen Hao: Iskusni ratnici se najviše oslanjaju na iskorištavanje prilika 1 brzinu. Oni ne 

prebacuju teret tog zadatka samo na svoje ljude. 

22. On bira svoje ljude, a oni iskorištavaju situaciju (u tekstu se kaže: »Tako on može 
odabrati ljude...« Odnosno ljude sposobne da iskoriste svaku situaciju. Može se 
zaključiti da se izhor_ ne temelji na  nepotizmu ili simpatijama). 
Li Ouan;... 

23. Hrabri se mogu boriti; oprezni braniti, a mudri savjetovati. Tako svačija nadarenost 
postaje korisna, 

Du Mu:... Ne zahtijevaj da ti nešto učine oni koji nemaju dara. Kad je Cao Cao napao 
Zhang Lua u Hanzhongu, ostavio je generale Zhang Liaoa, Li Diana i Le Jina da 
zapovijedaju s više od tisuću ljudi koji su branili Hefei. Cao Cao pošalje upute vojnom 
povjereniku Xie Diju i napiše mu na rubu omotnice: »Otvori ovo tek kad pobunjenici 
stignu.« Uskoro Sun Quan iz države Wu, sa sto tisuća ljudi opkoli Hefei. Generali otvore 
upute i pročitaju: »Ako Sun Quan stigne, generali Zhang i Li će izići i boriti se. General 
Le će braniti grad. Vojni povjerenik neće sudjelovati u borbi (Cao Cao je nastajao 
političke oficire držati po strani). Svi drugi generali moraju prihvatiti borbu s 
neprijateljem.« Zhang Liao reče: »Naš gospodar je daleko na pohodu, i ako mi budemo 
čekali pojačanja, pobunjenici će nas sigurno uništiti. Stoga u uputama stoji da neprijatelja 
moramo odmah napasti prije nego što se prikupi, da bismo otupili oštricu njegova napada 
i učvrstili moral svojih jedinica. Tako možemo obraniti grad. Prilika za našu pobjedu ili 
poraz sadržana je u toj jednoj akciji.« Li Dian i Zhang Liao iziđu iz grada da napadnu i 
potuku Sun Quana, čime je moral vojske države Wu bio uništen. Tada se vrate, srede 


svoju obranu i vojska se osjeti sigurnom. Sun Quan je napadao grad deset dana, ali ga 
nije mogao zauzeti i povukao se. Razmatrajući to, povjesničar Sun Sheng kaže: »Rat se 
vodi lukavstvima. Obrana Hefeja je bila neizvjesna, slaba, nisu mogli očekivati 
pojačanja. Ako povjerujemo samo hrabrim generalima koji vole borbu, to će izazvati 
nevolje. A ako se pouzdamo samo u one koji su oprezni, njihova zaplašena srca neće biti u 
stanju držati situaciju u svojim rukama.« 

Zhang Yu: Ljude treba tako rasporediti da se upotrijebe i pohlepni i glupi, i pametni i 
hrabri, i da se svakoga zaduži za onu situaciju koja njemu odgovara. Ne treba zaduživati 
ljude zadacima koje oni ne mogu obaviti. Proberimo ih i zadužimo zadacima primjerenim 
njihovim sposobnostima. 

24. Onaj tko se oslanja na situaciju, upotrebljava svoje ljude u borbi onako kako se valjaju 
balvani i kamenje. Priroda balvana i kamenja je takva da su oni nepomični na čvrstom tlu; na 
nestalnom tlu oni se miču. Ako su Četvrtasti, oni se zaustavljaju; ako su okrugli, oni se kotrljaju. 

25. Snaga jedinica kojima se u borbi umješno zapovijeda, može se usporediti sa snagom 
okruglih stijena koje se kotrljaju s planinskih visina. 

Du Mu.... Na taj način se i s malo može postići mnogo. Zhang Yu:... Li Jing kaže: »U ratu se 
susrećemo s tri vrste situacija: kad general prezire svog neprijatelja, a njegovi se oficiri vole 
boriti i ambicije im sežu do plavih oblaka, a duh im je žestok kao orkan, to je situacija u 
vezi s moralom vojske. 
Kad jedan čovjek brani planinski prolaz uzan kao ovčja crijeva ili kao vrata štenare, može 
odoljeti tisući napadača. To je situacija u vezi s terenom. Kad netko iskoristi neprijateljev 
manevar, njegov umor, glad i žeđ ili ga napada dok se još nije ulogorio, ili dok mu je vojska 
tek na polovici rijeke koju prelazi, to je situacija u vezi s neprijateljem.« Dakle, kad 
raspoređujemo svoju vojsku, moramo iskoristiti prednosti situacije točno onako kao da na 
strmoj litici postavljamo kuglu koja se počinje kotrljati. Snaga koju primjenjujemo je malena, 
ali rezultati su golemi. 


VI - ŠTO JE MINUS, A ŠTO PLUS 


Sun Zi kaže: . 

1. Uopće uzevši, u boljoj je situaciji onaj koji prvi zaposjedne bojno polje i Čeka 
svog neprijatelja; u lošijoj je onaj koji kasnije stigne na prizorište i srlja u borbu. 

2. Stoga dobre vojskovođe dovode neprijatelja na bojno polje, a ne dopuštaju da 
on njih dovede. 

3. Neprijatelj se može navesti da dođe na bojno polje po svojoj pobudi time da mu 
se pruži neka prednost. Spriječit će neprijatelja da dođe onaj tko mu nanese štetu. 

Du You:... Ako smo sposobni u svojim rukama držati kritične točke na strategijskim 

stazama, neprijatelj ne može doći. Stoga Učitelj Wang kaže: »Kad je mačka na mišjoj 

rupi, ni deset tisuća štakora ne usuđuju se izići; kad tigar stražari na prijelazu preko 
rijeke, ni deset tisuća jelena je ne može prijeći.« 

4. Kad je neprijatelju lagodno, moramo se osposobiti da ga zamorimo; kad se dobro 
hrani, da ga izgladnimo; kad počiva, da ga natjeramo na kretanje. 

5. Moramo se pojavljivati na mjestima prema kojima on hiti; moramo se micati brzo 
tamo gdje nas ne očekuje. 

6. Možemo marširati tisuću lija a da se ne umorimo, ako prolazimo onuda gdje nema 
neprijatelja. 

Cao Cao: Uđimo u prazninu, navalimo na šupljine, zaobiđimo ono Što brani, udarimo ga 
tamo gdje nas ne očekuje. 

7. Da bismo bili sigurni da ćemo i osvojiti ono što napadamo, treba da 
napadamo mjesto koje protivnik ne brani. Da bismo bili sigurni da ćemo zadržati 
ono što 
branimo, treba da branimo mjesto koje protivnik ne na pada. 

8. Dakle, neprijatelj ne zna gdje se mora braniti kad ima posla s ratnicima koji su 
vični napadu; neprijatelj ne zna gdje treba napasti kad ima posla s onima koji su vični 
obrani. 

9, Dobar ratnik se ponaša tankoćutno, kao da ga nema, ne ostavljajući tragova; 
tajnovit je kao da je bestjelesan, i nečujan je. Tako postaje gospodar neprijateljeve 
sudbine. 

He Yanxi:... Potrudimo se da neprijatelj naše dobre strane smatra slabim točkama, a 

slabe strane jakim mjestima, dok istodobno nastojimo njegove jake strane pretvoriti u 

slabe i otkriti gdje nije jak... Svoje tragove treba da krijemo da ih nitko ne bi mogao 

razaznati; moramo održavati tišinu da nas nitko ne bi mogao čuti. 

10. Nastupat ćemo neodoljivo, ako se zarivamo u ne prijateljeva slaba mjesta; 
odstupat ćemo negonjeni, ako se krećemo brzo da nas neprijatelj ne preteče. 

Zhang Yu:... Dolazimo kao vjetar, odlazimo kao munja. 

11. Kad želimo zapodjenuti bitku, napadamo položaj na koji naš protivnik mora 
poslati pojačanje, i tako mu ne preostaje drugo nego da prihvati bitku, pa makar bio 
zaštićen visokim zidovima i dubokim jarkovima. 

12. Kad želimo izbjeći bitku, možemo se braniti jedno stavno ucrtavanjem linije na 
zemljištu. Neprijatelj nas neće moći napasti jer mu sprečavamo da ide onamo kamo bi on 
želio. 

Du Mu: Zhuge Liang se ulogorio u Vangpingu i zapovjedio Wei Yanu i drugim 

generalima da združe snage i podu na istok. Zhuge Liang je ostavio samo deset 

tisuća ljudi da brane grad, dok je on čekao na izvještaje. Sima Yi je rekao: »Zhuge 

Liang je u gradu. On nema mnogo vojske. On nije jak. Njegovim generalima i oficirima 

je srce sišlo u pete.« U to vrijeme je borbeni duh Zhuge Lianga bio visok kao uvijek. 

Zapovjedio je svojim jedinicama da spuste barjake i utišaju bubnjeve i nije dopustio 

vojnicima da izlaze. Otvorio je četiri kapije i pomeo i poškropio ulice. Sima Yi je 

sumnjao da je u pitanju zasjeda, i žurno je svoju vojsku poveo prema sjevernim 
planinama. Zhuge Liang reče svome načelniku štaba: »Sima Yi je mislio da sam ja 

pripremio zasjedu i pobjegao je duž planinskog lanca.« Sima Yi je kasnije čuo za to i 


gorko zažalio (ova priča je dala zaplet za jednu popularnu kinesku operu. Zhuge 

Liang je sjedio na jednoj kuli-braniču kapije i svirao lutnju dok su vratari meli i 

škropili ulice, a Sima Yiova vojska komešala se na prilazima gradu. Prije toga je 

Zhuge Liang prevario Sima Yia, i opet će ga). 

13. Ako smo u stanju odrediti raspored neprijateljevih snaga 1 pri tome ne odati 
raspored svojih snaga, možemo se koncentrirati, a on se mora podijeliti. A ako se mi 
koncentriramo dok se on udvaja, mi ćemo moći upotrebiti sve svoje snage da bismo 
napali samo jedan dio njegovih. Tako ćemo biti brojčano nadmoćniji. Dakle, ako možemo 
upotrijebiti mnogo vojske da napadnemo odabrano mjesto, onda će naši protivnici biti u 
gadnom škripcu. 

Du Mu: ...Ponekad upotrebljavamo lake jedinice i jake konjanike da napadnu 

neprijatelja tamo gdje nije pripremljen, a ponekad jake strijelce sa samostrelima i 

strijelce s lukovima na zatezanje da gađaju ključne položaje, da uznemire njegovu 

lijevu stranu, opustoše desnu, uzbune ga na čelu i iznenadno napadnu njegovo začelje. 

Po danu ga obmanjujemo upotrebom zastava i barjaka, a noću ga varamo udaranjem u 

bubnjeve. Tako on, zastrašen, dijeli svoje snage radi poduzimanja mjera 

predostrožnosti. 

14. Neprijatelj ne smije znati gdje namjeravamo zapodjenuti bitku. Jer ako on to ne 
zna, pripremat će se na mnogo mjesta. A ako se on priprema na mnogo mjesta, onda 
će na mjestu na kojem mislimo prihvatiti borbu, biti malo njegovih ljudi. 

15. Jer ako se on priprema na čelu, njegovo će začelje biti slabo, a ako se on priprema 
na zaćelju, njegovo će čelo biti krhko. Ako se priprema na lijevoj strani, desna će mu 
strana biti osjetljiva, a ako se priprema na desnoj, ostat će mu malo ljudi na lijevoj. A 
ako se priprema na svim mjestima, bit će svugdje slab (u tekstu doslovno piše: »Ako 
nema ni jednog mjesta na kojem se on ne priprema, nema ni jednog mjesta na kojem nije 
osjetljiv.« Dvije negacije su upotrebljene da bi istakle pozitivno značenje). 

Zhang Yu: On neće moći odmjeriti gdje će naše dvokolice izbiti, ni odakle će naša 
konjica zapravo naići, ni gdje će naša pješadija zapravo udariti, tako da će se on 
raspršiti i razdijeliti, 1 morat će se na svim mjestima čuvati od nas. Tako će njegove 
jedinice biti razbijene, a snaga mu podijeljena 1 izmrvljena i, na mjestu na kojem 
budemo napadali, možemo upotrijebiti veliku vojsku protiv njegovih razdvojenih 
jedinica. 

16. Ako smo brojno slabiji, mi se pripremamo za eventualni napad neprijatelja; 
ako smo brojno jači, natjerujemo neprijatelja da se priprema za obranu od nas. 

17. Ako znamo gdje i kada će naše jedinice prihvatiti borbu, naša vojska može 
marširati tisuću lija i naći se na bojnom polju. Ali ako ne znamo ni gdje će biti bojno 
polje, ni kojeg će dana početi borba, lijevo krilo neće moći pomoći desnome, ili 
desno lijevome; prednji dijelovi neće rnoći pomoći stražnjima, niti začelje čelu; Kako 
li je to tek potencirano kad su ti dijelovi na razdaljini od nekoliko desetina pa čak i 
samo nekoliko lija jedni od drugih! 
Du You: Dobri ratnici moraju znati gdje i kada će se voditi neka bitka. Oni 
odmjeravaju put do tamo i utvrde datum. Oni razdijele vojsku i marširaju u odvojenim 
kolonama. Oni koji su najudaljeniji, kreću prvi, a oni koji su blizu, kasnije. Tako se 
vojska koja je razmaknuta jedna od druge i tisuću lija, nade istodobno na određenom 
mjestu. To se može usporediti sa slikom koju pruža gradska tržnica kad se svi ljudi 
okupe na njoj. 

(Du Mu to ovako slikovito prikazuje: 

Car Wu iz dinastije Song poslao je Zhu Lingshia da napadne Qiao ZongauShuu. Car 

Wu reče: »Prošle godine je LiuJlingxuan napravio ispad s područja rijeke koja teče 

prema Hoangwuu. Nije ništa postigao i vratio se. Pobunjenici sada misle da bih ja 

morao doći s područja izvan rijeke, ali slute da bih mogao doći s područja rijeke i naći 

ih nespremne. Ako se to obistini, oni će zacijelo braniti Fucheng teškim jedinicama i 

Čuvati unutrašnje ceste. Ako budem išao prema Hoangwuu, upasti ću ravno u 

njihovu stupicu. Stoga će glavninu snaga odvesti izvan rijeke i zauzeti Chengdu, a 


poslati dio jedinica na područje rijeke, da bi im odvukle dio snaga. To je izvrstan plan 
da držim neprijatelje u šaci.« 

Ali on se bojao da će se za njegov plan saznati i da će pobunjenici uočiti gdje je 

slab a gdje je jak. Zato preda potpuno zapečaćeno pismo Lingshiu. Na omotnici 

napiše: »Otvori kad stigneš u Baidi.« U to vrijeme vojska nije znala kad će se 
razdvojiti ili odakle će krenuti. 

Kad je Lingshi stigao do Baidija, otvori pismo i pročita: »Glavnina vojske krenut će 
zajedno s područja izvan rijeka da zauzme Chengdu. Zang Xi i Zhu Lin će zauzeti 

Guanghan, nastupajući od središta toka rijeke. Pošalji slabe jedinice ukrcane u više 

od deset visokih čamaca s rijeke prema Hoangwuu.« 

Qiao Zong je zaista upotrijebio teške trupe da brani područje rijeke i Lingshi ga 

uništi). 

18. lako prosuđujem da su jedinice države Yue brojne, ne vidim kako bi to moglo 
utjecati na ishod bitke? Jer ja tvrdim da se pobjeda može postići. Cak 1 ako je neprijatelj 
brojniji, možemo ga spriječiti da napadne. 

Jia Lin: Može neprijatelj biti i brojniji, ali ako on ne poznaje moju vojnu situaciju, 

uvijek mogu postići da se on zaokupi vlastitim pripremama i da neprestano pravi 

planove kako da me napadne. 

20. Zato kažem da moramo utvrditi planove neprijatelja, da bismo znali koju 
strategiju moramo primijeniti, a koju ne smijemo. 


21. Moramo ga uznemirivati, da bismo upoznali kako se kreće. 


22. Moramo utvrditi raspored njegovih snaga, da bismo saznali prostor na kojem će 
se voditi bitka (doslovno: «Polje života i smrti). 

23. Ispipajmo neprijatelja da bismo utvrdili gdje obiluje snagom, a gdje je nema 
dovoljno. 

24. Pri raspoređivanju jedinica najvažnije je nemati utvrđen kalup. Tada ih ni 
najprodorniji špijuni neće pronaći, niti će mudraci moći kovati planove protiv nas. 

25. Planove za pobjedu treba praviti prema modelima, ali da mnoštvo to ne razumije. 
Svatko može vidjeti vanjske oblike, ali nitko ne smije shvatiti na koji smo način pomoću 
njih izgradili pobjedu. 

26. Stoga ne treba ponavljati taktiku koja nas dovede jedanput do pobjede, nego 
uvijek nanovo pronalaziti rješenja prema danim okolnostima, a njih je beskrajno mnogo. 


27. Vojsku možemo usporediti s vodom, jer ona u svom toku izbjegava visine i 
hita u doline, a tako i vojska izbjegava snagu i traži slabosti. 

28. Kako voda oblikuje svoj tok prilagođavajući se zemljištu, tako i vojska postiže 
pobjedu gradeći je prema prilikama kod neprijatelja. 

29. Kao što voda nema stalni oblik, tako ni prilike u ratu nisu stalne. 

30. Ako smo sposobni pobijediti mijenjajući svoju taktiku u skladu s prilikama kod 
svog protivnika, onda smo bogomdani ratnici. 

31. Ni jedan od pet elemenata nije uvijek onaj najvažniji, ni jedna od četiriju sezona 
ne traje zauvijek; neki su dani dugi, a neki kratki, a mjesec raste 1 opada. 


VII - MANEVAR (BORBA, SRAZ VOJSKE) 


Sun Zi kaže: 

1. Kad vojska stupi u rat, normalno je da general prvo primi zapovijedi od svog 
vladara. General prikuplja jedinice i mobilizira narod. On od vojske napravi skladno 
tijelo 
i ulogori se (»On tako ulogoruje vojsku da se vrata harmonije poklope jedna s 
drugima«, prema Cao Caou i Du Muu Kad prikupi vojsku, zapovjednik 
je mora organizirati ili »uskladiti njezine različite elemente«). 

Li Quan: Njega vladar opunomoći da, na temelju odluka hramskog vijeća o 

pobjedama koje treba izboriti, postane izvršitelj kazne koju odredi Nebo. 

2. Najteže umijeće je umijeće manevriranja. U manevru je najteže to Sto zaobilazni 
put moramo učiniti najizravnijim i teškoće moramo pretvoriti u svoje prednosti. 

3. Dakle, idemo neizravnim stazama i skrećemo neprijatelja namamljujući ga gdje 
mi hoćemo. Na taj načinmožemo krenuti i poslije njega, a stići prije njega. Kad 
znamo tako postupati, onda možemo reći da smo ovladali strategijom izravnog i 
neizravnog. 

Cao Cao: Moramo stvoriti dojam da smo daleko. Možemo krenuti poslije neprijatelja 

i stići prije njega jer znamo prosuđivati i izračunavati razdaljine 

Du Mu: Ako hoćemo izvući neku prednost, biramo zaobilazni i dalji put, koji 

pretvaramo u svoj kraći put. On će od naše teškoće postati naša prednost. On obmanjuje 

neprijatelja 1 uljuljkuje ga tako da se, spor i mlitav, mora prebrzo pokrenuti. 

4. Manevriranju su svojstvene i prednosti i opasnosti (Giles tumači tekst prema tekstu 

Tongdian i prevodi: = »Manevar vojske pruža puno prednosti; manevar 

nedisciplinirane gomile vrlo je opasna stvar.« I Sun Xingyan je također mislio da je 

to značenje. Ali to je previše doslovno prevođenje i značenje je promašeno. 

Svakako više zadovoljava tumačenje koje daje Cao Cao. Ta misao je samo uvod u 

ono što slijedi. Obično tok svake akcije koja se može činiti korisnom sadržava 


u sebi i sjeme štete. Istina je i obrnuto). 
Cao Cao: Umješan ratnik manevrom stječe prednost; onaj koji nije iskusan, izlaže se 
opasnosti. 


5. Ako pokrećemo svu vojsku da bismo iznudili neku prednost, izvjesno je nećemo 
ostvariti. 


6. Ako napuštamo logor da bismo se izborili za neku prednost, ostat ćemo bez zaliha. 
Du Mu: Ako se pokrećemo sa svim što imamo, naša oprema će se prebacivati sporo i 
nećemo zadobiti prednost. Ako tešku opremu ostavimo za sobom, a mi napredujemo 
lakim jedinicama, možemo ostati bez prtljage. 

7. Iz svega proizlazi da ćemo - ako savijemo svoju tešku opremu i krenemo hitro 
ne zaustavljajući se ni po danu ni po noći da bismo u dvostruko kraćem vremenu 
prešli tisuću /ija- izgubiti tri zapovjednika. Snažne jedinice će stići prve, a slabe će se vući 
raštrkane otraga, tako da će, primijenimo li tu metodu, samo desetina vojske stići na 
odredište (kad kaže »smotamo tešku opremu«, Sun Zi sigurno misli na to da 
svatko poveže svoju tešku opremu u svežanj i ostavi je u bazi). 

Du Mu: Normalno je da vojska prevaljuje trideset /ija na dan, što iznosi jednu etapu. 

Na usiljenom maršuudvostručene razdaljine ona prelazi dvije etape. Možemo prevaliti 

stotinu lija samo ako se ne odmaramo ni po danu ni po noći. Ako tako marširamo, 

vojsku će nam zarobiti... Kad Sun Zi kaže da će primjenom takve metode samo 
deseti dio vojske stići na cilj, on misli na situaciju kad nema drugog izlaza te se 
moramo izboriti da dođemo u povoljniji položaj: onda biramo najsnažnijeg čovjeka na 
svakih deset ljudi, jedinica od takve momčadi izbija naprijed, a ostalima zapovjedimo da 
ih slijede. Tako od deset tisuća ljudi izaberemo tisuću koji će stići u zoru. Ostali će 
stizati neprestano, netko u kasno jutro, netko poslije podne, tako da nitko neće biti 
iscrpljen i svi će po redu stizati da se pridruže onima koji su išli ispred njih. Odjek 
njihovih koraka se ne prekida. Kad se već borimo da iznudimo prednost, onda to mora 


biti za neku točku koja je od strategijske važnosti. U tom slučaju će čak 1 jedna tisuća 

biti dovoljna da je brani dok ostali stignu. 

8. U usiljenom maršu od pedeset lija stradat će zapovjednik prethodnice, i 
primjenom te metode stići će samo polovica vojske na cilj. U usiljenom maršu od 
trideset lija stići će samo dvije trećine vojske (ovo se može reći i na ovaj način: »Bit će 
potučen general gornje vojske« (za razliku od generala koji zapovijedaju središnjom i 
donjom vojskom ili »on će biti zadržan«. Tu se pod gornjom vojskom misli na 
prethodnicu kad tri divizije marširaju u koloni. Drugim riječima: pozitivne i negativne 
sirane usiljenih marševa treba pažljivo odmjeriti i razmotriti što treba ponijeti sa sohom, 
a što ostaviti u osiguranoj bazi). 

9, Iz svega možemo zaključiti da ćemo biti izgubljeni ako se pokrenemo bez teške 
opreme, stočne krme, hrane i zaliha. 

Li Quan: ...Nije toliko važno zaštititi se metalnim zidovima, koliko osigurati žito i 

hranu. 

10. Na čelu vojske na pohodu ne mogu biti oni koji sene snalaze u gorskim uvjetima, 
u šumama, opasnim klancima, močvarama i baruštinama. 
11. Ako ne upotrebimo mjesne vodiče, nećemo moći iskoristiti prednosti zemljišta. 

Du Mu: Prema tekstu Guanzia: »Opće je poznato da zapovjednik unaprijed mora 
temeljito proučiti mape da bi spoznao koja su mjesta opasna za dvokolice i taljige, gdje 
je voda preduboka za zaprežna kola; gdje su prolazi u poznatim planinama 
(»poznatim« s njihove strategijske važnosti), gdje glavne rijeke, gdje su brda i 
brežuljci; gdje ima mnogo rogoza, šuma i trske; koliko su ceste udaljene; koliki su 
gradovi i naselja; gdje su dobro poznati gradovi i koji su napušteni i gdje ima voćnjaka 
u cvatu. Sve to mora znati, a uz to i na koji način prolaze granice, unutrašnje i 
vanjske. Sve te podatke mora general zapamtiti; tek onda neće propustiti nijednu 
prednost koju mu pruža zemljište.« 
Li Jing kaže: »... Moramo izabrati najhrabrije oficire, i one koji su najinteligentniji i 
lukavi, i upotrijebiti mjesne vodiče, tajno preći goru i Šumu, nečujno i krijući svoje 
tragove. Ponekad ćemo umjetno načiniti životinjske otiske na tragu svojih nogu; drugi 
put ćemo na svoje kape staviti umjetne ptice i mirno se sakriti u Sipražje. Zatim pažljivo 
osluškujemo udaljene zvukove i oštrimo svoje oči da što jasnije vidimo. Koncentri- 
ramo misli tako da ne propustimo nijednu priliku. Promatramo znakove koji dolaze iz 
atmosfere; u vodi tražimo tragove da utvrdimo je li neprijatelj pregazio potok i pozorno 
pratimo kretanje stabala koje obznanjuje njegovo približavanje.« 
He Yanxi: ... Stoga kad, primivši upute za pohod, požurimo u nepoznatu zemlju u koju 
nije prodro kulturni utjecaj, a veze su prekinute, te pojurimo u njihove klance, zar to 
nije teško? Ako dolazimo s osamljenom vojskom, neprijatelj će nas budno čekati. Jer, u 
drugom je položaju napadač, a u drugom branitelj. A kako li se tek njihov položaj 
razlikuje kad se neprijatelj usredotoči na obmanu i primjenjuje mnogo načina da 
zavara. Ako prethodno ne izradimo planove, srljamo glavom u ralje. Prkoseći 
opasnostima i ulazeći na opasna mjesta, izlažemo se mogućnosti da budemo uhvaćeni u 
stupicu ili preplavljeni. Ako marširamo kao pijani, možemo uletjeti u neočekivanu 
borbu. Kad se zaustavljamo po noći, zabrinuti smo zbog lažnih uzbuna; ako žurimo 
nepripremljeni, upadamo u zasjede. To je isto kao da bacimo armiju medvjeda 1 tigrova 
u zemlju smrti. Kako možemo izići na kraj s utvrđenjima pobunjenika ili ih istjerati iz 
njihovih jazbina koje su maskirane? Stoga u neprijateljskoj zemlji moramo u tančine 
poznavati: gore, rijeke, visoravni, nizine i brežuljke koje neprijatelj može braniti kao 
strategijska mjesta; šume, područja pod trskom, pod rogozom i bogate travnjake u 
kojima se može sakriti; razdaljine koje se prevaljuju cestama i stazama, veličinu 
gradova i varošica, opseg sela; moramo znati jesu li polja plodna ili neplodna, koliko 
su duboki irigacioni kanali, koliko ima skladišta, kolika je vojska s kojom ćemo se 
sučeliti, na kom je stupnju djelotvornost njihova oružja. Tada imamo uvid u stanje kod 
neprijatelja i možemo ga pobijediti. 


12. Rat se dakle temelji na varci. Pokrećemo se kad je to za nas probitačno i mijenjamo 
situaciju raštrkavanjem ili prikupljanjem snaga (Mao Zedong je nekoliko puta 
parafrazirao ovu izreku). 

13. U ratni pohod polazimo brzi kao vjetar; kad lagano marširamo - nalik smo 
veličanstvenoj Sumi; haramo i pustošimo kao vatra; na mjestu stojimo čvrsto kao gora 
(japanski ratnik Takeda Shingen prihvatio je tu izreku kao svoje geslo). Nedokučivi 
smo kao oblaci, a kad se pomaknemo, onda smo na munju nalik. 


14. Kad pljačkamo pokrajinu, dijelimo svoje snage (Yang Ping'an popravlja i tumači: 
»Dakle, gdjegod se vaši barjaci pokažu, neprijatelj će biti podijeljen.« Cini se da to 
mijenjanje nije opravdano). Kad zaposjedamo teritorij, dijelimo dobitak (i ovdje Yang 
Ping'an čita drugačije: »Brani ga kako ti bude najpovoljnije.« Tekst ne potkrepljuje 
takvo tumačenje). 

15. Najprije prosuđujemo situaciju, onda se pokrećemo. 

16. Pobijedit ćerno ako ovladamo umijećem izravnog i neizravnog pristupa. To je 
manevarske umijeće. 

17. U Knjizi o zapovijedanju u vojsci kaže se: »Budući da se u bici ne može ćuti glas, 
upotrebljavaju se bubnjevi i zvona. Budući da u bici vojnici ne mogu vidjeti jasno jedni 
druge, upotrebljavaju se zastave i barjaci.« (pva izreka je zanimljiva jer u njoj Sun Zi 
spominje jedno djelo koje je prethodilo njegovu.) 

18. Gongovi i bubnjevi, barjaci i zastave upotrebljavaju se da se usredotoči pažnja 
jedinica. Kad jedinice mogu biti ujedinjene na taj način, niti hrabri mogu nastupati 
osamljeni, niti kukavice mogu odstupati. To je umijeće upravljanja. 

Du Mu: ... U Vojnom zakoniku se kaže: »Onima koji ne nastupaju kad mogu, i onima 

koji ne odstupaju kad moraju, treba odrubiti glave.« Kad se Wu Qi borio protiv Qina, 

bio je jedan oficir koji prije početka bitke nije mogao obuzdati svoju borbenost. On bi 
istrčavao, skinuo bi po nekoliko glava i vraćao se. Wu Qi je zapovjedio da ga ubiju. 

Vojni povjerenik ga je branio, govoreći: »To je nadaren oficir; ne smiješ ga dati 

ubiti.« Wu Qi mu je odgovorio: » Vjerujem da je nadaren, ali on je neposlušan.« I zato 

ga je dao ubiti. 
19. Kad se borimo po noći, upotrebljavamo mnogo zubalja i bubanja, a kad se 
borimo po danu, barjake i zastave da bismo utjecali na vid i sluh svojih jedinica (ili 
na »neprijatelja«? To nije jasno, vjerojatno se odnosi na jedne i druge. Du Muov 
komentar nije posebno važan za ovu izreku, ali smo ga uključili jer pokazuje vrlo visok 
stupanj umijeća postavljanja logora). 

Du Mu: ... Kao što velike formacije uključuju i manje, tako i veliki logori 

uključuju manje. Vojska na ćelu, na začelju, na desnom i na lijevom krilu, svaka 

ima svoj logor. Oni čine krug oko glavnog Staba zapovjednika koji je u 

središtu. Svi logori okružuju štab. Nekoliko uglova se dodiruje, tako da se logor 

doima kao zviježđe BiLei (Markal? Bi je zvijezda Alferaz). 

Udaljenost između logora nije veća od stotinu koraka ni manja od pedeset. 

Ceste i staze se spajaju da bi omogućile održavanje smotri. Utvrđenja su 

okrenuta jedno drugome tako da svatko može priskočiti drugima u pomoć 

lukovima i samostrelima. Na svakom raskršću izgrađena je mala tvrđava; na vrhu 
nje je gomila drva za potpalu; unutra su sakriveni tuneli. Na tvrđavu se 
penjemo ljestvicama; tamo su smještene straže. Kad padne tama, stražar će - 
ako začuje udaranje u bubnjeve na sve četiri strane logora -zapaliti signalnu 
vatru. Stoga će neprijatelj, ako napadne po noći, možda ući na kapije, ali svugdje 
će naići na male logore, svaki čvrsto branjen, i na istoku, zapadu, sjeveru ili jugu 
on ne zna koji da napadne. U logoru zapovjednika ili u manjim logorima oni 
koji prvi saznaju za dolazak neprijatelja, puste ih svih da uđu; tada počnu udarati 

u bubnjeve i svi logori odgovore. U svim malim tvrđavama zapale se signalne 

vatre i postane svjetlo kao po danu. Tada oficiri i vojska zatvore kapije logora 1 

svi u tvrđavama zauzmu svoja mjesta i gledaju dolje na neprijatelja. Jaki 


samostreli i snažni lukoviodapinju se u svim smjerovima... Bojimo se jedino da 

neprijatelj ne napadne po noći, jer ako napadne, on će sigurno biti poražen. 

20. Može se dogoditi da vojska izgubi polet, a njezin zapovjednik hrabrost (ili 
»prisutnost duha«, nisam siguran što). 

He Yanxi: ... Wu Qi kaže: »Odgovornost za ratničku vojsku od milijuna ljudi leži na 

jednom Covjeku. On je pokretač njezina raspoloženja.« 

Mei Yaocheng: ... Ako vojska ostane bez morala, i njezin će general izgubiti svoju 

srčanost. Zhang Yu: General upravlja srčanošću. I red i zbrka, i hrabrost i kukavičluk 

kvalitete su kojima upravlja srčanost. Stoga će iskusni ratnik koji zna kako treba držati 
neprijatelja u šahu, najprije izmučiti njegovu dušu, a onda će se pokrenuti protiv njega. 

On ga izaziva da ga zbuni i uznemirava ga da u njemu izazove strah. Tako krade 

neprijatelju njegovu dušu i sposobnost planiranja. 

21. U rano jutro raspoloženje vojnika je poletno, u toku dana polet splašnjava, a 
uvečer se njihove misli okreću prema domu (Mei Vaochen kaže da »jutro«, »dan«i 
»večer« znače etape nekoga dugog pohoda). 

22. Dobar ratnik će izbjegavati neprijatelja dok je njegov duh još poletan, a napast 
će ga kad bude umrtvljen i kad vojnike obuzme tuga za kućom. To znači držati pod 
svojim nadzorom moralni faktor. 

23. U dobrom poretku očekujemo neprijatelja koji je u neredu; mirni, očekujemo 
bučnoga. To znači držati u svojim rukama mentalni faktor. 

Du Mu: Ako smo mirni i čvrsti, događaji nas neće uništiti. 

He Yanxi: Usamljeni general koji oštroumno mora držati pod nadzorom vojsku od 

milijun ljudi pred licem neprijateljevih vojnika koji su kao razbješnjeli tigrovi, nalazi se u 

situaciji u kojoj se isprepliću plusi i minusi. Bezbrojne promjene mora dočekivati mudro i 

prilagodljivo; ne smije gubiti iz vida ni jednu mogućnost. Ali ako on nije srčan i bistrouman, 

kako će moći naći rješenje za sve situacije a da se ne izgubi? Kako će srediti stvari a da se ne 
izbezumi? Kako može ne biti uznemiren kad se neočekivano suoči s teškim situacijama? Kako 
može voditi bezbroj poslova a da se ne zbuni? 

24. U blizini mjesta okršaja čekamo neprijatelja koji dolazi izdaleka; odmorni, Čekamo 
iscrpljenog neprijatelja; s dobro  hranjenom vojskom, čekamo onu  izgladnjelu. To 
znači držati pod svojim nadzorom fizički faktor. 

25. Ne upuštamo se u borbu s neprijateljem koji nastupa s dobro poredanim barjacima, niti 
s onim čije jedinice nastupaju u besprijekornom stroju. To znači držati pod svojim nadzorom 
faktor mijenjanja uvjeta (ili «faktor okolnosti»). 

26. Dakle, umijeće vođenja vojske je da ne idemo na neprijatelja kad je on na brdu; 
da mu se ne suprotstavljamo, kad su mu brda u zaleđu. 

27. Kad se on pretvara da bježi, ne treba ići za njim. 

28. Ne napadaju se njegove elitne jedinice. 

29. Ne smijemo zagristi ponuđene mamce. 

Mei Vaochen: Ulovljena će biti ona riba koja se polakomi za udicom; poražena će biti 

ona vojska koja poleti na mamac. 

Zhang Yu: U knjizi Tri strategije kaže se: »Kad je mamac dobar, možete biti sigurni 

da će se riba uhvatiti.« 

30. Ne osujećujemo neprijatelja koji se vraća kući. 

31. Opkoljenom neprijatelju ostavljamo neki izlaz za bijeg. 

Da Mu: Pokažemo mu da postoji put spasenja, i u njegovoj svijesti stvorimo 

predodžbu da postoji 1 drugi izlaz osim smrti. Tada udarimo. 

He Yanxi: Kad je Cao Cao opkolio Huguan, izdao je zapovijed: »Kad zauzmemo grad, 

pokopat ćemo branitelje.« Mjesecima je grad odolijevao. Cao Ren reče: »Kad je grad 

opkoljen, najvažnije je opkoljenima pokazati da postoji način da se preživi. Dakle, 
gospodine, budući da ste im vi rekli da se moraju boriti na život i smrt, svatko će se 
boriti da spasi svoju kožu. Grad je jak 1 ima bogate zalihe hrane. Ako ih napadnemo, bit 
će ranjeni mnogi naši oficiri i vojnici. Ako ovako nastavimo, oduzet će nam mnogo 
dana. Ulogoriti se pod zidovima jakoga grada i napadati pobunjenike odlučne da se tuku 


na život ili smrt, nije dobar plan!« Cao Cao je poslušao njegov savjet i grad je 
popustio. 

32. Ne pritiskujmo neprijatelja koji je u teškom položaju. 

Du You: Knez Fu Chai kaže: »Divlje životinje se očajnički bore kad su u beznadnoj 
situaciji. A kako li tek ljudi! Ako znaju da nema drugog izlaza, onda će se boriti do 
posljednjeg trenutka.« Za vrijeme vladavine cara Xuana iz dinastije Han, Zhao 
Chongguo je gušio pobunu plemena Qiang. Pripadnici plemena Qiang vi djeli su 
njegovu veliku vojsku, iskrcali su svoju tešku opremu i krenuli da pregaze Zutu 
rijeku. Put ih je vodio kroz tjesnace i Chongguo ih je s lakoćom gonio. Netko je rekao: 
»Mi smo na tragu velike prednosti, ali polako napredujemo.« 

Chongguo mu je odgovorio: »Oni su očajni. Ne mogu ih pritisnuti. Ako nastavimo 
ovako polako, oni će otići i ne osvrnuvši se okolo. Ako ih pritisnem, oni će se 
okrenuti na nas i boriti se dok ne izginu.« Svi su generali rekli: »Odlično!« 

33. Tako se vodi vojska. 


VIII - DEVET PROMJENLJIVIH ČINITELJA 


Sun Zi kaže: 

1. Uopće uzevši, zapovjednik treba da primi ovlasti od vladara da bi mobilizirao narod 
i prikupio vojsku (budući da Sun Zi upotrebljava gotovo istovjetne riječi u početku 
poglavlja VII, Vang Ping'an to ispušta. On ispušta i izreke od 2 do 6 uključivo, zato što se 
spominju i kasnije u raspravi Devet vrsta zemljišta, i zamjenjuje ih s izrekama 26-32 iz 
poglavlja VII. Na mjestima gdje Sun Zi u izrekama od 2-6 upotrebljava negaciju, to nije u 
odlučnom obliku koji je upotrebljavao ranije. Zato ne prihvaćam njegove ispravke. 
Smatram da je »Devet promjenljivih činilaca« izraženo u točkama od 2-7 zaključno). 

2. Ne smijemo podizati logor na nižem terenu. 

3. Na lako prohodnom terenu treba da se držimo svojih saveznika. 

4. Ne smijemo se zadržavati na usamljenim mjestima. 

5. Ako je zemljište opkoljeno, potrebna je lukavost. 

. 6. Kad se nađemo na poljani smrti, moramo se tući. 

7. Ima nekih putova kojima ne smijemo ići; ima nekih jedinica na koje ne smijemo 
napadati; ima nekih gradova na koje ne smijemo jurišati; i nekih zemljišta za koja se ne 
smijemo otimati. 

Wang Xi: Mislim da ne bi trebalo napadati jedinice koje su poslane naprijed kao 

mamac, elitne jedinice, ni neprijatelja koji je u dobrom stroju. 

Du Mu: Možda se to odnosi na neprijatelja koji drži strategijski položaj iza visokih 

zidova i dubokih jarkovas velikim zalihama žita i hrane, čija je namjera zadržati našu 

vojsku. Ako napadnemo grad i zauzmemo ga, nećemo biti ni u kakvoj prednosti 
koja bi bila vrijedna spomena; a ako ga ne zauzmemo, napadom ćemo izvjesno 
sasvim iscrpsti svoju vojsku. Zato ga nećemo napadati. 

8. Ima situacija kad ne moramo poslušati zapovijedi vladara (ukratko rečeno, sve 
što sadržavaju promjenljivi činitelji koje smo spomenuli). 

Cao Cao: Ako brzo niže ratne operacije, general se ne mora ograničiti na vladarove 

zapovijedi. Du Mu: U tekstu Wei Liao Zi kaže se: »Oružje je oruđe zlog 

znamenja; borba je suprotna kreposti; general je ministar smrti, koji nije odgovoran 
ni nebu iznad sebe, ni zemlji pod sobom, ni neprijatelju pred sobom, ni vladaru iza 
sebe.« 

Zhang Yu: A kralj Fu Chai kaže: »Kad vidiš da si u pravu, stupi u akciju; ne čekaj 

na zapovijedi.« 

9. General koji je dobro upoznat s prednostima koje može izvući iz devet 
promjenljivih činilaca, zna kako će voditi vojsku. 

Jia Lin: General se mora osloniti na svoju sposobnost da drži situaciju u rukama da 
bi prema prilikama uvijek izvlačio prednosti za sebe. Njega ne sputavaju utvrđene 
procedure. 

10. General koji ne shvaća prednosti što ih može imati zahvaljujući devet 
promjenljivih činitelja, neće biti u stanju okoristiti se prednostima zemljišta čak 1 ako 
ga bude poznavao. 

Jia Lin: ...General zna cijeniti promjene uvjeta koje idu njemu u prilog. 

11. Onaj koji u rukovođenju vojnim operacijama ne zna taktiku pogodnu za devet 
promjenljivih situacija, neće umjeti upotrebiti svoje jedinice djelotvorno, pa makar i 
razumijevao »pet prednosti«. 

Jia Lin: ... »Pet varijacija« jesu: Ne treba uvijek ići najkraćim putem, ako znamo da je 

opasan i da bismo mogli naići na zasjedu. Iako možemo napasti neku vojsku, ne bi 

trebalo da je napadamo ako je ona u beznadnoj situaciji i ako se može očekivati da 

će se tući do zadnjega vojnika. Ne bi trebalo da napadamo grad iako je osamljen i 

pogodan za napad, ako postoji vjerojatnoća da je možda dobro opskrbljen 

namirnicama, da ga brani vrsna vojska pod zapovjedništvom pametnog generala, da su 
njegovi činovnici odani, a njihovi planovi nedokučivi. 


Iako bismo mogli oteti neko zemljište, ne bi trebalo da se za nj borimo ako znamo da 
ćemo ga teško moći zadržati, ili da nam njegovo zauzimanje ne daje nikakvu 
prednost, nego ćemo na njemu možda doživjeti protunapad 1 imati gubitke. Iako 
moramo postupati po zapovjedima vladara, general ih se ne mora pridržavati ako zna da 
bi upravljanje iz prijestolnice moglo nanijeti štetu. 
Iznijeli smo pet različitih situacija u kojima se treba ponašati onako kako diktiraju 
uvjeti u određenom trenutku, a za koje ne možemo unaprijed propisati pravila. 
12. Stoga će razumni general razmotriti i činitelje koji mu idu na ruku i one koji 
rade protiv njega (Sun Zi kaže da se oni »isprepliću«). 
Cao Cao: On razmišlja o opasnostima sadržanim u prednostima, i o prednostima 
sadržanim u opasnostima. 
13. — Uzimajući u obzir povoljne činitelje, činimo svoj plan vjerojatnim; uzimajući u 
obzir nepovoljne činitelje, možemo razriješiti teškoće (Sun Zi kaže da razmatrajući 
povoljne činitelje plan postaje »vjerodostojan« ili »pouzdan«. Mislim da sam najbliži 
tome kad kažem »vjerojatan« ili »ostvarljiv«). 


Du Mu: ... Ako želimo biti u prednosti u odnosu na neprijatelja, mora nam biti jasno ne 
samo ono Što time dobivamo, nego i kako bi on eventualno mogao tako nastalu 
situaciju iskoristiti protiv nas. Fe Yanxi: Prednosti i nedostaci stvaraju jedni druge. Oni 
koji to znaju, ne gube to iz vida. 

14. Kad želimo zastrašiti svoga susjeda, nanosimo mu štetu. 

Jia Lin: Planovi i programi za nanošenje štete neprijatelju nisu ograničeni nekom 

propisanom metodom. Ponekad moramo odvući od njega pametne ljude i ostaviti ga bez 

savjetnika ili poslati izdajice u njegovu zemlju da ruše njegovu upravu. 

Ponekad se moramo poslužiti lukavim prevarama da odvojimo njegove ministre od 

vladara. Ili poslati dobre majstore zanata koji će potaknuti njegov narod da troši svoje 

bogatstvo. Ili mu podariti razuzdane glazbenike i plesače da promijene njegove običaje. 

Ili mu stavimo na raspolaganje lijepe žene da ga izbezumimo. 

15. Iznurujemo ih stalno ih uznemirujući i natjerujemo ih da nasrću nudeći im prividne 
prednosti. 

16. Pravilo ratovanja je nikad ne pretpostaviti da neprijatelj neće doći, nego štoviše, 
treba polaziti od toga da smo spremni dočekati ga; dakle, ne misliti kako neprijatelj 
neće doći, nego misliti kako postati nepobjediv. 

He Yanxi: ...U Wuovoj strategiji se kaže: »I kad u svijetu vlada mir, gospodin nosi 

svoj mač na boku.« 

17. Pet mana je opasno u karakteru nekog generala. 

18. Ako je bezbrižan, mogu ga ubiti. 

Du Mu: Prava je nevolja general koji je glup i hrabar. Wu Qi kaže: »Kad se 
razgovara o nekom generalu, uvijek se pažnja poklanja njegovoj hrabrosti. Ali, u 
tom razmatranju, hrabrost je samo jedna od kvaliteta. Junačan general će izvjesno 
bezbrižno uletjeti u okršaj, a ako tako postupi, on neće prosuđivati što je korisno.« 

19. Ako je kukavica, zarobit će ga. 

He Yanxi: Sima Fa kaže: »Onaj kome je život iznad svega drugoga, oklijevat će, a 

nevolja je kad general oklijeva.« 

20. Ako je naprasit, može ga svatko izazvati i učiniti budalom. 

Du You: Naglog čovjeka možemo izazvati da se razbjesni i uleti u smrt. Onaj kojega s 

lakoćom razljutimo je plahovit, tvrdoglav i nagao. Ne razmišlja o teškoćama. 

Wang Xi: Za narav jednoga generala najvažnija je čvrstoća. 

21. Ako je previše osjetljiv na pitanja koja zadiru u njegovu čast, možemo ga 
oklevetati. 

Mei Yaochen: Onaj kome je najvažnije da brani svoj ugled, neće obraćati pažnju ni 

na što drugo. 

22. Ako je od onih koji previše suosjećaju s drugima, lako ga je izložiti 
neugodnostima. 


Du Mu: Čovjekoljubiv čovjek koji žali druge, samo se boji gubitaka u ljudstvu i nije u 

stanju prepustiti trenutnu prednost u ime dugoročnog cilja. 

23. Tih pet crta u karakteru jednog generala ozbiljni su nedostaci i pravo su 
prokletstvo za vođenje ratnih operacija. 

24. Ti nedostaci neizbježno vode vojsku u propast, a generala u smrt. O njima treba 
duboko razmišljati. 


IX — MARŠEVI 


Sun Zi kaže: 

1. Kad zauzimamo položaj sučelice neprijatelju, prelazimo preko brda i držimo se 
dolina. Logor podižemo na uzdignutom mjestu, na sunčanoj strani. 

2. Tučemo se na nizbrdici; ne penjamo se uzbrdo da bismo napadali. 

3. Toliko o zauzimanju položaja na brdovitom terenu. 

4. Kad pređemo rijeku, treba da se odmaknemo od nje. 

5. Kad neprijatelj koji nastupa prelazi rijeku, ne smijemo ga dočekati na rubu vode. 

Najbolje je pustiti polovicu njegovih snaga da predu, pa onda napasti. 

He Yanxi: U razdoblju Proljeća i jeseni vojvoda od Songa došao je u Hong da bi 

napao vojsku države Chu. Vojska države Song je zauzela položaje prije nego što su 

jedinice države Chu završile prelazak preko rijeke. Ministar rata je rekao: 

»Neprijatelj je brojan, a mi nismo. Molim za dopuštenje da ga napadnem prije nego 

što završi prelaženje.« Vojvoda od Songa je rekao: »Ne smijete.« Kad je vojska 

države Chu završila prelaženje preko 

rijeke, ali još nije okupila sve svoje jedinice, ministar je opet zatražio dozvolu za 

napad, ali mu je vojvoda rekao: »Ne još. Kad okupe vojsku, onda ćemo ih 

napasti.« Vojska države Song je bila poražena, vojvoda ranjen u stegno, a oficiri 
prethodnice satrti (odatle potječe Mao Zedongova uzrečica: »Nismo mi kao vojvoda 
od Songa«). 

6. Ako želimo zapodjenuti bitku, nećemo se sučeliti s neprijateljem u blizini vode 
(tumači teksta kažu da se s obala treba povući da bi se neprijatelj namamio da pokuša 
Drijeći rijeku). Zauzet ćemo položaj na uzvisini okrenutoj suncu. Položaj se ne zauzima 
nizvodno. 

7. Toliko o zauzimanju položaja u blizini rijeka. 

8. Kad prelazimo preko slanih močvara, treba da žurimo. Ne smijemo se tamo 
nepotrebno zadržavati. Ako se s neprijateljem sukobimo usred močvarnog terena, biramo 
položaje uz travu i vodu, da nam trska bude u zaleđu (možda misli na slane ravnice koje 
Su s vremena na vrijeme poplavljene, kao one na sjeveru i istoku Kine, prije nego na 
ćuvenije slane močvare koje se mogu prijeći jedino čamcima). 

9. Toliko o zauzimanju položaja na močvarnom terenu. 

10. Na ravnom terenu zauzimamo položaj koji će olakšati naš pothvat. Ako se teren 
penje u našem zaleđu i zdesna, bojno polje će biti ispred nas, a zaleđe će nam biti 
zaštićeno (Sun Zi kaže: »ispred nas smrt, iza nas život« Desno krilo je bilo 
osjetljivije; štitovi su se nosili na lijevoj ruci). 

11. Toliko o zauzimanju položaja na ravničarskom terenu. 

12. Općenito uzevši, kad podižemo logor na četiri spomenute vrste zemljišta, moramo 
znati da iskoristimo pre dnost svakoga pojedinog terena (odnosno, opisane metode treba 
primijeniti kad podižemo logor za vojsku. Zhang Yu najprije uzima misli kao da se 
odnose na podizanje logora, ali onda produžuje citirajući Zhuge Lianga o borbama na 
takvim mjestima). Vodeći računa o prednostima koje oni pružaju, Zuti car je pobijedio 
četiri vladara (pretpostavlja se da je vladao 2697-2597. prije naše ere). 

13. Svaka vojska više voli da se nađe na uzvisini, nego u nizini; cijeni sunčevo 
svjetlo, a ne voli hladovinu. Na taj način vojska jača svoje zdravlje i zauzima čvrst 
položaj. Vojska u kojoj se ne nižu bolesti jedna za drugom, može biti sigurna u 
pobjedu (doslovno »sto bolesti«). 

14. Kad se nađemo u blizini nasipa, podnožja brda, jaraka ili obala, moramo 
zauzeti položaj na sunčanoj strani i svoje desno krilo i zaleđe nasloniti na njih. 

15. Takav postupak je koristan za vojsku, a iskorištava i prirodne uvjete terena 
(rečenica koja u tekstu slijedi ovu glasi: »Kad kiša pada u gornjim tokovima rijeke i 
zapjenušana voda teče, onda oni koji namjeravaju prijeći rijeku, moraju sačekali da se 


voda smiri.« Očito je to neprimjereno na tom mjestu. Mislim da je to dio tumačenja koji 
je nekako upao u tekst). 

16. Držimo se što dalje od zemljišta sa strmim bujicama, »nebeskim zdencima«, 
»nebeskim zatvorima«, »nebeskim mrežama«, »nebeskim mišolovkama« i »nebeskim 
pukotinama«. Ne približavamo im se. 

Cao Cao: Razbješnjele vode koje se probijaju duboko iz gora jesu »strme bujice« iz 

teksta. Mjesto okruženo visovima, čije dno u sredini leži vrlo duboko, naziva se 

»nebeskim zdencem«. Kad s teškoćom krčimo put kroz planine isprepletene granjem 

što nas podsjeća na pokrivenu krletku, to je »nebeski zatvor«. Mjesta u kojima 

vojska može biti uhvaćena i odsječena prikazana su kao »nebeske mreže«. Kad teren 

tone, onda je riječ o »nebeskoj mišolovci«. A tamo gdje su gorski klanci uski i 

gdje se staza spušta za koji metar, to su »nebeske pukotine«. 

17. Držimo se daleko od tih mjesta, ali neprijatelja navlačimo na njih. Mi treba 
da licem budemo okrenuti njima, a neprijatelj leđima. 

18. Kad na krilima vojske ima opasnih tjesnaca ili močvara obraslih ševarom, 
trskom i rogozinom, ili šumovi tih gora s gusto isprepletenim džbunjem, ta mjesta treba 
pažljivo pretražiti, jer se na njima obično nalaze zasjede 1 skrivaju se uhode. 

19. Ako je neprijatelj blizu, ali pritajen, onda se on uzda u svoj prirodno povoljan 
položaj. Ako nas neprijatelj izdaleka izaziva, znači da nas nastoji namamiti da nastu- 
pamo, jer je on na zemljištu kojem se lako prilazi i njegov položaj ima prednosti (po 
drugoj verziji: «... pruža mu prividnu prednost»). 

20. Kad vidimo stabla koja se miču, znači da neprijatelj nastupa. 

21. Kad naiđemo na mnoge prepreke u džbunju, možemo biti sigurni da su tu da bi 
nas obmanule. 

22. Ako se ptice penju u letu, to je znak da neprijatelj leži u zasjedi; kad se divlje 
životinje uplaše i pobjegnu, on pokušava da nas uhvati na prepad. 

23. Prašina _uskovitlana u obliku uspravnih stupova pokazuje da se približavaju 
bojne dvokolice. Kad prašina visi nisko nad velikom površinom, znaci da se približava 
pješadija. 

Du Mu: Kad bojne dvokolice i konjica idu brzo, oni se pojavljuju jedan za drugim kao 

riba na koncu, tako da se prašina diže visoko u tankim stupovima. Zhang Yu: ...Tamo 

gdje vojska maršira, mora biti isturenih patrola radi promatranja. Ako oni ugledaju 
prašinu što je diže neprijatelj, moraju o tome hitno obavijestiti zapovjednika, generala. 

24. Kad se prašina diže raštrkano, onda znaci da neprijatelj nosi drva za logorsku vatru; 

kad vidite brojne pramenove prašine koji se sad pojave - sad iščeznu, znaci da 

neprijatelj podiže logor za svoju vojsku (ovdje je prihvaćeno tumačenje Li Quana za 
rečenicu »nosi drva«. Znači da oni vuku svežnje drva za potpalu. Tumačenje koje 
prekida ovu rečenicu odnosi se na raspravu kako ljudi sakupljaju drva!). 

25. Kad izaslanici neprijatelja govore ponizno, ali on se i dalje priprema, znaći da će 
nastupati. 

Zhang Yu: Kad je Tian Dan branio Jimo, opkolio ga je Qi Zhe. Tian Dan je osobno 

nadgledao radove i sam sudjelovao u njima. Poslao je svoje žene 1 priležnice da se 

prijave u vojsku, a svoju hranu je dijelio s oficirima. Poslao je žene na gradske zidine 
da se raspitaju za uvjete predaje. General Yana je bio vrlo zadovoljan. Tian Dan je 
isto tako prikupio dvadeset 1 četiri tisuće unca zlata, i nagovorio je bogate građane da 
jenskom generalu napisu pismo ovakvog sadržaja: »Grad će biti odmah predan. Jedina 

nam je želja da ne zarobite naše žene i priležnice.« Jenska armija je sve više popuštala i 

postala nemarna i Tian Dan provali iz grada i potuče ih. 

26. Kad riječima obmanjuje i priča kako napreduje, znak je da će se povući. 

27. Kad izaslanici govore pohvalno, znak je da želi odgodu. 

28. Kad neprijatelj zatraži primirje, a to se nije moglo prethodno pretpostaviti, znači 
da kuje urotu. 


Chen tiao: .. .Ako netko bez razloga zatraži primirje, izvjesno je ugrožen u svojoj 
zemlji, pa je zabrinut 1 želi napraviti plan za odgodu. Ili bi moglo biti da neprijatelj zna 


da je naše stanje takvo da bi mogao loviti u mutnome, pa želi otupiti našu pažnju 

tražeći primirje. Onda bi on iskoristio našu nespremnost. 

29. Kad se najprije pojave lake bojne dvokolice i zauzmu položaje na krilima 

neprijateljske vojske, znači da se neprijatelj raspoređuje za borbu. 

Zhang Yu: U »formaciji riblje ljuske« bojne dvokolice su na čelu, a pješadija iza njih. 

30. Kad njegove jedinice marširaju brzo i on okuplja svoje bojne dvokolice, znači 
da očekuje susret s pojačanjima. 

31. Kad polovica njegovih snaga nastupa, a polovica odstupa, on nas pokušava 
namamiti u stupicu. 

32. Kad se pripadnici njegovih jedinica naslanjaju na svoja oružja, znači da su 
izgladnjeli. 

33. Ako oni koji su poslani po vodu piju prije nego što vodu ponesu u logor, znači da 
njegove jedinice trpe žeđ. 

34. Ako neprijatelj uoči da bi mogao izvući neku prednost, ali se ne potrudi da je 
osigura za sebe, znači da je umoran. 

35. Kad se ptice okupljaju iznad mjesta gdje su bili njegovi logori, znači da su 
prazni. 

Chen Hao: Sun Zi opisuje kako ćemo razlikovati privid od istine u slici koju nam 

neprijatelj pruža. 

36. Ako se po noći čuje vika iz neprijateljskog logora, znači da u njemu caruje strah. 

Du Mu: Njegove su jedinice uplašene i nesigurne. Razmeću se da bi same sebi ulile 

samopouzdanje. 

37. Ako su njegove jedinice razuzdane, general nema autoriteta. 

Chen Hao: Ako generalove zapovijedi nisu određene, a njegovo ponašanje 

dostojanstveno, oficiri će se ponašati nepokorno. 

38. Ako se njegove zastave i znamenja stalno miču, znači da je pometen. 

Du Mu: Vojvoda Zhuang od Lua potukao je vojsku države Qi u Changshou. Zao Gui je 

zatražio dozvolu da pođe za njima. Vojvoda ga upita zašto. On odgovori: »Vidim da su 

tragovi njihovih dvokolica pobrkani, a njihove zastave i znamenja oboreni. Zato bih 
pošao.« 

39. Ako se oficiri lako raspale, znači da su iscrpljeni. 

Chen Hao: Kad general propisuje nepotrebne zadatke, svi su umorni. 

Zhang Yu: Kad su administracija 1 zapovijedi nesuvisli, duh ljudstva je nizak, a oficiri 

su bijesni. 

40. Kad neprijatelj hrani konje zoblju, a ljudstvo mesom, i kad njegovi vojnici više ne 
vješaju svoje lonce nad vatru, niti ulaze u svoje šatore, znači daje njihovo raspolo 
ženje očajničko (Zhang Yu kaže da kad jedna vojska »spaljuje svoje čamce«, i »razbija 
svoje lonce za kuhanje«, ona je u teškom položaju i borit će se na smrt). 

Wang Xi: Neprijatelj daje zob konjima, a meso ljudima da bi povećao njihovu snagu i 

izdržljivost. Ako vojska nema lonaca za kuhanje, neće ponovno jesti. Ako se vojnici ne 

vraćaju u svoja skloništa, oni više ne misle na dom i odlučni su da se bore na život ili 

smrt. 

41. Kad se vojnici stalno okupljaju u malim skupinama i nešto došaptavaju, general je 
izgubio povjerenje svoje vojske (tumačenja pod ovom izrekom uglavnom se odnose na 
objašnjenje upotrebljenih izraza. Mnogi tumači se slažu da kad se ljudi okupljaju i 
nešto među sobom šuškaju, oni kritiziraju svoje oficire. Mei Vaochen kaže da oni 
vjerojatno planiraju bijeg. Izreka koja u tekstu dolazi odmah iza ove, ovdje je 
ispuštena, jer je samo parafraza ove). 

42. Prečesto nagrađivanje pokazuje da je general na kraju svojih sredstava; 

prečesto kažnjavanje pokazuje da je u ozbiljnom položaju (Te Yanxi kaže da 
general u vršenju svoje dužnosti mora težiti za ravnotežom između strogosti i 
podnosivosti). 

43. Ako se oficiri u početku ponašaju prema vojnicima nasilnički, a kasnije 

bojažljivo, znači da su stigli do granice kad počinje nedisciplina (Zli »u početku 


Drijete, a kasnije se boje neprijateljske vojske«? Cao Cao, Du Mu, Wang 
Xi i Zhang Yu smatraju da se qi_koje je ovdje upotrebljeno odnosi na 
neprijatelja, ali ta misao nije u slijedu prethodne misli. Mislim da je 
bolje tumačenje Du Youa, koje sam ja prihvatio). 


44. Kad je moral u neprijateljskoj vojsci visok, a on, iako je sučeljen s nama ne 
započinje bitku dulje vrijeme niti napušta položaj, znači da moramo 
temeljito ispitati 
situaciju. 

45. U ratu brojnost ne znači odmah i prednost. Nesmijemo nastupati oslanjajući 


se samo na vojničku snagu (»Jer pripravnost za rat se ne mjeri brojem 
boraca nego njihovim discipliniranim strojem i njihovom hrabrošću.« 
Prokopije, Povijest ratova, str. 347). 

46. Dovoljno je pravilno procijeniti položaj neprijatelja i koncentrirati svoje snage 
da bi se on porazio (ovdje Cao Cao pogrešno tumači zu u izrazu zuji čije 
je značenje »dovoljno je«. Njegova greška je očito zbunila tumače 
teksta i nitko se nije potrudio da mu se suprotstavi. To je hrabro učinio 
Wang Xi rekavši: »Ja mislim da oni koji umiju unijeti promjene u 
situaciju koncentriranjem ili rasturanjem treba samo da okupe svoje 
snage i iskoriste pukotinu u neprijateljevoj obrani da bi pobijedili«, ali 
na kraju dopušta da Cao Caov ugled prevlada nad njegovim boljim 
tumačenjem). To je sve. Ali onoga tko ne umije gledati unaprijed i tko 
potcjenjuje neprijatelja, pobijedit će neprijatelj. 


47. Ako kažnjavamo vojnike prije nego što osiguramo njihovu odanost, oni će biti 
neposlušni. A ako vojska nije poslušna, teško je poći s njom u rat. Ako su 
vojnici odani, a 
kazne nisu uvedene, ne smijete ih voditi. 

48. Dakle, vojskom treba zapovijedati uglađeno i sve vojnike podjednako zadojiti 


ratničkim žarom, pa se može reći da će pobjeda biti osigurana. 

49. Ako se zapovijedi koje izdajemo za obučavanje vojske pokažu dosljedno 
djelotvornima, vojnici će biti poslušni. Ako ih obučavamo na osnovu zapovijedi koje 
nisu dosljedno djelotvorne, oni će biti neposlušni. 

50. Kad su zapovijedi dosljedno pouzdane i po njima se postupa, zapovjednik će 
ostvariti zadovoljavajući odnos sa svojim vojnicima. 


X ZEMLJIŠTE 


Sun Zi kaže: 

1. Zemljište možemo prema njegovim odlikama razvrstati ovako: pristupačno, 
zamršeno, nesigurno, stiješnjeno, strmo i udaljeno (Mei Yaochen definira »pristupačno« 
zemljište kao ono na kojem se ceste susreću i ukrštaju; »zamršeno« zemljište je nalik na 
mrežu; »nesigurno« zemljište je ono na kojem se možemo ispremiješati s neprijate- 
ljem; »stiješnjeno« je ono zemljište na kojem se dolina provlači između dviju gora; 
»strmo« je zemljište na kojem ima gora, rijeka, predgorja, grebena, a »udaljeno« 
ravnica. Ali Sun Zi pod »udaljeno« misli na ono koje je daleko od logora 
neprijatelja). 

2. Pristupačnim nazivamo zemljište do kojega i mi i neprijatelj možemo lako stići. 
Na takvom terenu će biti u prednosti onaj koji prvi zauzme položaje okrenute suncu 
tako da u borbu mogu stupiti i njegove rezervne jedinice. 

3. Zamršeno je ono zemljište do kojega lako stižemo, ali se s njega teško vraćamo. 
Ako s njega napravimo ispad na nepripravnog neprijatelja, možemo ga potući. Ali ako 
neprijatelj bude pripravan, a mi istupimo ali ne pobijedimo, teško ćemo se odatle 
vratiti. Od takvog zemljišta nema koristi. 

4. Nesigurno je ono zemljište na kojem ni mi ni neprijatelj nećemo biti u prednosti. 
Ako nas na takvo zemljište neprijatelj i pokuša namamiti, mi ne ulazimo nego ga 
nastojimo izvući tako da odstupimo. Kad izvučemo polovicu njegovih snaga, onda ga 
možemo napasti i bit ćemo u prednosti. 

Zhang Yu:... U Ratnom umijeću Li Jinga piše: »Na zemljištu koje ni jednoj ni drugoj 

strani ne pruža nikakve prednosti možemo namamiti neprijatelja pretvarajući se da 

napuštamo zemljište, pa sačekamo polovicu njegovih snaga da iziđe i onda ga napadom 
presretnemo.« 

5. Ako mi prvi zauzmemo stiješnjeno zemljište, moramo blokirati prolaze i čekati 
neprijatelja. Ako neprijatelj prvi zauzme takvo zemljište 1 blokira tjesnace, ne smijemo 
ga slijediti; ako ih on ne blokira dokraja, onda možemo mi to učiniti. 

6. Na strmom zemljištu možemo zauzeti položaj na sunčanim uzvisinama i čekati 
neprijatelja (u paru pojmova yin-yang - yang sam općenito prevodio kao »južni« 
ili »sunčani«, a yin kao »sjeverni« ili »sjenovit«. U Sun Ziovu kontekstu ti znaci 
nemaju kozmičkih konotacija). Ako on prvi zauzme takvo zemljište, možemo ga 
izmamiti odstupivši; ne smijemo ga tamo slijediti. 

Zhang Yu: Ako je potrebno da prvi zauzmemo položaj na ravnom zemljištu, koliko li je 

to tek važno za teška i opasna mjesta? (Xian znači »uski prolaz«, što znači »opasan«, i 

podrazumijeva  »strateški« položaj). Kako možemo takvo zemljište prepustiti 

neprijatelju? 

7. Kad smo daleko od neprijatelja jednake jačine, teško ga je izazvati, a nije 
korisno napasti ga na položaju koji je on izabrao (fraza iza »napasti« dodana je da bi se 
objasnilo što Sun Zi time hoće kazati). 

8. To su načela koja se odnose na šest vrsta zemljišta. Svaki general je obavezan da ih 
najbrižljivije prouči. 

Mei Yaochen: Priroda samog zemljišta je temeljni činilac koji pomaže jednoj vojsci da 

pobijedi. 

9. Dakle, kad vojska bježi, otkazuje poslušnost (za ovu riječ je upotrebljen znak shi 
»opustiti tetivu«, što zapravo znači popustiti, olabaviti, omlitaviti. Tumači jasno kazuju 
da u ovom kontekstu taj znak znači »otkazati poslušnost«), u njoj zavlada rasulo, slom, 
dezorganizacija, i bude poražena, to je greška generala. Ni jedna od tih nevolja ne 
može se pripisati prirodnom toku stvari. 

10. Ako su im inače svi drugi uvjeti jednaki, ipak će ona snaga koja napada 
neprijatelja deset puta jačeg od sebe, morati da pobjegne. 

Du Mu: Kad jedan treba da bude upotrebljen za napad na deset, treba najprije 

usporediti mudrost i strategiju protivničkih generala, hrabrost i kukavičluk trupa, 


vremenske uvjete, prednosti terena, uhranjenost trupa i njihovu kondiciju - jesu li 
umorne ili odmorne. 
11. Kad su jedinice jake, a oficiri slabi, u armiji vlada neposlušnost. 
Du Mu: Ovdje se govori o vojnicima i podoficirima (wu znači stroj od pet ljudi ili 
vodu takvog stroja; kaplara; podoficira) koji su jogunasti i drski, i generalima i 
oficirima koji su bojažljivi i slabi. U sadašnjoj dinastiji u početku perioda vladavine 
Chang Qing (820-825. g. n. e., to je razdoblje vladanja cara Mu Zonga) zapovjeđeno 
je Tian Buu da preuzme zapovjedništvo u Weju radi napada na Wang Tingchoua. Bu 
je odrastao u Weju i narod ga je tamo prezirao, pa je nekoliko desetina tisuća ljudi 
jahalo na magarcima po logoru. Bu ih nije mogao obuzdati. Na toj dužnosti je ostao 
nekoliko mjeseci, ali kad je htio ući u borbu, oficiri i vojnici su se raštrkali u svim 
pravcima. Bu je prerezao sebi vrat. 

12. Kad su oficiri junačni, a vojnici nedjelotvorni, vojska je u nevolji (doslovno bi 
značilo da tone, kao u glibu. Smisao je da kad su jedinice slabe, napori oficira 
su uzaludni kao da su trupe u močvari). 

13. Kad su viši oficiri žustri i neposlušni i pri susretu s neprijateljem ulijeću u bitku i 
ne shvaćajući je li to izvedivo ili ne i ne čekajući zapovijedi od svojih zapovjednika, 
vojska je pred slomom. 

Cao Cao: »Viši oficiri« su podređeni generali. Ako ... u jarosti napadnu neprijatelja 

ne prosuđujući jačinu obiju strana, vojsku sigurno čeka slom. 


14. Ako je generalov moral slab, ne može održavati disciplinu, njegove zapovijedi 
nisu jasne, i nema određenih pravila kojima vodi oficire i ljudstvo, a stroj mu je 
nemaran, u vojsci vlada dezorganizacija (riječ koju smo ovdje naveli kao »nemaran«, 
doslovno znači »uzdužan i poprečan«, »svakakav«). 


Zhang Yu: ... Sami uvode kaos. 

15. Kad zapovjednik koji nije sposoban = prosuditi snagu svog neprijatelja 
upotrebljava malene snage da napadne velike, ili slabe trupe da napadne jake, ili 
kad propusti da na čelo stavi izabrane elitne jedinice, uzrokovat će poraz. 

Cao Cao: Ako tako bude zapovijedao, može biti siguran da će njegove jedinice 

svakako početi bježati. He Yanxi:... Kod Hana su »kavaliri s triju rijeka« bili 

»prijatelji po macu« neobičnog talenta. Kod Wua su se elitne trupe nazivale 

»razrješivači teškoća«; kod Qija »oni koji odlučuju o sudbini«:, a kod Tanga 

»skakači i pokretači«. To su imena koja su nadijevali elitnim trupama; u taktici 

bitke koju želite dobiti, ništa nije važnije od njihove upotrebe (na žalost, nisu 

pojašnjene funkcije »skakača i pokretača«. Bez sumnje je jedna od njihovih 
funkcija bila da dižu rnoral i polet jedinica divlje mašući i akrobatski se igrajući 
mačem, a to je vještina po kojoj su Kinezi poznati, a možda su istodobno htjeli i na 
neprijatelja ostaviti dojam o svojoj okrutnosti i spretnosti). Obično kad su sve trupe 

ulogorene zajedno, general iz svakog logora bira oficire visokog borbenog morala i 

hrabre koji se ističu poduzimljivošču i snagom i čiji su ratnički podvizi iznad 

prosjeka. Njih grupira u posebnu jedinicu. Izabere jednoga od deset ljudi; jednu tisuću 
od deset tisuća. 

Zhang Yu: ... Obično je u bici najvažnije upotrijebiti elitne trupe kao avangardnu 

oštricu. Prvo, jer to jača našu vlastitu odlučnost; drugo, jer oni otupljuju oštricu 

neprijatelja. 

16. Ako se za vojsku može reći da stanje u njoj karakterizira jedna od navedenih 
opasnosti, onda ona ide u susret porazu. General koji zapovijeda jedinicom mora 
svakako potanko proučiti svaku od tih opasnosti. 

17. Prirodni oblik zemljišta može najviše pomoći u bici. Stoga autoritativni 
general mora biti sposoban da procijeni situaciju i izračuna razdaljine i vrstu i složenost 
terena, da bi mogao pobjedu držati u svojim rukama. Pobijedit će svakako onaj tko se 
bori svjestan važnosti svih tih činitelja; sigurno će biti poražen onaj tko se ne zna tako 
ponašati. 

18. Ako po svemu zaključujete da biste pobijedili u eventualnoj bici, ali nemate 
zapovijed svoga vladara za napad, onda kao general možete i sami odlučiti da se 


borite. Ako je situacija takva da ne možete pobijediti, a vladar je izdao zapovijed za 
borbu, ne morate se upuštati u borbu. 

19. Stoga je general koji ide naprijed ne težeći pri tome da proslavi sam sebe i 
povlači se a da ne strepi od toga kako će izbjeći kaznu, nego koji misli samo na to kako da 
zaštiti ljude 1 na najbolji način učini ono što je u interesu njegova vladara, pravi dragulj 
države. 

Li Quan: ... Takav general nema osobnog interesa. 

Du Mu: ... Nije vjerojatno da će biti mnogo takvih. 

20. Budući da takav general gleda na svoje ljude kao na djecu, oni će ići za njim u 

najdublje doline. On se ponaša prema njima kao prema svojim voljenim sinovima i 

oni će do smrti biti s njim. 

Li Quan: Ako on bude tako pazio na svoje ljude, oni će mu svu svoju snagu staviti na 

raspolaganje. Tako je bilo dovoljno da grof od Chua kaže samo jednu riječ pa da se 

vojnici osjete kao da su odjeveni u toplu svilenu odjeću (grof je suosjećao s onima 

koji su teško podnosili hladnoću. Same njegove riječi bile su dovoljne da utješe ljude i 

podignu njihov splasnuli polet). 


Du Mu: U vrijeme Zaraćenih država kad je Wu Qi bio general, on se hranio i 
odijevao jednako kao i one njegove jedinice koje su imale najnižu opskrbu. Na 
njegovu krevetu nije bilo prostirke; u pohodu nije jahao na konju; sam je nosio 
svoje rezervne obroke. Bio je uvijek jednako iscrpljen i namučen kao i njegovi 
vojnici. 

Zhang Yu: ... Stoga u Vojnom zakoniku piše: »General mora prvi snositi napore 
koje snosi vojska. Po ljetnoj vrućini ne smije širiti suncobran, niti u zimskoj 
hladnoći smije obući debelu odjeću. Na opasnim mjestima mora sjahati i hodati. 
Mora pričekati da vojska iskopa bunare i onda tek može piti; ne smije jesti dok se ne 
skuha hrana za vojsku; ne smije ići u zaklon dok se ne izgrade utvrđenja za vojsku.« 
(o vojnim raspravama i zakonicima uvijek se govorilo terminom Bingfa. Zhang Yu 
ne navodi od koga uzima citat). 


21. Ako je general milostiv prema svojim vojnicima, ali nije sposoban da ih 
povede u borbu; ako ih voli, ali nije sposoban da provede svoje zapovijedi među njima; 
ako u jedinicama vlada nered, a on nije sposoban da zavede red, onda su oni isto što i 
razmažena djeca i nisu ni od kakve koristi. 

Zhang Yu: ...Ako budete samo ljubazni, vojnici će postati prgavi kao djeca i 

nećete ih moći upotrijebiti. Stoga je Cao Cao sebi odrezao kosu i kaznio sam sebe 

(nakon što je bio izdao zapovijed da njegovi vojnici ne smiju oštećivati nepokošeno 

žito, Cao Cao nije vodio računa o svom konju koji je bio na paši i pogazio žito. Zato 

je izdao zapovijed da se njemu odsiječe glava. Oficiri su u suzama protestirali i Cao 

Cao je sam sebe simbolično kaznio da bi pokazao kako i zapovjednik potpada pod 

vojni zakon i disciplinu). Dobrog zapovjednika vole vojnici, ali ga se ujedno i boje. To 

je sve. 

22. Ako znamo da su naše jedinice sposobne za napad na neprijatelja, ali ne znamo da 
će on odoljeti napadu, naši izgledi na pobjedu su samo polovični. 

23. Ako znamo da neprijatelj ne može odoljeti našem napadu, ah ne znamo da naše 
jedinice ne mogu s uspjehom napasti, naši izgledi na pobjedu su samo polovični. 

24. Ako znamo da neprijatelj neće odoljeti napadu 1 da su naše jedinice sposobne za 
taj napad, ali ne shvaćamo da zbog konfiguracije zemljišta ne bismo smjeli napasti, 
naši izgledi za pobjedu su samo polovični. 

25. Stoga oni koji su vični ratu, ne čine greške kad se jedanput pokrenu; kad su oni u 
akciji, imaju na raspolaganju neograničena sredstva. 

26. Stoga i kažem: Ako poznaš neprijatelja i poznaš samoga sebe, tvoja pobjeda 
nikad neće biti dovedena u pitanje. Ako poznaješ teren i uz to i vremenske prilike, 
tvoja će pobjeda biti potpuna. 


XI DEVET RAZNIH VRSTA ZEMLJIŠTA 


Sun Zi kaže: 


1. Kad razmatramo kako rasporediti jedinice s obzirom na zemljište, onda ga 
možemo razvrstati ovako: raštrkano = zemljište, =— granično, — ključno, = otvoreno, 
žarišno, 
ozbiljno, teško, zatvoreno i smrtonosno. 

2. Kad se feudalni gospodar bori na svom zemljištu, on je na raštrkanom teritoriju. 

Cao Cao: U tom slučaju oficiri i vojnici Ceznu da se vrate svojim obližnjim 

kućama. 

3. Kad on samo plitko prodre u neprijateljski teritorij, on je na graničnom zemljištu. 

4. Ključno je ono zemljište na kom jednaku prednost imamo mi i neprijatelj (to je 
zemljište koje je važno i za vas i za neprijatelja, a koje Du Mu naziva: »strategijski 
važnim«). Otvoreno je ono zemljište koje je podjednako pristupačno i nama i 
neprijatelju. 

Du Mu: To je ravno i prostrano zemljište na koje možemo dolaziti i odlaziti s njega, 

koje je dovoljno prostrano za bitku 1 za podizanje obrambenih utvrda. 

6. Kad je jedna država okružena s tri druge države, njezin teritorij je žarišni. Onaj 
koji prvi zavlada njime, može računati na potporu Svega pod nebom (»Sve pod nebom« 
je izraz za carstvo). 

7. Kad vojska prodre duboko u neprijateljski teritorij, ostavljajući daleko iza sebe 
mnogo neprijateljskih gradova i gradića, ona je na ozbiljnom zemljištu. 

Cao Cao: To je zemljište s kojega se teško vratiti. 

8. Kad vojska prelazi planine, šume, vrleti ili prolazi kroz tjesnace, močvare, 
glibovito tlo ili bilo kuda gdje se teško hoda, ona je na teškom zemljištu (komentatori su 
mnogo raspravljali o značenju znaka koje je protumačeno kao »teško«. Neki su ga 
htjeli ograničiti na zemljište koje podliježe poplavama). 

9. Zemljište do kojega se dolazi ograničenim prolazima i s kojega se može otići 
samo napornim stazama, i na kojem neprijatelj s manjim snagama može napasti naše 
veće snage, nazivamo »zatvorenim« (glagol se ovdje može protumačiti i kao »prikovati«, 
radije nego »napasti«). 

Du Mu; ... Ovdje je lako postaviti zasjedu, zbog Čega možete biti dokraja potučeni. 

10. Zemljište na kojem vojska može preživjeti samo ako se bori junaštvom koje daje 
očaj, naziva se »smrtonosnim« . 

Li Quan: Blokirani planinama naprijed i rijekama straga, bez zaliha, najbolje je 

djelovati brzo, a opasno je odugovlačiti. 

11. Stoga se ne smijemo boriti na raštrkanom zemljištu; ne smijemo se zaustavljati 
na graničnim terenima. 

12. Ne _ treba da  napadamo neprijatelja koji drži ključno zemljište; na 
otvorenom zemljištu ne smijemo dopustiti svojim jedinicama da se razdvoje (Cao 
Cao kaže da moraju bili »zbijene«). 

13. Na žarišnom zemljištu stupamo u savezništvo sa susjednim državama; na 
ozbiljnom zemljištu, duboko unutra, pljačkajmo (Li Quan misli da bi drugu polovicu 
trebalo pročitati »ne pljačkajmo«, jer je glavni cilj na neprijateljskom teritoriju osvojiti 
simpatije i potporu naroda). 

14. Na teškom terenu, navaljujemo; na zatvorenom području smišljamo 
lukavstva; na smrtonosnom području se borimo. 

15. Na raštrkanom zemljištu trebali bismo postići jedinstvo odlučnosti za borbu 
svoje vojske. 

16. Na graničnom zemljištu morali bismo držati svoje snage usko povezane jedne s 
drugima. 

Mei Vaochen: Na maršu povezujemo nekoliko jedinica; na zastancima 
povezujemo logore i utvrđene položaje. 


17. Na ključnom zemljištu morali bismo požurivati svoje pozadinske dijelove. 
Chen Hao: Ovdje se misli da... ako neprijatelj, oslanjajući se na svoju nadmoćniju 
brojnost, dolazi da se bori za takvo zemljište, moramo upotrebiti velike snage da 
požure u njegovu pozadinu. 

Zhang Yu:... Netko je rekao da ova izreka znači »krenuti poslije neprijatelja, 
a stići prije njega« (»Netko« je Mei Jaochen, koji hou tumači kao »poslije« u 
vremenskom smislu). 

18. Na otvorenom zemljištu morali bismo strogo voditi računa o svojoj obrani. 

19. Na žarišnom terenu trebalo bi učvrstiti svoja savezništva. 

Zhang Yu: Svoje buduće saveznike nagrađujem dragocjenostima i svilom i obavezujem 
ih svečanim ugovorima. Ja se čvrsto držim ugovora i onda će mi moji saveznici 
sigurno pomoći. 

20. Na ozbiljnom zemljištu bismo morali osigurati neprekidan tok opskrbe. 

21. Na teškom zemljištu trebali bismo nastupati preko cesta. 

22. Na zatvorenom zemljištu bismo morali blokirati ulazna 1 izlazna mjesta. 

Du Mu: U vojnu nauku spada da snage koje opkoljavaju moraju ostaviti prolaz da bi 
opkoljenim jedinicama pokazale da ima izlaza, da one ne bi odlučile da se bore do smrti. 
Tada bi se trebalo time okoristiti i napasti. A ako smo mi okruženi, a neprijatelj otvara 
izlaz da bi naveo naše jedinice da podu njime, mi zatvaramo tu kapiju za bijeg da bi naši 
oficiri i ljudstvo odlučili da se bore do smrti (ima jedna duga pripovijetka o tome kako 
je Shen Wu iz, mlađe dinastije Wei, kad je bio u takvoj situaciji, blokirao jedinu 
izlaznu cestu svoje vojske stokom koja je bila za njih. Tada su se njegovi vojnici 
očajnički borili i potukli vojsku koja je imala dvjesta tisuća ljudi). 

23. Na smrtonosnom zemljištu morali bismo jasno dati na znanje da nemamo 
izgleda da preživimo. Jer u prirodi vojnika je da pružaju otpor kad su opkoljeni; da se 
bore na smrt kad nema alternative i da šutke izvršavaju zapovijedi kad su očajni. 

24. Taktičke varijacije koje se mogu primijeniti na devet vrsta zemljišta, 
prednosti zbijenog ili razvučenog rasporeda i osnovni zakoni ljudske prirode - to su 
pitanja koja general mora s najvećom pažnjom proučiti. 

25. U stara vremena su oni koje opisuju kao sposobne ratnike — onemogućavali 
neprijatelju = održavanje = veze između fronte 1 pozadine; suradnju njegovih velikih i 
malih jedinica; sprečavali su neprijateljeve dobre jedinice da izvlače iz nevolje 
loše 1 njegove vise i niže starješine da pritječu u pomoć jedni drugima (misli da će 
sposoban general učiniti nedjelotvornim i neprijatelja sposobnog za koncentraciju, 
izazivajući nesuglasice u njegovim redovima). 

26. Kad su neprijateljeve snage bile razbijene, oni su sprečavali njihovo ponovno 
prikupljanje; kad su bile na okupu, oni su izazivali nered među njima. 

Meng: Obmanjuj na razne načine. Neka te vide na zapadu, a kreni s istoka; 

namami ga na sjever, a napadni na jugu. Izludi ga i razjari tako da zbunjen rasprši 

svoje snage. 

Zhang Yu: Iznenada ga napadni nepripremljenog. Odmah navali udarnim 

jedinicama. 

27. Oni su se sakupljali i kretali dalje kad je to bilo korisno za njih; (doslovno: 
»Oni su se koncentrirali kad je to bilo korisno i onda djelovali. Kad to nije bilo 
korisno, oni su mirovali«. U drugom tumačenju Shi Zimei kaže »ne micati se dok to 
ne bude korisno«) kad nije bilo korisno, ostajali su na mjestu. 

28. Ako netko pita: »Kako da izađem na kraj s neprijateljskom vojskom koja se 
sprema da me napadne, a u dobrom je stanju?«, odgovaram: »Zauzmi nešto do čega je 
neprijatelju stalo i onda će on raditi ono što ti hoćeš. “ 

29. Brzina je najvažnija u ratu. Iskoristimo nepripremljenost neprijatelja; birajmo 
pravce na kojima nas ne očekuje i napadajmo ga na mjestu gdje ne poduzima mjere 
opreza. 


Du Mu: U tome je sadržana osnovna priroda rata... i ono što je vrhunsko za 
generala - zapovjednika. Zhang Yu: Ovdje Sun Zi opet tumači .. .da je božanska 
hitrost osobina koja se cijeni. 

30. Osnovno je za vojsku u napadu da, kada prodre duboko u neprijateljski 
teritorij, bude jedinstvena da je branilac ne može savladati. 

31. Plodnu zemlju treba pljačkati da bismo vojsku opskrbili bogato. 

32. Vojsku dobro hranimo; nemojmo je zamarati bez potrebe. Neka nam vojska 
bude jednodušna; čuvajmo snagu svojih vojnika. Ne dopustimo nikome da sazna naše 
planove o pokretu trupa. 

33. Dovedimo vojsku u bezizlaznu situaciju i vojnici neće bježati čak 1 kad su 
suočeni sa smrću. Jer ako su spremni umrijeti, što mogu izgubiti? Tada oficiri i vojnici 
daju sve od sebe. U bezizlaznoj situaciji oni se ničega ne boje; kad vide da nemaju 
kamo, oni se ne miču. Kad su duboko u neprijateljskoj zemlji, oni su vezani jedni na 
druge, i budući da odande izlaza nema, oni će se tući prsa o prsa. 

34. Stoga takve vojnike nije potrebno poticati da budu budni. Oni će podržati 
generala i bez ikakve prisile; on će uživati njihovu naklonost a da se i ne trudi da je 
izazove; on 
će uživati njihovo povjerenje i ne zahtijevajući da mu ga pruže (ovo se odnosi na vojnike 
generala koji ih hrani, održava jedinstvo njihova duha, štedi njihovu snagu i čiji su 
planovi nedokučivi). 

35. Naši oficiri nisu previše bogati, ali ne zato jer oni preziru svjetska dobra; oni 
ne očekuju dug život, ali ne zato što oni ne bi voljeli dugo živjeti. 

Wang Xi: Kad oficiri i vojnici vode računa samo o materijalnom bogatstvu, oni će 

nastojati sačuvati život po svaku cijenu. 

36. Onog dana kad vojsci zapovjedimo pokret, suze onih koji sjede kvase 
njihove suvratke; suze onih koji su nagnuti sustižu se na njihovim jagodicama. 

Du Mu: Svi su potpisali ugovor sa smrću. Prije dana bitke izdaje se zapovijed: 

»Danas sve zavisi od ovog jednog udara. Tijela onih koji ne budu stavljali svoj 

život na kocku, zagnojit će polja i postat će strvina za ptice i zvijeri.« 

37. Ali dovedimo ih u situaciju iz koje nema izlaza i oni će pokazati besmrtnu 
hrabrost Zhuan Zhua i Cao Guja. 

38. Iskusni taktičar će svoje jedinice upotrebljavati tako da se ponašaju kao 
zmija s planine Changshan, da uvijek budi spremne vratiti udarac. Kad zmiju udarimo 
po glavi, ona nam vraća udarac repom; kad je udarimo po repu, ona nas napada 
glavom; a kad je udarimo po sredini, ona nam vraća udarac repom i glavom (a se planina 
u staro doba zvala Heng. U vrijeme cara Wena (Lili Heng) iz dinastije Han (179- 
159. prije naše ere) preimenovana je u »Chang«, da bi se izbjegao tabu (isto ime 
kao car). U svim djelima koja su tada postojala preimenovana je u »Chang«). 

39. Ako netko zapita: »Mogu li se jedinice osposobiti da tako koordinirane 
vraćaju udarac?« ja odgovaram: »Mogu. Jer, iako su ljudi Wua neprijatelji onih Yuea i 
oni se mrze, oni će surađivati kad se nađu zajedno u čamcu o koji se otima vjetar, 
jednako onako kao što desna ruka koordinira s lijevom.« 

40. Dakle, nije dovoljno samo pouzdati se u konje sputanih nogu ili ukopane 
bojne dvokolice (takve smicalice za pravljenje neke vrste »Maginot linije« nisu 
dovoljne da spriječe bijeg iz vojske koja se brani). 

41. U dužnost vojne administracije spada da utvrdi opće važeći stupanj hrabrosti. 
A prilagođavajući se zemljištu moramo što više koristi izvući i od udarnih # od 
elastičnih trupa (Zhang Yu je jasan kad kaže da pri rasporedu trupa treba voditi 
računa o terenu. Neujednačenost kvalitete jedinica može se uravnotežiti brižljivim 
rasporedom po sektorima. Slabe trupe mogu držati jake terene, ali mogu doživjeti slom 
ako ih rasporedimo na slabijem položaju). 

Zhang Yu: Ako iskoristimo prednosti koje pruža zemljište, onda 1 slabe i neotporne 

jedinice mogu pobijediti neprijatelja. A kako li to tek mogu one žilave 1 jake! I 

jedne i druge mogu se upotrebiti djelotvorno ako ih rasporedimo u skladu s 

odlikama zemljišta. 


42. Dužnost je generala da bude vedar i zagonetan, pravedan i da se zna 
savlađivati (Giles prevodi: »Dužnost je generala da bude šutljiv i da na taj način 
čuva tajnu, da bude ispravan i pravedan, te da na taj način čuva red.« Komentatori 
se ne slažu, ali ni jedan to ne shvaća tako niti tekst daje pravo da se tako tumači. Ja 
slijedim Cao Caoa i Wang Xija). 

Wang Xi: Ako je vedar, nije neugodan; ako je zagonetan, on je nedokučiv; ako je 

čestit, nije neprikladan; ako se zna savlađivati, nije zbunjen. 

43. Mora biti sposoban ponašati se tako da mu ni oficiri ni ljudstvo ne znaju za 

planove. 
Cao Cao: .. Njegova mu se vojska može pridružiti u veselju po izvršenom zadatku, ali 
oni mu se ne smiju pridružiti u pravljenju planova. 

44. On zabranjuje praznovjerne običaje predskazanja i tako oslobađa vojsku 
sumnji. Do momenta smrti ne može biti nikakvih predodređenih nevolja. 

Cao Cao: Zabranimo razgovore o zlim slutnjama i nadnaravnim čudima. Ne 

dopustimo da se planovi dovode u sumnju i neizvjesnost. Zhang Yu: Sima Fa kaže: 

»Iskorijenimo praznovjerje.« 

45. On mijenja svoje metode i planove da ljudi ne bi znali što radi. 

Zhang Yu: Ne smije se akcija voditi istim tokom kao ranije, niti provoditi planovi 

koji su već bili provedeni. 

46. On mijenja mjesta svojih logora i prolazi obilaznim putovima da bi 
onemogućio druge da spoznaju njegove namjere (ili možda »onemogućava 
neprijatelja da prozre njegove planove«. Ali Mei Vaochen misli da je značenje ove izreke 
kako će se neprijatelj na taj način onesposobiti da pravi planove. Giles pretpostavlja da 
general mijenjajući logore i marširajući obilaznim putovima sprečava neprijatelja da 
»prozre namjere«, Sto se čini najboljim. Komentar ne osvjetljava ono glavno o čemu je 
riječ). 

47. Sakupiti vojsku i uvesti je u očajnu situaciju - to je posao generala. 

48. On vodi vojsku duboko u neprijateljski teritorij i tamo otpušta otponac 
(»Otpustiti otponac ili mehanizam« obično je tumačenje za izraz faji Taj izraz je 
preveden: »Ostvari svoje lukave planove.« Wang Xi kaže da kad se otpusti otponac 
»više nema povratka« (strelice, strijele). Ta izreka doslovno glasi: »On vodi vojsku 
duboko u zemlju feudalnog gospodara i tamo otpušta otponac« (ili »ostvaruje svoje 
lukave planove«). Giles prevodi izraz o kojem je riječ kao »pokaže svoju ruku«, tj. 
poduzima neopozivu akciju). 

49. On spaljuje svoje čamce i razbija zemljane lonce u kojima se kuha hrana; 
tjera vojsku naprijed kao da vodi stado ovaca, sad u jednom smjeru sad u drugom, a 
da nitko ne zna kamo on ide (ni njegova vojska ni neprijatelj ne mogu dokučiti njegov krajnji 
plan). 

50. On utvrđuje dan sastanka, ali nakon što se trupe spoje, presiječe njihovu 
stazu za povratak kao da ispod njih izmiče ljestve. 

51. Ako ne znamo planove susjednih država, ne možemo pravodobno stupiti 
u savez s njima; ako ne znamo prilike na zemljištu — planine, šume, opasne klance, 
močvare i glibovito tlo, ne možemo voditi vojsku u pohod; ako se ne poslužimo 
lokalnim vodičima, ne možemo iskoristiti prednosti zemljišta. General koji zanemari 
makar i jedan jedini od tri nabrojena uvjeta, nije pogodan za zapovijeda 
nje vojskama kralja — hegemona. 

Cao Cao: Ta tri načela su već ranije obrađena. Sun Zi ih opet spominje jer je on 
osobno imao vrlo loše mišljenje o onima koji ne umiju na pravi način upotrijebiti 
jedinice. 

52. Kad neki kralj — hegemon napadne jaku državu, on onemogućava neprijatelju 
da okupi svoje snage. On uplaši neprijatelja 1 spriječi njegove saveznike da mu se pri 
druže (ova i sljedeća izreka nisu jasne. Zhang Yu smatra da izreka znači: 
ako jedinice kralja — hegemona (ili vladara koji priželjkuje takav naziv) 
napadnu žurno (ili uznemireno ili nepromišljeno), njegovi mu saveznici 
neće priteći u pomoć. Drugi komentatori tumače ovako kao i ja). 


Mei Vaochen: Vaša snaga će biti više nego dovoljna za napad na veliku državu ako 

uspijete podijeliti neprijateljeve snage. 

53. Iz toga slijedi da on neće istupati protiv moćnih saveza, niti će doprinositi 
moći drugih država. Za postizanje svojih ciljeva on se oslanja na svoju sposobnost da drži 
u strahu svoje protivnike. Tako on može zauzeti neprijateljeve gradove i zbaciti ga s vlasti 
(razna su tumačenja ove izreke. Giles prevodi: »On sam, međutim, neće 
sklapati mnogobrojne i nesigurne saveze, niti će jačati moć drugih država. 
Sprovodit će svoje sopstvene, tajne namere, držeći pri tome svoje suparnike u 
strahu. Na taj način on će biti sposoban da osvoji njihove gradove i da ih 
zbaci sa prestola.« Ali meni se čini da Sun Zi misli kako kralju — hegemonu 
nije potrebno da istupa protiv moćnih saveza jer on izolira svoje neprijatelje. 
On im ne dopušta da stvaraju moćne saveze). 


Cao Cao: »Kralj — hegemon« je onaj koji ne sklapa saveze s feudalnom vlastelom. 
On kida saveze Svega pod nebom i grabi vlast. On se ugledom i vrlinama služi da 
postigne svoje ciljeve. 

Du Mu: Izreka kazuje da ako netko ne traži pomoć susjeda niti razvija planove 

temeljene na korisnosti nego se, radi promicanja svojih osobnih ciljeva, oslanja 

samo na svoju vojnu snagu da bi zastrašio neprijatelj- sku zemlju, onda njegovi 
vlastiti gradovi mogu biti zauzeti i vlast u njegovoj zemlji zbaćena. 

54. Dijeli nagrade ne obazirući se na uobičajenu praksu; izdaj zapovijedi 
ne obazirući se na ranije zapovijedi." Očito je ova izreka ovdje zalutala, ali 
naglašava da general na bojnom polju ne mora postupati po propisima da bi 
odao priznanje za zasluge u službi, nego da mora pravodobno nagrađivati ljude 
(general ne mora poštovati običajno pravo koje su razvili podređeni oficiri 
njegove armije). Tako ćeš moći voditi cijelu vojsku kao jednog čovjeka. 

Zhang Yu: ... Ako se propis o nagradama i kaznama jasno i brzo primjenjuje, 

onda možeš upotrijebiti mnogo ljudi kao što bi i malo. 

55. Šalji jedinice na zadatke ne otkrivajući im svoje planove; upotrebljavaj ih 
da stekneš prednost ne otkrivajući im koliko je to po njih opasno. Ubaci ih u 
pogibeljnu situaciju i oni će ostati živi; dovedi ih na smrtonosno zemljište 1 oni će 
preživjeti. Jer kad je vojska dovedena u takvu situaciju, ona može poraz pretvoriti u 
pobjedu. 

56. Ključ uspjeha u vojnim pohodima leži u prividnom prilagođavanju 
planovima koje nam nameće neprijatelj. 

57. Koncentriraj svoje snage protiv neprijateljskih i s razdaljine od tisuću Lija 
možeš im ubiti generala (ovdje slijedim Cao Caoa. Strateg koji zaslužuje to ime, tuče 
svoga neprijatelja s razdaljine od tisuću lija preduhitrivši planove svoga neprijatelja). 

To je zapravo sposobnost postizanja cilja na oštrouman i spretan način. 

58. Onog dana kad treba da napadate, zatvorite prolaze, proglasite nevažećim 
dozvole za prijelaz, (doslovno; »Ukini cedulje«. To su dokumenti koje su nosili put 
nici, a koje su pregledavali čuvari prolaza. Bez odgovarajuće cedulje nitko nije mogao 
ući u zemlju ni iz nje izaći) prestanite održavati veze s neprijateljevim emisarima i 
nagovorite hramsko vijeće da provede planove. 

59. Kad ti neprijatelj pruži priliku, brže-bolje se njome okoristi (još jedna teška 
izreka. Neki tumači teksta misle da bi to trebalo čitati: »Kad neprijatelj pošalje špijune, 
smjesta ih pusti da udu.« Teškoća je zbog izraza kaihe koji doslovno znači »odškrinuti 
krilo vrata« i tako »pružiti priliku (za ulaženje)«. Cao Cao kaže da taj izraz znači 
»rascjep«, »rupu« ili »prostor«. Zatim, on ide dalje, »morate brzo ući«. Drugi tumači 
teksta kažu da izraz znači »špijun« ili »tajni agenti«. Ja slijedim Cao Caoa). Preduhitri 
ga zauzevši nešto što je za njega vrijedno i kreći onog dana kad si to predvidio svojim 
tajnim planovima. 

59. Ratna doktrina nalaže da pratimo situaciju kod neprijatelja da bismo mogli 
donositi odluke u vezi s bitkom. 


60. Stoga u početku moramo biti stidljivi kao djevojke. Ali kad nam neprijatelj pokaže 
neku rupu kroz koju bismo se mogli provući, treba da budemo brži od zeca i on nam 
neće moći odoljeti. 


XII - NAPAD VATROM 


Sun Zi kaže: 


1. Ima pet načina napada vatrom. Prvi, zapaliti ljudstvo; drugi, zapaliti zalihe; 
treći, zapaliti komoru; četvrti, zapaliti spremišta oružja; i peti, upotrijebiti zapaljive 
projektile (u tekstu ima na ovom mjestu jedna greška. Du You popravlja i tumači da 
snažni strijelci gađaju neprijateljski logor ili nastambe strelicama sa zapaljenim vršcima. 
Drugi tumači daju razna tumačenja ali Du Youova ispravka je logična). 

2. Da bismo mogli za napad upotrijebiti vatru, moramo se osloniti na neka 
sredstva. 

Cao Cao: Oslanjaj se na izdajnike iz redova neprijatelja (»/z redova neprijatelja« je 

dodano. Chen Hao napominje da se ne oslanjamo samo na izdajnike). 


Zhang Yu: Svi napadi vatrom ovise o vremenskim uvjetima. 

3. Uvijek moramo imati pri ruci opremu za podmetanje vatre. 

Zhang Yu: Pribor za potpalu i zapaljivi materijal treba pripremiti ranije. 

4. Ima pogodnih vremenskih uvjeta i odgovarajućih dana za podmetanje vatre. 


5. Pogodni vremenski uvjeti su kad je suho i vrlo toplo; odgovarajući dani su kad je 
Mjesec u položaju Strijelca, Alferaza, Yia ili Zhena, jer se tih dana dižu vjetrovi (Sun 
Xingyan je popravio izvorni tekst prema spisima Tongdian i YL (v. Bibliografiju, kratica 
YL nije objašnjena, op. ur.), ali mislim da je bolji original. Ne znam koja zviježđa su Yi i 
Zhen. (usp. tumačenje u: Sun Cu Vu, Veština ratovanja, »Vojno delo«, Beograd, 1952, 
str. 85, OD. Ur.). 

6. Kad napadamo vatrom, moramo se prilagođavati promjenama situacije. 

7. Kad u neprijateljskom logoru izbije vatra, odmah usaglasi svoje djelovanje 
izvana. Ali ako njegove jedinice ostaju mirne, onda čekaj najbolju priliku i ne napadaj. 

8. Kad se vatra rasplamsa, pođi u napad ako možeš. Ako ne možeš, čekaj. 

9. Ako možeš potpaliti požare izvan neprijateljskog logora, ne moraš čekati dok se 
oni zapale iznutra. Pali vatre kad ti odgovara (to je upozorenje da se ne skuhate u vatri 
koju ste sami podmetnuli). 

10. Ako vatra gori s vjetrom, ne napadaj uz vjetar. 

11. Vjetar koji puše u toku dana prestaje puhati noću. 

12. Vojska mora znati da se u pet različitih situacija može napasti vatrom i mora 
stalno biti na oprezu. 

13. Inteligentni su oni koji se služe vatrom kad napadaju; a jaki su oni koji se pri 
napadu služe vodom (poplavama). 

14. Voda može izolirati neprijatelja, ali ne može uništiti njegove zalihe ili opremu. 

15. Zlokobno je pobjeđivati bitke i osvajati ciljeve, a ne iskorištavati dalje te 
uspjehe. To je »uzaludan trud« (Mei Yaochen je jedini od tumača ulovio Sun Ziovo 
značenje: treba iskorištavati situacije). 

16. Stoga se kaže da prosvijećeni vladari razmišljaju o planovima, a dobri generali ih 
provode. 

17. Ne poduzimaj ništa što nije u interesu države. Ne upotrebljavaj vojsku ako nećeš 
uspjeti. Ne bori se ako nisi ugrožen (komentatori jasno kažu da se ratu pribjegava kao 
posljednjem sredstvu). 

18. Vladar ne može pokrenuti vojsku u rat samo zato jer je bijesan, niti se general 
smije tući zato jer je kivan. Jer, dok se bijesan čovjek može opet smiriti, a kivan naći 
zadovoljštinu, država koja propadne ne može uskrsnuli, niti se mrtvi mogu oživjeti. 

19. Stoga će prosvijećeni vladar biti oprezan, a dobar general neće nagliti 
(posljednji; tri riječi su dodane. Bijes i kivnost vode u brzopleti postupak). Tako će 
nam država biti sigurna, a vojska očuvana. 


XIII - UPOTREBA TAJNIH AGENATA 


Sun Zi kaže: 

1. Kad se armija od sto tisuća pokrene i pošalje na daleki pohod, onda će se 
troškovi koje narod i državna blagajna moraju snositi popeti na tisuću zlatnih pločica 
dnevno. Zavladat će nezadovoljstvo i u zemlji 1 izvan nje, narod će biti iscrpljen jer će 
morati pomagati u prijevozu, i prekinut će se rad u sedam stotina tisuća kućanstava. 

Cao Cao: U davno doba je osam obitelji sačinjavalo zajednicu. Kad bi jedna 
obitelj dala čovjeka za vojsku, ostalih sedam je pomagalo njezinom izdržavanju. To 
znaci da kad bi se sakupila vojska od sto tisuća ljudi, ostalo bi sedam stotina tisuća 
kućanstava osakaćeno jer se ne bi moglo sasvim posvetiti oranju i sljanju svojih njiva. 

2. Ako se netko godinama sprema da se sukobi s neprijateljem u jednoj odlučnoj 
bici, a za to vrijeme nerado daje činove, odlikovanja ili poneku stotinu zlatnih pločica i 
stoga ne saznaje ništa o prilikama u neprijateljskim redovima, nije uopće čovjek. To nije 
nikakav general; od njega 
njegov vladar nema nikakve koristi; takav ne pobjeđuje. 

3. Prosvijećeni vladar i mudri general će pobijediti neprijatelja kada god krenu 
na njega i proslavit će se natprosječnim djelima kad unaprijed mogu predviđati. 

He Yanxi: U poglavlju knjige Običaji pod dinastijom Zhou pod naslovom Oficiri u 

vojsci kaže se »šef nacionalne špijunaže«. Vjerojatno je to bio oficir odgovoran za 

vođenje tajnih operacija u drugim zemljama (ovo je možda bio poziv vlastima da 
ozakone špijunažu i subverziju koje su bile u suprotnosti s konfucijanskim 
učenjem). 

4. Predviđanje nije nešto za što se osposobljavamo nadnaravnim putem, niti 
prema iskustvu na osnovi ranijih zbivanja, niti proračunima. Predviđamo na osnovi 
podataka što nam ih pružaju ljudi koji poznaju prilike kod neprijatelja. 

5. Ima pet vrsta tajnih agenata koji se mogu upotrijebiti. To su lokalni, 
unutrašnji, preobraćeni, prežaljeni i preživjeli (upotrebljavani »prežaljeni« umjesto 
»prepušteni smrti«). : 

6. Kad svih tih pet vrsta Spijuna radi istodobno i nitko ne zna za metode njihova 
rada, oni se nazivaju »božanskim povjesmom« i pravo su bogatstvo vladara (smisao je 
da se podaci mogu sakupiti kao ribe jednim trzajem konopca i tako privući 
zajedno razni konci mreže). 

7. Lokalni agenti su stanovnici neprijateljske zemlje koji rade za nas. 

8. Unutrašnji agenti su neprijateljeve službene osobe koje rade za nas. 

Du Mu: Među službenim osobama ima ljudi koji vrijede ali nisu dobili 

odgovarajuće mjesto; zatim ima onih koji su nešto pogriješili, pa su bili 

kažnjeni. To su udvorice i ulizice pohlepne na novac. To su oni koji smatraju da 

su nepravedno dugo ostali u nižim uredima; oni koji ne dobivaju odgovorne 

položaje i oni koji jedino žele da iskoriste vrijeme nevolja da bi proširili 

područje na kojem mogu pokazati svoje sposobnosti. To su oni s dva lica, 
prevrtljivci, obmanjivači, koji se nikad ne opredjeljuju. Kad na takve naiđete, 

možete se potajno raspitati o njihovu imovnom stanju, bogato ih darivati zlatom i 

svilom i tako ih vezati uz sebe. Onda se možete osloniti na njih da utvrdite 

činjenice o stanju u njihovoj zemlji i uvjerite se o planovima koje ima protiv 

vas. Oni mogu unositi i razdor između vladara i njegovih ministara. 

9. Preobraćeni agenti su neprijateljevi agenti kojima mi dajemo naloge. 

Li Quan: Kad neprijatelj pošalje špijune da se raspitaju o onome što ja 

poduzimam ili ne poduzimam, ja ih bogato potkupim, preobratim i pretvorim 

u svoje agente. 

10. Prežaljeni agenti su oni špijuni iz naših redova kojima namjerno dajemo 

netočne podatke. 


Du You: Mi pustimo u promet podatke koji nisu točni i nastojimo da ih naši agenti 
saznaju. Kad na neprijate-ljevu teritoriju ti agenti budu uhvaćeni, oni će svakako 


saopćiti te podatke neprijatelju. Neprijatelj će im povjerovati 1 pripremiti se u 

skladu s njima. Ali naše akcije neće biti u skladu s tim informacijama i neprijatelj 

će pogubiti Špijune. 

Zhang Yu:... Za naše dinastije je šef štaba Cao jedanput poštedio život nekom 

osuđeniku, onda ga prerušio u kaluđera i natjerao da proguta kuglu voska i uđe u 

Tangut. Lažnog kaluđera strpali su u zatvor nakon njegova dolaska. On je svojim 

uzničarima rekao za kuglu voska i odmah se stolicom ispraznio. Kad su otvorili 

kuglu, Tanguti su pročitali pismo šefa Štaba Caoa upućeno njihovom upravitelju za 
strategijsko planiranje. Poglavica barbara se razbjesnio, osudio svog ministra na smrt 

i pogubio kaluđera špijuna. To je smisao. Ali prežaljeni agenti nisu određeni samo 

za takvu upotrebu. Ponekad šaljem neprijatelju špijune da bih zaključio ugovor o miru, 

a onda napadam. 

11. Preživjeli agenti su oni koji se vrate s podacima. 

Du You: Biramo bistre ljude, nadarene, mudre i sposobne da se približe onima iz 

redova neprijatelja koji su bliski vladaru i pripadnicima plemstva. Tako oni mogu 

pratiti neprijateljeve pokrete i saznavati sve što on radi 1 što planira. Kad upoznaju 

pravo stanje stvari, oni se vraćaju i saopćavaju nam. Zato ih nazivamo »preživjelim« 

agentima. 

Du Mu: To su oni ljudi koji mogu otići i doći da bi podnijeli izvještaj. Za agente koji će 

preživjeti moramo birati ljude koji jesu inteligentni, ali se tako ne doimaju; koji su po 

izgledu mlitavi, ali imaju snage u sebi; poduzetne ljude, jake, očvrsle i hrabre; ljude koji 
će se dobro snalaziti u niskim stvarima i biti u stanju da podnesu glad, hladnoću, 
prljavštinu i poniženja. 

12. Od svih ljudi koji su u vojsci prisni sa zapovjednikom, nitko mu nije bliži od tajnog 
agenta; ne bi trebalo da bilo koga nagrađuje bogatije nego tajne agente; ništa nije 
povjerljivije od onoga što se odnosi na tajne operacije. 

Mei Voachen: Tajni agenti dobivaju instrukcije u zapovjednikovu šatoru, bliski su mu 

i prisni su s njim. 

Du Mu: To su pitanja koja se prenose samo »od usta na uho«. 

13. Tko nije mudar i oštrouman, pravedan i čovječan, ne može upotrebljavati tajne 
agente. A onaj tko nije pažljiv i tankoćutan, ne može steći njihovo povjerenje. 

Du Mu: Osnovno je prosuditi karakter špijuna da bi se utvrdilo je li iskren, povjerljiv 1 
uistinu inteligentan. Nakon toga možemo ga upotrijebiti ... Medu agentima ima i onih 
koji su zainteresirani samo za bogatstvo, a ne i za dobivanje istinitih podataka o stanju 
kod neprijatelja, i na naše zahtjeve odgovaraju samo praznim riječima (takvi agenti se 
danas nazivaju »tvornicama papira«). U takvom slučaju moramo biti duboki i tanko- 
ćutni. Tako ćemo razlikovati istinu od neistine u špiju-novim izjavama i odvojiti 
važno od nevažnoga. 

Mei Vaochen: Moramo biti oprezni od špijuna koje neprijatelj preobrati. 

14. Pažljivi! Uistinu pažljivi! Nema mjesta na kojem se ne upotrebljavaju špijuni. 

15. Ako _ se planovi o tajnim operacijama prerano izbrbljaju, treba pogubiti sve 
one kojima je agent o tome govorio (Giles prevodi: »Ukoliko bi špijun pre vremena 
otkrio neku tajnu vjest...« ali Sun Zi ovdje ne govori o vijesti nego o špijunskim stvarima 
ili planovima u vezi sa špijunažom). 

Chen Hao:... Treba ih ubiti da im se začepe usta da ne bi neprijatelj čuo. 

16. Bez obzira na to da li je riječ o vojsci na koju želimo udariti ili o gradovima 
na koje želimo napasti ili o ljudima koje želimo ubiti, moramo saznati imena zapovje 
dnika garnizona, štapskih oficira, posilnih, čuvara kapija i stražara. Moramo dati upute 
svojim špijunima da se za to raspitaju u potankostima. 

Du Mu: Ako želimo voditi ofenzivni rat, moramo znati koje će ljude upotrijebiti 

neprijatelj. Jesu li pametni ili glupi, bistri ili tupi? Kad prosudimo njihove kvalitete, 

pripremimo odgovarajuće mjere. Kad je kralj države Han poslao Han Xina, Cao 

Cana 1 Guan Yinga da napadnu Weibao, pitao je: »Tko je zapovjednik u Weju?« 


Odgovorili su mu: »Bo Zhi«. Kralj je rekao: »Usta mu još mirišu na majčino mlijeko. 

Ne može se ravnati s Han Xinom. Tko je zapovjednik konjice?« Odgovorili su mu: 

»Feng Jing.« Kralj reče: »To je sin generala Feng Wuzhea iz države Qin. Iako vrijedi, 

on nije ravan Guan Yingu. A tko zapovijeda pješadijom?« 

Odgovorili su mu: »Xiang Tuo«. Kralj reče: »On nije ravan Cao Canu. Nemam 

razloga za zabrinutost.« 

17. Osnovno je pronaći agente koje je neprijatelj poslao da nas špijuniraju i 
potkupiti ih da služe nama. Moramo im dati upute i voditi računa o njima (Giles je 
preveo da te agente »moramo potkupiti mitom, odvesti na posebno mesto i udobno 
smestiti«). Tako se pronalaze preobraćeni agenti i upotrebljavaju. 

18. Pomoću — preobraćenih agenata pronalazimo lokalne i unutrašnje agente i 
dajemo im zadaće. 

Zhang Yu: To stoga jer preobraćeni agent zna svoje sunarodnjake koji su 

gramzljivi i one službene osobe koje se ne zalažu u radu. Te možemo namamiti u 

svoju službu. 

19. Oni će nam pomoći da prežaljene agente s lažnim podacima ubacimo među 
neprijateljsko ljudstvo da ih razglase. 

Zhang Yu: Preobraćeni agenti znaju u vezi s kojim pitanjem možemo obmanuti 

neprijatelja šaljući mu prežaljene agente s lažnim informacijama. 

20. Zahvaljujući njima isto tako možemo preživjele agente upotrijebiti u 
odgovarajuće vrijeme. 

21. Vladar mora biti u cijelosti upoznat s radom svih pet vrsta agenata. O tome ga 
obavještavaju preobraćeni agenti, zbog čega s njima treba postupati što je moguće 
širokogrudnije. 

22. U staro doba se dinastija Yin uspela zahvaljujući Yi Zhiu. koji je ranije služio 
dinastiji X1a; dinastija Zhou je došla na vlast zahvaljujući Lu Youu, koji je služio 
dinastiji Yin (neki komentatori se ne slažu da Sun Zi ove odličnike naziva »špijunima« 
ili »agentima«, ali oni su to bili). 

Zhang Yu: Yi Zhi je bio ministar na dvoru dinastije Xia, i prešao je dinastiji Yin. 
Lu Wang je bio ministar na dvoru dinastije Yin i prešao je dinastiji Zhou. 

23. Stoga će samo prosvijećeni vladar i istaknuti general, koji znaju upotrijebiti 
najinteligentnije ljude kao agente, postići velika djela. Tajne operacije su bitne u ratu; na 
njima vojska temelji svaki svoj pokret. 

Jia Lin: Vojska bez tajnih agenata je jednako kao čovjek bez očiju ili ušiju. 


